Bácsalmás Város Önkormányzatának
                Képviselő-testülete 

K i v o n a t 

a Bácsalmás Város Önkormányzata Képviselő-testületének

2013. szeptember 24-i ülésének jegyzőkönyvéből 

(Kihagyva a kihagyandókat.) 
238/2013. (IX. 24.) Bácsalmás v. öh.

Napirend megállapítása 
Határozat
I.
Bácsalmás Város Önkormányzatának Képviselő-testülete a 2013. szeptember 24-i ülésén a következő napirendi pontokat tárgyalja meg:

1. Jelentés a lejárt határidejű határozatok végrehajtásáról és a legutóbbi testületi ülés óta átruházott hatáskörben hozott döntésekről (1. sz. előterjesztés)
2. Tájékoztató a két ülés között tett fontosabb intézkedésekről (szóbeli)
3. Jegyzői tájékoztató az önkormányzat munkáját érintő jogszabályokról és a Bácsalmási Közös Önkormányzati Hivatal munkájáról (3. sz. tájékoztató)
4. Bácsalmás Város Képviselő-testülete és Szervei Szervezeti és Működési Szabályzatáról szóló 13/2011. (IV. 27.) önkormányzati rendelet módosítása (4. sz. előterjesztés)
5. Az önkormányzat 2013. évi költségvetésének III. negyedévi módosítása (5. sz. előterjesztés)
6. Az önkormányzat tulajdonában álló lakások bérletéről és elidegenítéséről szóló 24/2009. (XII. 23.) rendelet módosítása (7. sz. előterjesztés)
7. Az önkormányzat vagyonáról és a vagyongazdálkodás szabályairól szóló 27/2009. (XII. 23.) rendelet felülvizsgálata (3. sz. előterjesztés)

8. Beszámoló az önkormányzat 2013. évi költségvetésének I. félévi végrehajtásáról (9. sz. előterjesztés)
9. A Bácsalmási Önkormányzati Közszolgáltatási Közhasznú Nkft. 2013. I. félévi elszámolása (10. sz. előterjesztés)
10. Köznevelési intézmények 2012/2013-as nevelési évről szóló beszámolója, tájékoztatója (11. sz. előterjesztés)
11. A Bácsalmási Közös Önkormányzati Hivatal Szervezeti és Működési Szabályzatának jóváhagyása (12. sz. előterjesztés)
12. Bácsalmás Városi Önkormányzat Helyi Esélyegyenlőségi Programja (13. sz. előterjesztés)
13. A Klebelsberg Intézményfenntartó Központtal kötött vagyonkezelési szerződés felülvizsgálata (15. sz. előterjesztés)
14. A Kossuth Park és Templom Park természetvédelmi kezelési tervének jóváhagyása (16. sz. előterjesztés)
15. Bácsalmás, Szt. János utcai játszótér időszakos ellenőrzésére vállalkozó kiválasztása (17. sz. előterjesztés)
16. A BESZ Kft. kérelme szolgálati lakás bérbeadására (18. sz. előterjesztés)
17. Önkormányzati ingatlan felújításához önerő biztosítása (19. sz. előterjesztés)
18. Bácsalmás, Gr. Teleki J. u. 11. szám alatti húsbolt bérleti szerződésének meghosszabbítására irányuló kérelem (20. sz. előterjesztés)
19. Az EDF DÉMÁSZ kérelme ügyfélszolgálati iroda bérletére (21. sz. előterjesztés)
20. Igénylés benyújtása helyi önkormányzatok kiegészítő támogatására (22. sz. előterjesztés)
21. A Kossuth Nemzetőrség Bácsalmási Alegységének kérelme a Bácsalmás, Hősök tere 3. szám alatti helyiség bérleti szerződésének meghosszabbítására (23. sz. előterjesztés)
22. A Bács-Kiskun Megyei Kormányhivatallal a Bácsalmás, gr. Teleki J. u. 4-8. szám alatti földszinti helyiségekre vonatkozó üzemeltetési megállapodás módosítása (24. sz. előterjesztés)
23. Szennyvízcsatornázás műszaki ellenőri szolgáltatás (mérnök) beszerzésével kapcsolatos közbeszerzési eljárás nyertes ajánlattevőjének kiválasztása (25. sz. előterjesztés)
24. Szennyvízcsatornázás kivitelező kiválasztásával kapcsolatos közbeszerzési eljárás nyertes ajánlattevőjének kiválasztása (26. sz. előterjesztés)
25. Bursa Hungarica Felsőoktatási Önkormányzati Ösztöndíjrendszer 2014. évi pályázati kiírása (27. sz. előterjesztés)
26. Egyebek (hulladékudvar nyitva tartása)
Zárt ülésen:

1. A Bácsalmás, Szt. János u. 9. szám alatti, 30,58 m2-es, a jövőben cukrászdaként hasznosítandó, nem lakás célú helyiség bérbeadására beérkezett pályázatok elbírálása (Z/1. sz. előterjesztés)
2. Jelentés a BESZ Kft. 2013. II. negyedévi gazdasági, pénzügyi helyzetéről (Z/2. sz. előterjesztés)
3. Beszámoló a kötvényforrás felhasználásáról (Z/3. sz. előterjesztés)
4. Galicz Györgyné zártkert vásárlása (Z/4. sz. előterjesztés)
5. A Vörösmarty Mihály Városi Könyvtár és Közművelődési Intézmény igazgatói álláshelyére beérkezett pályázatok elbírálása (Z/5. sz. előterjesztés)
6. Szociális lakásigénylési névjegyzék felülvizsgálata (Z/6. sz. előterjesztés)
− Orsós Gyöngyi bérlakás kiutalása iránti kérelmének elbírálása
II.
Jelen határozat normatív határozat.

A határozatról értesül:

- kivonattal:
1. Németh Balázs polgármester



2. Patocskai Ibolya jegyző, általa az osztályvezetők

K. m. f.


Németh Balázs s.k. 
Patocskai Ibolya s.k.


polgármester
jegyző


Nagy Gábor s.k.
dr. Tanács Róbert s.k.


képviselők, jegyzőkönyv-hitelesítők
A kivonat hiteles.

Bácsalmás, 2013. szeptember 27.
Zobokiné Bite Gyöngyi 

testületi ügyintéző

Záradék: 

A határozat kihirdetése megtörtént.

Bácsalmás, 2013. szeptember 27.


Patocskai Ibolya


jegyző
Bácsalmás Város Önkormányzatának
                Képviselő-testülete 

K i v o n a t 

a Bácsalmás Város Önkormányzata Képviselő-testületének

2013. szeptember 24-i ülésének jegyzőkönyvéből 

(Kihagyva a kihagyandókat.) 
244/2013. (IX. 24.) Bácsalmás v. öh.

A Bácsalmási Közös Önkormányzati
Hivatal Szervezeti és Működési 
Szabályzatának jóváhagyása 
Határozat
1.
Bácsalmás Város Önkormányzatának Képviselő-testülete a Bácsalmási Közös Önkormányzati Hivatal Szervezeti és Működési Szabályzatát a jelen határozat melléklete szerint jóváhagyja.

2.
Jelen határozat normatív határozat.

Határidő: azonnal

Felelős: Patocskai Ibolya jegyző

A határozatról értesül:

- kivonattal:
1. Németh Balázs polgármester



2. Patocskai Ibolya jegyző



3. Farkas Zoltánné szoc., eü. és családvédelmi osztályvezető



4. Hortyiné Lapostyán Katalin mb. gazdasági osztályvezető



5. Tomcsányi Katalin személyzeti ügyintéző

A Képviselő-testület nem kéri jelenteni a határozat végrehajtásának megtörténtét. 

K. m. f.


Németh Balázs s.k. 
Patocskai Ibolya s.k.


polgármester
jegyző


Nagy Gábor s.k.
dr. Tanács Róbert s.k.


képviselők, jegyzőkönyv-hitelesítők
A kivonat hiteles.

Bácsalmás, 2013. szeptember 27.
Zobokiné Bite Gyöngyi 

testületi ügyintéző
Záradék: 

A határozat kihirdetése megtörtént.

Bácsalmás, 2013. szeptember 27.

Patocskai Ibolya


jegyző
Melléklet a 244/2013. (IX. 24.) Bácsalmás v. öh. jelölésű határozathoz

Bácsalmási Közös Önkormányzati Hivatal

Szervezeti és Működési Szabályzata

2013.

Bácsalmás Város Önkormányzat Képviselő-testülete, Bácsszőlős község Önkormányzatának Képviselő-testülete, Csikéria község Önkormányzatának Képviselő-testülete, Mátételke község Önkormányzatának Képviselő-testülete Magyarország helyi önkormányzatairól szóló 2011.évi CLXXXIX. törvény 42. § 2. pontjában foglalt felhatalmazás, továbbá az államháztartásról szóló 2011. évi CXCV. tv. 10.§ (5) bekezdésben meghatározottak figyelembevételével a Bácsalmási Közös Önkormányzati Hivatal (a továbbiakban: hivatal) Szervezeti és Működési Szabályzatát (a továbbiakban: SZMSZ) az alábbiak szerint hagyja jóvá:

I. ÁLTALÁNOS RENDELKEZÉSEK

A hivatal megnevezése, címadatai

1. §

1) A hivatal elnevezése: Bácsalmási Közös Önkormányzati Hivatal (a továbbiakban: hivatal)

2) A hivatal illetékességi területe: Bácsalmás város, Bácsszőlős község, Csikéria község és Mátételke község közigazgatási területei.

3) A hivatal székhelye: 6430 Bácsalmás, Gróf Teleki J. u. 4-8.

a) levélcíme : 6430 Bácsalmás, Gróf Teleki J. u. 4-8.

b) telefonszáma: (79) 541-455

c) fax száma: (79) 541-470

4) A hivatal állandó kirendeltségei:

Bácsalmási Közös Önkormányzati Hivatal Bácsszőlősi Kirendeltsége Bácsszőlős, Kossuth u. 16. 

Bácsalmási Közös Önkormányzati Hivatal Csikériai Kirendeltsége Csikéria, Kossuth u. 113. 

Bácsalmási Közös Önkormányzati Hivatal Mátételki Kirendeltsége Mátételke, Kossuth u. 2.

A hivatal alaptevékenysége és jelzőszámai

2. §

(1) A hivatal ellátja a 2011. évi CLXXXIX. törvényben (továbbiakban Mötv.) és a vonatkozó egyéb jogszabályokban a számára meghatározott feladatokat Bácsalmás, Bácsszőlős, Csikéria és Mátételke települések közigazgatási területén.

 A hivatal a feladatait részletesen az érintett települések önkormányzatai által jóváhagyott, a hivatal létrehozására és fenntartására kötött megállapodás tartalmazza. Bácsszőlősön, Csikérián és Mátételkén a hivatalnak állandó kirendeltségei működnek a hivatkozott megállapodásokban meghatározott ügyek végzésére.

(2) A hivatal az alábbi jelzőszámokat használja:

a) Törzskönyvi azonosító szám: 811383 

b) Bankszámlaszám (költségvetési elszámolási számla): 1732088-15811387

c) alapításának időpontja: 2013. március 1. 

d) adószám: 15811387-2-03

A hivatal jogállása, irányítása, vezetése

3. §

(1) Bácsalmás Város, Bácsszőlős, Csikéria és Mátételke Községek Önkormányzatainak Képviselő- testületei az önkormányzatok működésével, valamint a polgármesterek és a jegyző feladat- és hatáskörébe tartozó ügyek döntésre való előkészítésével és végrehajtásával kapcsolatos feladatok ellátására közös önkormányzati hivatalt hoznak létre.

(2) A hivatal a helyi önkormányzat által alapított önállóan működő és önállóan gazdálkodó költségvetési szerv, jogi személy. 

Alapító okiratát 

Bácsalmás Város Önkormányzatának Képviselőtestülete a 30/2013.(II.4.) számú határozatával, 

Bácsszőlős Község Önkormányzatának Képviselőtestülete a 6/2013.(II.6.) számú határozatával, 

Csikéria Község Önkormányzatának Képviselőtestülete a 6/2013.(II.7.) számú határozatával, 

Mátételke Község Önkormányzatának Képviselőtestülete a 9/2013.(II.7.) számú határozatával fogadta el.

(3) A közös önkormányzati hivatal székhely településének polgármestere

a) a képviselő-testület döntései szerint és saját hatáskörében irányítja a hivatalt;

b) jegyző javaslatainak figyelembevételével meghatározza a hivatal feladatait az önkormányzati feladatok szervezésében, döntések előkészítésében, végrehajtásukban,

c) a hatáskörébe utalt államigazgatási ügyekben, hatósági jogkörben döntéseket hoz, egyes hatásköreinek gyakorlását átruházhatja az alpolgármesterre, jegyzőre, a hivatal ügyintézőjére,

d) irányítási jogot gyakorol a hivatal felett, ennek keretében előterjesztést nyújt be a jegyző javaslatára a hivatal belső szervezeti felépítésének, létszámának, munkarendjének és ügyfélfogadási rendjének meghatározására a képviselő-testületnek,

e) gyakorolja a munkáltatói jogokat a jegyző tekintetében,

f) egyetértési jogot gyakorol a székhely település köztisztviselője, alkalmazottja kinevezéséhez, bérezéséhez, vezetői megbízásához, felmentéséhez, vezetői megbízásának visszavonásához és jutalmazásához,

g) bármelyik kirendeltség szerinti polgármester indítványára 3 napon belül intézkedik a képviselő-testületeknek a kezdeményezéstől számított 15 napon belülre történő összehívásáról.

(4) A polgármester helyettesítésére, munkájának segítésére megválasztott alpolgármester a polgármester irányításával látja el feladatait.

(5) A Bácsszőlősi, Csikériai és Mátételki Kirendeltségek polgármestereinek egyetértése szükséges az adott kirendeltségen dolgozó köztisztviselők kinevezéséhez, bérezéséhez, felmentéséhez, jutalmazásához. Véleményezési joguk van a kirendeltségeken az ügyfélfogadás/ügyfélszolgálat rendjét illetően.

(6) Az állandó kirendeltségek polgármestereinek hatáskörébe tartozó feladatokat az érintett települések önkormányzatainak szervezeti és működési szabályzata tartalmazza.

4.§

(1) A jegyző vezeti a hivatalt.

(2) A jegyzőt az aljegyző helyettesíti, ellátja a jegyző által meghatározott feladatokat.

(3) A jegyzői és aljegyzői tisztség egyidejű betöltetlensége, illetve tartós akadályoztatásuk esetén a hivatal székhelye szerinti település polgármestere által megbízott hivatali köztisztviselő jogosult a jegyzői feladatokat – legfeljebb hat hónapra - a jegyzői tisztség betöltéséig, vagy a jegyző, aljegyző akadályoztatásának megszűnéséig ellátni.

 (4) A jegyző:

a) dönt a jogszabály által hatáskörébe utalt államigazgatási ügyekben;

b) gyakorolja a munkáltatói jogokat a hivatal köztisztviselői és munkavállalói tekintetében, továbbá gyakorolja az egyéb munkáltatói jogokat az aljegyző tekintetében;

c) gondoskodik a közös hivatalt fenntartó önkormányzatok működésével kapcsolatos feladatok ellátásáról;

d) tanácskozási joggal vesz részt a székhelytelepülés szerinti képviselő-testület, a képviselőtestület bizottságainak ülésén. A kirendeltségek képviselő-testületi ülésein a jegyző vagy aljegyző kötelesek részt venni;

e) jelzi a képviselő-testületeknek, azok szerveinek és a polgármestereknek, ha a döntésük, működésük jogszabálysértő;

f) évente beszámol a képviselő-testületeknek a hivatal tevékenységéről;

g) döntésre előkészíti a polgármesterek hatáskörébe tartozó államigazgatási ügyeket;

h) dönt a hatáskörébe utalt önkormányzati és önkormányzati hatósági ügyekben;

i) a hatáskörébe tartozó ügyekben szabályozza a kiadmányozás rendjét.

j) a kirendeltségek tevékenységéről évenként beszámolót készít a kirendeltségek képviselőtestületei számára.

II. A HIVATAL SZERVEZETE

A hivatal szervezeti felépítése

5. §

(1) Az egységes hivatalon belül a következő szervezeti egységek működnek:

Jegyző

 Aljegyző

Szociális és Hatósági Osztály

Igazgatás 

Építéshatóság 

Iktató, irattár

Pénzügyi, Beruházási és Üzemeltetési Osztály

Pénzügy - Gazdálkodás 

Üzemeltetés

Adó

Gondnokság 

A gondnoksághoz tartoznak: a gondnok, a sofőr és a takarító, a munkáltatói jogot felettük a jegyző gyakorolja, foglalkoztatotti jogviszonyukra a Munka Törvénykönyve az irányadó.

Bácsszőlősi Kirendeltség

Csikériai Kirendeltség

Mátételki Kirendeltség

6. §

(1) A hivatal szervezeti egységei:

Osztály: a hivatal szervezeti egysége. Az osztályok számát és elnevezését a képviselőtestület a hivatal SZMSZ-ében állapítja meg. Az osztályvezetőket az osztályuk vezetésével határozott ideig (az osztályvezetői megbízás visszavonásáig) a jegyző bízza meg, a polgármester egyetértésével. Jogállása alapján osztályt alkot a Szociális és Hatósági Osztály valamint a Pénzügyi, Beruházási és Üzemeltetési Osztály. Az osztályok a székhely településen működnek.

Ügyintéző: a munkaköri leírásban foglaltaknak megfelelően a jegyző feladat- és hatáskörébe tartozó ügyeket érdemi döntésre előkészíti, - felhatalmazás esetén - kiadmányoz, eljár mindazon ügyben, amellyel a felettese megbízza.

Az értekezletek rendje

7. §

(1) A hivatali munka hatékonyságának növelése érdekében a feladatok meghatározása, megosztása, teljesítésük ellenőrzése vezetői értekezleten, hivatali és szervezeti egység szintű munkaértekezleten történik.

(2) A vezetői és a munkaértekezletek témái különösen: az időszerű vezetési feladatok meghatározása, új feladatok indítása, a feladatok végrehajtásáért felelős személyek, illetve szervezetek kijelölése, a végrehajtás ellenőrzése és értékelése, a munkavégzés koordinálása, prioritások meghatározása, a döntések előkészítése, a feladatok végrehajtása feltételeinek biztosítása, munkamódszerek fejlesztése, konfliktusok feloldása.

(3) A vezetői értekezletet és hivatali munkaértekezletet a jegyző, a szervezeti egység szintű munkaértekezletet a szervezeti egység vezetője hívja össze és vezeti.

(4) A vezetői értekezlet résztvevői: a polgármester, alpolgármester, jegyző, aljegyző, osztályvezetők, illetve szükség szerinti meghívottak.

(5) A szervezeti egység szintű munkaértekezletről a szervezeti egység vezetője a polgármestert és a jegyzőt értesíti.

Szervezeti kapcsolatok és koordináció

8. §

(1) Az aljegyző, az osztályvezetők, a hivatali ügyintézők, és a kirendeltségek ügyintézői a hivatal önkormányzati és államigazgatási feladatainak ellátásával kapcsolatos szokásos munkafolyamatokban közvetlenül működnek együtt.

(2) Az (1) bekezdésben említett kapcsolatok zavara, vagy az ettől eltérő munkakapcsolatok esetén

a) osztályon belül az osztályvezető,

b) szervezeti egységek között az osztályvezetők, megegyezésük hiányában a jegyző,

c) a kirendeltségek esetében a jegyző utasítására az aljegyző,

d) végső esetben a jegyző végzi el a szükséges koordinációt.

(3) A koordináció közvetlenül, vagy az ügyrendben szabályozott vezetői és munkaértekezleteken történik.

Munkakörök, ügyfélfogadás, munkaidő

9. §

(1) A munkakörök jegyzékét az osztályvezetők javaslatára a jegyző készíti el és tartja karban. A feladat és hatáskörök jegyzékét a 3. melléklet tartalmazza.

(2) A munkakörök ellátására vonatkozó előírásokat a munkaköri leírások tartalmazzák. Az ügyintézők és alkalmazottak munkaköri leírásának előkészítéséért az osztályvezetők, elkészítéséért a jegyző felelősek. Az osztályvezetők munkaköri leírásainak elkészítéséért a jegyző felelős.

A munkaköri leírások 1 példányát a köztisztviselők személyi anyaga tartalmazza. A munkaköri leírásban foglaltak tudomásul vételét a munkakört betöltő köztisztviselő aláírásával igazolja. A köztisztviselő köteles a jegyző vagy a közvetlen munkahelyi vezetőjének utasítására a munkakörébe nem tartozó feladatokat is átmenetileg ellátni.

(3) Az aktuális feladatrendszer és a munkaköri leírások tartalmi összhangjának biztosításáról a jegyző gondoskodik.

(4) A hivatal és az állandó kirendeltségek ügyfélfogadási rendjét, továbbá a hivatali munkaidőt a hivatali SZMSZ 8. melléklete tartalmazza.

(5) Valamennyi osztály munkatársa részt vesz az ügyfélfogadási feladatok ellátásában az osztályvezető által meghatározott rendben.

A szervezeti egységek feladat- és hatáskörei

10. §

A hivatal feladatai a döntések előkészítésében és végrehajtásában:

a) a hivatal SZMSZ mellékleteként a feladat és hatásköri jegyzék tartalmazza;

b) a hivatal SZMSZ mellékleteként a kiadmányozási jegyzék tartalmazza;

c) a polgármester és a jegyző szükség szerint, de általában a hetente megtartott vezetői értekezleten határozza meg;

d) a jegyző szükség szerint hivatali munkaértekezleten határozza meg;

e) az osztályvezető a szükség szerint megtartott munkaértekezleten határozza meg.

A hivatali feladat- és hatáskörellátás szabályai

11. §

(1) A hivatal ügyintézője az önkormányzati igazgatási ügyek előkészítésével és a döntések végrehajtásával kapcsolatos feladatot

a) önkormányzati rendelet,

b) átruházott hatáskör,

c) kiadmányozási jogkör gyakorlása,

d) a jegyző által a hivatali munka szervezése és vezetése körében kiadott utasítása alapján látja el.

(2) A hivatal ügyintézője államigazgatási feladatot

a) törvény vagy kormányrendelet alapján saját hatáskörben,

b) a jegyző által átadott kiadmányozási jogkörök gyakorlásával látja el.

A képviselet rendje

12. §

(1) A hivatalt a jegyző képviseli, a jegyző távollétében az aljegyző.

(2) A jogszabály vagy önkormányzati rendelet által telepített hatáskör gyakorlója ellátja a tevékenysége gyakorlásával kapcsolatos képviseleti feladatokat.

(3) Az osztályvezetők képviseleti joggal rendelkeznek az általuk irányított szervezeti egységek szakmai munkájával összefüggő munkakapcsolatokban.

(4) A hivatal munkatársai képviseletet a 5. mellékletben meghatározott jogosultság, illetve a jegyző által kapott felhatalmazás alapján látnak el.

(5) A sajtó és más média előtti képviseletre, nyilatkozattételre a polgármester és a jegyző jogosultak.

(6) Bácsalmás Város Önkormányzatának jogi képviseletét a képviselő-testület által meghatalmazott személy látja el. A kirendeltségek szerinti önkormányzatok jogi képviseletét az adott képviselő-testület által meghatározott személy látja el.

(7) A hivatal jogi képviseletét a jegyző által meghatalmazott személy látja el.

(8) A képviseleti jog megadásáról, visszavonásáról, illetve megszűnéséről a polgármester, illetve a jegyző írásban értesíti a kijelölt köztisztviselőt.

(9) A képviseleti jogot más ügyrendi szabályok kivételesen korlátozhatják.

Az aláírás rendje és az irat fogalma

13. §

(1) A képviseleti jognak a hivatal SZMSZ-e szerinti gyakorlói a képviselet körében, valamint az átruházott hatáskörben és átadott kiadmányozási jogkörben eljárók aláírási jogot gyakorolnak a 14.§ - ban foglaltak alapján. Az e körben gyakorolt aláírási jog nem terjed ki a külön szabályozott kötelezettségvállalási és utalványozási jogokra.

(2) Az aláírási jog a feladat ellátása során hozott döntések (határozat, végzés), illetve a megtett intézkedések és egyéb iratok (levelek, jelentések, beszámolók, összeállítások, tervek, szakanyagok, stb.) egyszemélyi aláírását jelentik.

(3) Irat minden olyan írott szöveg, számadat (számsor), térkép, tervrajz, kép- és hangfelvétel, gépi feldolgozású adathordozó és ilyen módon tárolt és feldolgozott anyag, amely a hivatal tevékenységét érintően bármely anyagon, alakban és eszköz felhasználásával keletkezett (kivéve a nyilvános megjelenés szándékával készült könyvjellegű kéziratot).

A kiadmányozás rendje

14. §

(1) A kiadmányozási jog az ügyben történő érdemi döntésre ad felhatalmazást. A kiadmányozási jog magában foglalja az érdemi döntést, a döntés kialakításának, valamint az ügyirat irattárba helyezésének jogát. A kiadmányozott irat tartalmáért és alakiságáért a kiadmányozó felelős.

(2) Az írásbeli intézkedés (kiadmány) aláírása a kiadmányozás. A kiadmányozó az intézkedést (tervezetét) saját kezűleg írja alá (névbélyegző nem használható), keltezéssel és az aláírás mellett baloldalt az általa használt hivatalos bélyegző lenyomatával látja el.

(3) Külső szervhez, vagy személyhez iratot, kiadmányt csak az adott ügyben kiadmányozási joggal rendelkező aláírásával (külső kiadmányozás) lehet továbbítani, kiadni. Külső kiadmánynak minősül a hivatal köztisztviselői és munkavállalói részére a munkáltatói jogkörben kiadmányozott és átadott irat is.

(4) Az átruházott kiadmányozási jog tovább nem delegálható. Az átruházás nem érinti a hatáskör jogosultjának személyét és felelősségét.

(5) A jegyző hatáskörébe tartozó hatósági ügyben hozott érdemi döntést átadott kiadmányozási jogkörben „Bácsalmási Közös Önkormányzati Hivatal Jegyzője" fejléces iraton a ".. jegyző megbízásából" megjegyzéssel a kiadmányozással feljogosított írja alá. Egyéb, a polgármester, valamint a jegyző által átadott kiadmányozási jogkörben íródott kiadmányt a „Bácsalmási Közös Önkormányzati Hivatal” fejléces iratán, a kiadmányozást gyakorló aláírásával és hivatali beosztásával kell kiadmányozni.

(6) A jegyző és aljegyző egyidejű távollétében és akadályoztatása esetén az I. és II. pontban megjelölt kiadmányozási jogot a Szociális és Hatósági Osztály vezetője „távollétében” megjelöléssel gyakorolja.

(7) A kiadmányozási utasítást az 4. melléklet tartalmazza.

A bélyegzőhasználat szabályai

15. §

(1) A hivatal által használt bélyegzők használatának rendje külön jegyzői utasításban kerül szabályozásra.

(2) Azokról a bélyegzőkről, amelyeken a Magyarország címere van (hivatalos bélyegző) vagy amelyekre nézve azt elrendelték, nyilvántartást kell vezetni. A nyilvántartás vezetéséről a jegyző által kijelölt személy gondoskodik. Hivatalos bélyegzőt csak a legszükségesebb számban szabad forgalomban tartani.

(3) A nyilvántartásnak a következőket kell tartalmaznia:

- sorszámot,

- a bélyegző lenyomatát,

- a bélyegző kiadásának napját,

- a bélyegzőt használó szervezeti egység nevét,

- a bélyegzőt őrző, illetőleg a használatra jogosult dolgozó nevét és az átvételt igazoló aláírását.

(4) Megszűnt szerv bélyegzőit és az avult bélyegzőket a levéltárakra vonatkozó szabályok szerint kell kezelni, nyilvántartani és megsemmisíteni.

(5) A bélyegzőhasználattal kapcsolatos szabályok megtartásáról és ellenőrzéséről a jegyző gondoskodik.

Kötelezettségvállalás és utalványozási jogok gyakorlása

16. §

(1) A kötelezettségvállalás olyan intézkedés, melyek teljesítése során a kiadási előirányzatok terhére fizetési kötelezettség keletkezik.

(2) Bácsalmás Város Önkormányzata és a kirendeltségek szerinti helyi önkormányzatok nevében kötelezettséget a polgármesterek, akadályoztatásuk, távollétük esetén az alpolgármester(ek) vállalhatnak.

(3) A kötelezettségvállalás pénzügyi ellenjegyzésére a hivatal pénzügyi, üzemeltetési, beruházási osztályvezetője, akadályoztatása esetén a jegyző által kijelölt személy jogosult. Kötelezettségvállalás jogi ellenjegyzésére a jegyző, akadályoztatása, távolléte esetén az aljegyző jogosult.

(4) A kifizetések és bevételek utalványozása az önkormányzatok esetében a polgármesterek, akadályoztatásuk, távollétük esetén az alpolgármesterek hatáskörébe tartozik a teljesítés igazolásával egyidejűleg.

(5) Az utalványozás jogi ellenjegyzésére a jegyző, akadályoztatása, távolléte esetén az aljegyző jogosult. A pénzügyi ellenjegyzésére a hivatal pénzügyi, üzemeltetési, beruházási osztályvezetője, akadályoztatása esetén az általa szabályzatban kijelölt személy jogosult.

(6) A hivatal esetén kötelezettségvállalásra, utalványozásra a jegyző, akadályoztatása esetén az aljegyző jogosult. Pénzügyi ellenjegyzésre a hivatal pénzügyi, üzemeltetési, beruházási osztályvezetője, akadályoztatása esetén az általa szabályzatban kijelölt személy jogosult.

(7) Az önkormányzatok kiadása teljesítésének, bevétele beszedésének vagy elszámolásának elrendelésére a polgármester vagy az általa felhatalmazott személy jogosult.

(8) A kötelezettség vállalás és utalványozás rendjét külön szabályzatok tartalmazzák, a fenntartó önkormányzatokra, valamint a hivatalra külön-külön.

17. §

(1) Cégszerű aláírással kell ellátni minden olyan iratot, amellyel a hivatal kötelezettséget vállal, jogot szerez, vagy amely más jelentős jogkövetkezménnyel járó nyilatkozatot tartalmaz. A cégszerű aláíráskor a névviselés szabályai szerinti személynevet és a hivatal hivatalos bélyegzőjének lenyomatát kell alkalmazni.

(2) Bankok, illetve pénzintézetek felé a cégszerű aláírást csak a banki aláírási joggal rendelkező személyek tehetnek.

A szervezeti egységek belső szabályozásának rendje

18. §

A jegyző állapítja meg és tartja nyílván a szervezeti egységek munkaköreit, feladatait, a munkatársak munkaköri leírásait, és felelős a naprakészen tartásukért.

III. MŰKÖDÉSI SZABÁLYOK

A munkáltatói jogkörök gyakorlása

19. §

(1) A jegyző gyakorolja a munkáltatói jogokat a hivatal köztisztviselői és munkavállalói tekintetében, és gyakorolja az egyéb munkáltatói jogokat az aljegyző tekintetében.

(2) Az osztályvezetők a jelen SZMSZ szerint meghatározott munkáltatói részjogosítványokat gyakorolnak.

(3) A munkáltatói jogok és részjogosítványok gyakorlása az alábbiak szerint történik:

a) a jegyző tekintetében a munkáltatói jogokat a székhely település polgármestere gyakorolja,

b) az aljegyző tekintetében az egyéb munkáltatói jogokat a jegyző gyakorolja,

c) az osztályvezetők tekintetében valamennyi munkáltatói jogot a jegyző gyakorol azzal, hogy e munkakörbe történő kinevezéshez, felmentéshez, valamint a jutalmazáshoz a polgármester egyetértése szükséges,

d) az ügyintézők, alkalmazottak tekintetében a kinevezés, felmentés, bérezés, vezetői megbízás adása, annak visszavonása, a jutalmazás a jegyző hatáskörébe tartozik, a polgármester egyetértési jogának gyakorlásával. A kirendeltségeken dolgozó ügyintézők esetében a kirendeltségek polgármestereinek egyetértésével. A minősítésből, a szabadság kiadásából és a teljesítményértékelésből eredő feladatokat a jegyző, aljegyző és az osztályvezetők látják el, valamennyi egyéb munkáltatói részjogosítványt az osztályvezetők gyakorolják.

Utasítási és ellenőrzési jogok gyakorlása, beszámoltatás

20. §.

(1) Az osztályvezetők tevékenységi körükben utasítást és ellenőrzési jogot gyakorolnak a szervezetileg közvetlenül hozzájuk tartozó munkatársak felett, beszámoltatják őket munkájukról.

(2) Az utasítás teljesítése megtagadható, ha annak végrehajtása a dolgozó egészségét vagy testi épségét közvetlenül és súlyosan veszélyeztetné vagy egyébként az érdekeit védő jogszabályba ütközik.

(3) A dolgozó köteles megtagadni az olyan utasítás végrehajtását, amely teljesítésével bűncselekményt követne el, illetve szabálysértést valósítana meg.

(4) A dolgozó köteles felhívni az utasítást adó figyelmét

a) ha az utasítás jogszabályba ütközik vagy végrehajtása kárt idézne elő és a következményekkel számolni lehet,

b) ha megítélése szerint a kapott utasítás a lakosság vagy az érintett szervek jogos érdekeit sértené.

(5) Az utasítás általában szóbeli. Írott utasítási formát elsősorban az átruházott hatáskör és kiadmányozás gyakorlásához, valamint a nagyon pontos, tartalmi, feladat- és hatásköri előírást igénylő munkavégzés során, illetve különleges esetekben célszerű alkalmazni.

(6) Ellenőrzést az irányítási jogot gyakorló – székhely település szerinti - polgármester, a jegyző, az aljegyző, az általuk megbízott munkatárs és a hivatali felettes végezhet.

(7) A képviselő-testületek bizottságai feladatkörükben ellenőrizhetik a hivatalnak a képviselő-testület döntései előkészítésére, illetőleg a végrehajtására irányuló munkáját. Szükség esetén kezdeményezhetik az irányítási jogot gyakorló polgármester intézkedését.

(8) A munkatársat beszámolási kötelezettség terheli

- ha a feladat végrehajtásának színvonala, eredményessége, határideje veszélybe kerül,

- ha a feladat végrehajtása más feladat sorrend szerinti megkezdését vagy programszerű végrehajtását veszélyezteti,

- az átadott, illetve kiadmányozási jogkörben ellátott feladatokról az átruházó (kiadmányozó) által meghatározott rendben,

- jogszabályi kötelezés alapján (pl. önkormányzati rendeletben előírt módon).

A hivatali út

21. §

(1) A munkatársak és vezetők kötelezettsége, hogy a munkavégzés helyzetéről, a feladatok végrehajtásáról, zavarairól, vezetői beavatkozást igénylő eseményekről szóló beszámolót, jelentést minden esetben a szervezet szerinti közvetlen vezetést, irányítást, felügyeletet gyakorló felettes vezető (jegyző, osztályvezető döntési jogkörrel, hatósági hatáskörrel felruházott bizottság, képviselő-testület (a továbbiakban: hivatali felettes) részére megadják.

(2) A magasabb szintű vagy másik szervezeti egység vezetőjének kérdésére a munkatársak, illetve vezetők kötelesek a tevékenységi körükbe tartozó tájékoztatást megadni és erről a közvetlen hivatali felettesnek soron kívül beszámolni.

(3) A munkatársak és a vezetők kötelesek a települési képviselőknek a képviselői munkához szükséges és igényelt tájékoztatást megadni.

(4) A hivatal szervezeti egységeinek vezetői kötelesek tájékoztatni a szervezeti felépítés szerint közvetlenül hozzájuk tartozó munkatársakat a jegyző utasításairól.

(5) A hivatali út szabályozása nem érinti a bejelentési kötelezettségre vonatkozó jogszabályi előírásokat.

A helyettesítés és a munkakör átadás-átvétel rendje

22. §.

(1) A helyettesítés és a munkakör átadás-átvétel szabályozásának célja a feladatok ellátásának, valamint az irányító tevékenység folyamatosságának biztosítása.

(2) Helyettesítésre a vezető vagy a hatáskörgyakorló tartós távolléte esetén - pl. betegség, szabadság, egyéb akadályoztatás - kerül sor.

(3) Az állandó helyettesítés rendje a következő:

- a jegyző helyettesítését az aljegyző látja el,

- az osztályvezetők helyettesét a jegyző által kijelölt köztisztviselő látja el,

- a hatáskört gyakorló helyettesét a jegyző az osztályvezetők véleményének kikérése mellett határozza meg.

(4) A vezetők helyettesítését a kinevezési okmányban, valamennyi helyettesítést a munkaköri leírásban rögzíteni kell. Az állandó helyettesítési megbízásokat a 6. melléklet tartalmazza.

(5) A helyettesítést ellátó személy a helyettesítést követően a helyettesített vezetőt minden lényeges eseményről, a munkavégzés körülményeiről részletesen tájékoztatni köteles.

(6) A helyettesítőt a helyettesítés során hozott intézkedésért, végzett tevékenységért ugyanaz a felelősség terheli, mint akit helyettesít.

23.§

(1) Munkakör átadás-átvételére a jegyző által meghatározott körben és személyi változás esetén kerül sor.

(2) A munkakört a jegyző által megjelölt személynek kell átadni.

(3) A munkakör átadás-átvételt jegyzőkönyvben kell rögzíteni az alábbiak szerint:

- átadásra kerülő munkakör szakmai feladatát, munkaköri leírását,

- a folyamatban lévő fontosabb feladatok felsorolását, végrehajtásuk helyzetéről, eredményéről, a szükséges teendőkről való tájékoztatást,

- átadásra kerülő iratok, utasítások, körbélyegzők, tervek, szabályzatok, nyilvántartások, stb. jegyzékét,

- az átadónak és az átvevőnek a jegyzőkönyv tartalmával kapcsolatos észrevételeit,

megállapításait,

- átadás helyét, idejét, és az aláírásokat.

A hivatal közreműködése a lakossági tájékoztatás szervezésében

24. §

(1) A hivatal kiemelten fontosnak tartja a lakosság tájékoztatását az önkormányzat tevékenységéről, a hivatali munkáról, a lakossági érdeklődésre számot tartó önkormányzati eseményekről, történésekről.

(2) A lakossági tájékoztatás eszközei a Bácsalmási Közös önkormányzati Hivatal területén:

 székhelytelepülésen:

- www.bacsalmas.hu – Bácsalmás város hivatalos portálja,

- Bácsalmási Városi Hírek havi önkormányzati magazin

- nyilatkozatok, tájékoztatók készítése a sajtó képviselői részére a fontos önkormányzati, hivatali eseményekről, reagálás a hírközlő szervek által nyilvánosságra hozott, önkormányzatot vagy a hivatalt érintő cikkekre,

Bácsszőlősi Kirendeltségén:

- az önkormányzat épületében lévő hirdetőtábla.

Mátételki Kirendeltségén: 

- az önkormányzat épületében lévő hirdetőtábla.

- www.matetelke.hu – Mátételke község honlapján

Csikériai Kirendeltségén

- az önkormányzat épületében lévő hirdetőtábla.

- www.csikeria.koznet.hu – Csikéria község honlapján

(3)A Bácsalmáson működő, illetőleg az országos hírközlő szerveknek a hivatallal foglalkozó cikkeire, véleményeire, nyilatkozataira történő reagálás módjáról a jegyző dönt.

A nemzetiségi önkormányzat működésével összefüggő

hivatali feladatok

25. §

(1) A hivatal köteles segíteni az illetékességi területén működő helyi nemzetiségi önkormányzatok munkáját.

(2) A nemzetiségi önkormányzatok működésének segítésével összefüggő feladatok koordinálását, szervezését, a nemzetiségi önkormányzatok szervezeti és működési szabályzatának, illetve határozatainak kihirdetésével kapcsolatos feladatokat Bácsalmáson a Szociális és Hatósági Osztály látja el, a kirendeltségeken az aljegyző.

(3) Bácsalmáson a hivatal osztályvezetőinek, a kirendeltségeken az aljegyzőnek – a feladat- és hatáskörükbe tartozó ügyekben – kötelessége a nemzetiségi önkormányzatok munkáját segíteni, a nemzetiségi önkormányzat elnökét, elnökhelyettesét, képviselőjét soron kívül fogadni és részükre a szükséges felvilágosítást, szakmai tájékoztatást, segítséget megadni.

(4) A hivatal érintett szervezeti egysége a nemzetiségi önkormányzat működéséhez felkérésre tájékoztatót tart, adatot szolgáltat, megállapodás szerint ügyviteli közreműködést végez.

(5) A nemzetiségi önkormányzat költségvetésével, gazdálkodásával, vagyonjuttatásával kapcsolatos feladatok előkészítését, végrehajtását a hivatal Pénzügyi, Beruházási, Üzemletetési Osztálya látja el.

IV. ZÁRÓ RENDELKEZÉSEK

26. §. 
(1) A hivatal SZMSZ-ének hatálya kiterjed a hivatal szervezeti egységeire és valamennyi hivatali dolgozóra.

(2) A jelen SZMSZ 2013. ……………..1. napján lép hatályba, közzétételéről a jegyző gondoskodik a helyben szokásos módon, hirdető táblán kifüggesztéssel, honlapon történő megjelentetéssel. Ezen kívül a szervezeti egységek vezetői kötelesek az új SZMSZ-ről tájékoztatni a dolgozókat.

(3) Az SZMSZ és mellékleteinek karbantartásáról, módosításáról a jegyző gondoskodik.

A Hivatal SZMSZ mellékleteinek felsorolása:

1.  Bácsalmási Közös Önkormányzati Hivatal Alapító Okiratának adatai

2.  Szervezeti felépítés

3.  A feladat és hatáskörök jegyzéke

4.  Kiadmányozási utasítás

5.  A képviseletre jogosultak köre

6.  A vezetők és a hatáskört gyakorlók állandó helyettesítésének rendje

7. Egyes vagyonnyilatkozat-tételi kötelezettségekről szóló 2007. évi CLII. törvény 3. §-a alapján vagyonnyilatkozat tételre kötelezettek köre és a vagyonnyilatkozat tétel gyakorisága

8.  A Bácsalmási Közös Önkormányzati Hivatal ügyfélfogadásának rendje, és munkarendje

9.  Bélyegzők használatának rendje

Bácsalmás, 2013. szeptember….

Patocskai Ibolya


jegyző

Záradék:

A Bácsalmási Közös Önkormányzati Hivatal Szervezeti és Működési Szabályzatát Bácsalmás Város Önkormányzatának Képviselő-testülete a 244/2013. (IX. 24.) Bácsalmás v. öh. számú határozatával hagyta jóvá. Hatályos 2013. ………..… napjától.
Bácsalmás, 2013. …..


Németh Balázs
Patocskai Ibolya  


polgármester
jegyző

Záradék:

A Bácsalmási Közös Önkormányzati Hivatal Szervezeti és Működési Szabályzatát Bácsszőlős Község Önkormányzatának Képviselő-testülete a …/2013. (..….) számú határozatával hagyta jóvá. Hatályos 2013. …… napjától.

Bácsalmás, 2013. …..


Szarvas Róbert Norbert
Patocskai Ibolya 

polgármester
jegyző

Záradék:

A Bácsalmási Közös Önkormányzati Hivatal Szervezeti és Működési Szabályzatát Csikéria község Önkormányzatának Képviselő-testülete a …/2013. (..….) számú határozatával hagyta jóvá. Hatályos 2013. …… napjától.

Bácsalmás, 2013. …..


Neszvecskóné Bugány Erika
Patocskai Ibolya


polgármester
jegyző

Záradék:

A Bácsalmási Közös Önkormányzati Hivatal Szervezeti és Működési Szabályzatát Mátételke Község Önkormányzatának Képviselő-testülete a …/2013. (..….) számú határozatával hagyta jóvá. Hatályos 2013. …… napjától.

Bácsalmás, 2013. …..


Bényi Józsefné
Patocskai Ibolya


polgármester
jegyző
1. melléklet
ALAPÍTÓ OKIRAT

adatai:

Kelte: 2013. február 1.

Alapítás időpontja: 2013. március 1. 

Száma:  1/2013. 

Elfogadták: 

Bácsszőlős: 6/2013.(II.6.)Ökth.

Csikéria: 6/2013.(II.7.) Ökh.

Mátételke: 9/2013.(II.7.) öh.

Bácsalmás: 30/2013.(II.4.) Bácsalmás v.öh.

2. melléklet

Szervezeti felépítés

	Pénzügyi, Beruházási és Üzemeltetési Osztály
	
	Szociális és 

Hatósági Osztály
	
	Mátételki Kirendeltség
	
	Bácsszőlősi Kirendeltség
	
	Csikériai Kirendeltség
	

	
	Vezető:  Jegyző   

	2 fő testületi ügyintéző 


	
	Pénzügy: 

2 fő számviteli ügyintéző


	
	5 fő igazgatási  ügyintéző  
	
	adóügyi és hatósági ügyintéző 1 fő 

	1 fő személyzeti ügyintéző 

igazgatás 1 fő

összesen: 41 fő

3. melléklet

 FELADAT - ÉS HATÁSKÖRÖK JEGYZÉKE

Szakágazat: 841105    Helyi Önkormányzatok valamint többcélú kistérségi 
társulások igazgatási tevékenysége
Szakfeladatok:

	Szakfeladat száma:
	Megnevezése:



	811000
	Építményüzemeltetés

	841112
	Önkormányzati jogalkotás

	841114
	Országgyűlési képviselő-választásokhoz kapcsolódó tevékenységek

	841115
	Önkormányzati képviselő-választásokhoz kapcsolódó tevékenységek

	841116
	Országos és helyi nemzetiségi önkormányzati választásokhoz kapcsolódó tevékenységek

	841117
	Európai parlamenti képviselő-választáshoz kapcsolódó tevékenységek

	841118
	Országos és helyi népszavazáshoz kapcsolódó tevékenységek

	841126
	Önkormányzatok és társulások általános végrehajtó igazgatási tevékenysége

	841133
	Adó, illeték kiszabása, beszedése, adóellenőrzés

	841173
	Statisztikai tevékenység

	841901
	Önkormányzatok, valamint többcélú kistérségi társulások elszámolásai

	882111
	Aktív korúak ellátása

	882113
	Lakásfenntartási támogatás normatív alapon 

	882114
	Helyi rendszeres lakásfenntartási támogatás

	882117
	Rendszeres gyermekvédelmi pénzbeli ellátás

	882118
	Kiegészítő gyermekvédelmi támogatás

	882119
	Óvodáztatási támogatás

	882121
	Helyi eseti lakásfenntartási támogatás

	882202
	Közgyógyellátás


Részletesen: 

1. Az önkormányzat és a hivatal részére koordinációs, jogi, szakértői, protokolláris, képviseleti, szervező és adminisztratív feladatokat lát el, a hivatalvezetés által megjelölt stratégiai jelentőségű ügyeket intézi, illetve ezekben a döntéseket előkészíti, végrehajtásukban közreműködik.

2. Ellátja a polgármester, jegyző munkájával kapcsolatos adminisztrációs feladatokat.

3. Szervezi a hivatalvezetői értekezleteket, fórumokat.

4. A polgármester utasítása szerinti tartalommal és mértékben intézi az önkormányzat vagyonával, vagyonkezelésbe adott vagyontárgyakkal kapcsolatos ügyeket – ideértve: valamennyi vagyontárggyal, vagyoni értékű joggal, önkormányzati tulajdonú gazdasági társaságokkal összefüggő feladatokkal, illetve az azokhoz kapcsolódó tulajdonosi jogok gyakorlásával összefüggő feladatokat, valamint az önkormányzati vagyont érintő szerződésekkel kapcsolatos jogvitákból eredő feladatokat 

5. Ellátja az önkormányzati bérlakásokkal kapcsolatos ügyeket, (nyilvántartás vezetése, szerződések előkészítése, bérleti díjak fizetésének nyomon követése, önkormányzati bérlakás eladása esetén annak teljes körű lebonyolítása).

6. Koordinálja a képviselő-testület, polgármester hatáskörébe tartozó önkormányzati vagyonnal kapcsolatos, tulajdonosi jogok gyakorlása körében felmerülő feladatok elvégzéséhez szükséges döntések előkészítését, a döntések végrehajtását.

7. Elősegíti a kistérségi kapcsolatok fejlesztését, intézi a Kistérségi Többcélú Társulás ügyeit.
8. Koordinálja az önkormányzatot érintő pályázati lehetőségek feltérképezését, az egyes szervezeti egységek pályázat készítési tevékenységét.

9. Felügyeli települések honlapját, annak tartalmi összeállítását, azt folyamatosan figyelemmel kíséri.

10. Szervezi a lakossággal, sajtóval való kapcsolattartást.

11. Kapcsolatot tart a képviselőkkel, az önkormányzat által alapított és felügyelt intézményekkel, társaságokkal, sajtóval, civil szervezetekkel és más intézményekkel.

12. A hivatalvezetés külön utasításában megjelölt kiemelt jelentőségű közművelődési, kulturális és sportügyi, köznevelési, nemzetiségi, társulási, civil szervezetekkel kapcsolatos feladatokat ellátja.

13. Figyelemmel kíséri a városban és a településeken folyamatban lévő, kiemelt jelentőségű önkormányzati, illetve más érdekeltségben megvalósuló beruházásokat, fejlesztéseket,

14. A hivatal személyzeti ügyei ellátásához szükséges feladatokat elvégzi.

15. Polgármesteri hatáskörbe tartozó támogatásokkal kapcsolatos ügyek előkészítése, végrehajtásban közreműködés.

16. Nyilvántartja az önkormányzati rendeleteket, gondoskodik azok közzétételéről és kihirdetéséről.

17. Az önkormányzat és a hivatal szerződéseinek elkészítésében való közreműködés.

18. Az önkormányzati vagyonhasznosítással (pl. bérletek, önkormányzati ingatlanok elidegenítése) és vagyonkezeléssel kapcsolatos feladat ellátása.

19. Az önkormányzati ingatlanok eladásával és bérbeadásával kapcsolatos pályázati eljárások lefolytatása.

20. Az önkormányzati ingatlanok fenntartásával, kezelésével kapcsolatos tevékenység ellátása.

21. Az önkormányzati ingatlanokat érintő elővásárlási jogról szóló nyilatkozatok előkészítése.

20. A jelzálogjog-törlésekkel kapcsolatos feladatok ellátása.

21. Az önkormányzat képviselete a társasházakkal kapcsolatos ügyek intézésében.

22. Az önkormányzati tulajdont érintő telekhatár-rendezési szerződések elkészíttetése és ingatlan-nyilvántartási átvezettetése.

23. Helyi támogatás címén nyújtott önkormányzati támogatási szerződések előkészítése és a támogatásokkal való elszámolás figyelemmel kísérése.

24. Az önkormányzat tulajdonában lévő gazdasági társaságok működésének felügyelete.

25. Választásokkal, népszavazással kapcsolatos ügyintézés

26 Anyakönyvi igazgatási ügyek.

27. Állampolgársággal kapcsolatos ügyek közül a polgármester, illetve a jegyző

hatáskörébe tartozó állampolgári esküvel kapcsolatos feladatok ellátása.

28. Népesség-nyilvántartási feladatok ellátása.

29. Szociális és gyermekvédelemmel kapcsolatos igazgatási feladatok közül a polgármester és a jegyző hatáskörébe tartozó feladatok ellátása (pénzbeli és természetbeli ellátások)

30. Címnyilvántartással kapcsolatos feladatok.

32. e-közigazgatási levelek hivatali kapu általi kezelése.

33. Jegyzői hatáskörbe tartozó birtokvédelmi eljárásokkal kapcsolatos ügyek intézése.

34. Talált tárgyakkal kapcsolatos ügyintézés.

35. Kereskedelmi engedélyezés (telephelyengedély, működési engedély, kereskedelmi tevékenység végzésével kapcsolatos bejelentéssel összefüggő ügyintézés, szálláshely üzemeltetési engedély…).

36. A képviselő-testület illetve bizottság hatáskörébe tartozó szociális kérelmek elbírálásának előkészítése.

37. Nemzetiségi Önkormányzatokkal kapcsolatos igazgatási ügyek intézése.

38. Egészségügyi igazgatási feladatok ellátása.

39. Hirdetményekkel kapcsolatos jegyzői hatáskörbe tartozó eljárások.

40. Hagyatéki eljárással kapcsolatos feladatok ellátása.

41.Építéshatósági főbb feladatok:

Elsőfokú általános építéshatósági jogkörben ellátandó feladatok intézése, ennek keretében (a hatóságot kizárással nem érintő, általános építményekkel kapcsoltban) :

- építési engedélyezési ügyek,

- összevont építési engedélyezési ügyek,

- országos építési követelményektől való eltérés engedélyezése,

- használatbavételi engedélyezési és használatbavétel tudomásul vétellel kapcsolatos ügyek,

- fennmaradási engedély iránti kérelem elbírálása,

- bontási engedélyezéssel kapcsolatos ügyek,

- egyes ( engedélyezési eljáráshoz kapcsolódó ) kötelezési hatáskörök,

- hatósági bizonyítványok kiállítása (ingatlanügyi eljárásokban),

- más hatóságok eljárásban szakhatóságként történő közreműködés.

- Építésügyi hatósági szolgáltatás nyújtása.

- A helyi építési szabályzat és településrendezési terv

- A házszámok megállapítása.

- Ingatlan-nyilvántartásba való bejegyzéshez, épületfeltüntetési vázrajzok, valamint társasházak esetében építészeti tervek záradékolása.

- statisztikai nyilvántartások vezetése.

- műszaki nyilvántartás vezetése és karbantartása

- engedélyek hatályának meghosszabbítása

- jogutódlás tudomásulvétele

- veszélyhelyzet esetén (kihirdetett veszélyhelyzet kivételével) építési/bontási tevékenység tudomásulvétele

42. A közbeszerzési eljárásokhoz szükséges műszaki dokumentációk előkészítése.

43. A közbeszerzésekkel kapcsolatos bizottsági és képviselő-testületi anyagok előkészítése.

44. A közbeszerzési eljárások dokumentálása, a dokumentumok archiválása.

45. Beruházások előkészítése és lebonyolítása, szükség szerint szakértő bevonásával.

46. Állományba vételek.

47. Üzemeltetési dokumentáció elkészítése és átadása a mindenkori fenntartónak.

48. Pályázatfigyelés, pályázatok megírásában közreműködés.

49. Földművelésügyi ágazatot érintő feladatok közül a jegyző hatáskörébe utalt feladatok ellátása.

50. Állatvédelemmel, állattartással kapcsolatos feladatok közül a jegyző hatáskörébe tartozó feladatok ellátása (veszélyes állattartás engedélyezése, kóbor állat tulajdonjogának átruházása, elkobzása, elhelyezése, állatvédelmi bírság kiszabása, állat kedvtelésből való tartásától eltiltás, állat tartásának korlátozása, vagy megtiltása).

51. Környezetvédelmi és természetvédelmi feladatok közül a jegyző hatáskörébe tartozó feladatok ellátása

52. Hulladékgazdálkodási feladatok ellátása

53. Növényvédelmi igazgatási feladatok ellátása 

54. Közlekedési igazgatási feladatok ellátása 

55. Vízügyi igazgatási feladatok közül a polgármester és a jegyző hatáskörébe tartozó feladatok ellátása

56. Belső ellenőrzési tevékenység 

4. melléklet

KIADMÁNYOZÁSI utasítás

Bácsalmási Közös Önkormányzati Hivatal Jegyzőjének

3/2013. számú utasítása

a kiadmányozás rendjéről

Magyarország helyi önkormányzatairól szóló módosított 2011. évi CLXXXIX törvény 81.§ (3) bekezdése j) pontjában kapott felhatalmazás alapján a jegyzői hatáskörbe tartozó ügyekben a Bácsalmási Közös Önkormányzati Hivatalban (a továbbiakban: Hivatal) a kiadmányozás rendjét az alábbiak szerint szabályozom:

I.

A Hivatal nevében kiadmányozom:

· A Hivatal működésével összefüggő jelentéseket, beszámolókat, a hatáskörömbe tartozó szabályzatokat és utasításokat;

· felsőbb szintű közigazgatási szervekkel folytatott levelezéseket, felterjesztéseket, tájékoztatókat, jelentéseket;

· az intézményeknek szóló körlevelek kiadását.

II.

Saját nevemben kiadmányozom:

· A Képviselő-testület és a Bizottságok részére benyújtott előterjesztések közül az SZMSZ-ben meghatározott rendelet-tervezeteket, a kapott feladatok végrehajtásáról szóló jelentéseket és jegyzői tájékoztatókat, valamint a képviselő-testületi ülésjegyzőkönyvét és helyi rendeleteket;

· a helyi adóval összefüggő méltányossági ügyekben hozott döntéseket;

· a saját nevemre érkezett kiadmányok esetében a tett intézkedésekről szóló leveleket, kivéve azokat, amelyeket tartalmuk alapján határozati formába kell önteni;

· az alkalmazási okiratokat, egyéb személyi jellegű ügyekben hozott intézkedéseket;

· választási iroda tagjainak megbízását, választói névjegyzék hitelesítését;

· mindazon ügyeket, amelyben a kiadmányozás jogát esetenként fenntartom.

III.

Az aljegyző kiadmányozza

· Távollétemben, illetve akadályoztatásom esetén mindazokat az ügyeket, amely kiadmányozásaként jegyzőként jogosult vagyok;

· megbízásomból intézett ügyek iratait.

IV.

Az osztályvezetők kiadmányozzák

· Farkas Zoltánné, Hortyiné Lapostyán Katalin:

· kiadmányozzák általában az osztályukon keletkezett valamennyi iratot, kivéve a polgármester, alpolgármester, jegyző, aljegyző kizárólagos hatáskörébe, illetve kiadmányozásra fenntartott jogkörében keletkezett iratot;

· a tisztségviselők részére készített jelentéseket, tájékoztatókat, feljegyzéseket;

· az osztály feladatkörébe tartozó valamennyi államigazgatási, hatósági ügy iratait, határozatait.

Farkas Zoltánné – amennyiben nincs kinevezett aljegyző, vagy tartósan távol van - a távollétemben, illetve akadályoztatásom esetén mindazokat az ügyeket, amely kiadmányozásaként jegyzőként jogosult vagyok,

· megbízásomból intézett ügyek iratait.

V.

Az ügyintézők kiadmányozási joga

A hatósági ügyek intézésénél az érdemi döntést megelőző közbenső intézkedések iratait (adatkérés, idézés, tárgyalási jegyzőkönyv, helyszíni szemlére szóló értesítés, stb.) kivéve az elővezetésről szóló határozatot, valamint a költségmentesség engedélyezését.

V/1.

Bácsalmás - mint székhely - ügyintézőinek kiadmányozási joga

· Tomcsányi Katalin foglalkoztatottak személyi jövedelemadóval kapcsolatos iratok átadásával kapcsolatban

· Zobokiné Bite Gyöngyi testületi határozatok kivonatainak aláírása

· Józsa Zoltán és Piukovicsné Szilvási Ilona az adó- és értékbizonyítvány kiállítása, az iparűzési és gépjármű adó, talajterhelési díj kivetési és végrehajtási, valamint idegen tartozások adók módjára történő behajtása ügyében;

a külső szervezettel, személlyel, intézménnyel, nemzetiségi önkormányzattal, társulással való kapcsolattartásban adatközlés, egyeztetés, adat vagy irat bekérése, adategyeztetés, egyeztetések jegyzőkönyvezése, a biztosítóval való kapcsolattartás, illetve igénylés ügyében;

· Dezső Gyöngyi, Tóth Gyuláné a külső szervezettel, személlyel, intézménnyel, nemzetiségi önkormányzattal, társulással való kapcsolattartásban adatközlés, egyeztetés, adat vagy irat bekérése, adategyeztetés, egyeztetések jegyzőkönyvezése ügyében. Meghatalmazottként az elektronikus bevallásokat is jogosult intézni.

· Dózsai Mihályné, Agócs Tímea és Szente Ildikó a külső szervezettel, személlyel, intézménnyel, nemzetiségi önkormányzattal, számlakibocsátókkal való kapcsolattartásban adatközlés, egyenlegközlés, fizetési felszólítás, adategyeztetés, ajánlatkérés, ügyfél behívása, ügyfél kérelmének jegyzőkönyvezése, számlareklamáció ügyekben;

· Keresztesy Csaba  kiadmányozza a munkaköri feladatai keretében a földhasználattal, lakás és nem lakáscélú helyiséggazdálkodással, e tevékenység keretében ellenőrzési jog gyakorlásával, a lakásállomány éves karbantartási keretösszege felhasználásával kapcsolatos feladatai ellátása során azokat az iratokat, amelyek tény rögzítésére, ügyfél kérelmének írásba foglalására, ügyfél megjelenésének kérésére, szolgáltató ajánlatának bekérésére, vagy közüzemi szolgáltatótól adat beszerzésére irányul;

· Vérné Soltész Ilona kiadmányozza a közszolgáltatásoknál végzett ellenőrzések ellenőrzési naplóba rögzített megállapításait, helyszíni felmérések megállapításait, ügyféllel való kapcsolattartás iratait, ajánlatkérést, szakhatósági információt, meghívót, illetve egyeztetési jegyzőkönyve, a Ptk-ből eredő feladatokkal kapcsolatos ügyekben, valamint az ipari és kereskedelmi igazgatással kapcsolatos ügyekben;

· Kerényi Tamás kiadmányozza a beruházás-előkészítéssel, közbeszerzéssel, beruházás kivitelezésével kapcsolatos levelezéseket.

· Orioldné Perczel Mária, Simonné Kalmár Magdolna, Barabás Zsuzsanna kiadmányozzák a munkaköri leírásukban meghatározott hatósági ügyek intézésénél az érdemi döntést megelőző közbenső intézkedések iratait (adatkérés, idézés, tárgyalási jegyzőkönyv, feljegyzés, helyszíni szemlére szóló értesítés, környezettanulmány, ügyfél értesítése az eljárás megindításáról, szakhatósági állásfoglalás megkérése, hiánypótlási felhívás), valamint az általuk intézett ügyekkel kapcsolatos egyéb levelezést (társhatóságokkal, külső szervekkel) és  a szociális ellátásra vonatkozóan kiadott igazolásokat.

· Tóth Attila és Éber Zsuzsanna építésügyi hatósági ügyintézők az elsőfokú építéshatósági (közbenső és érdemi) ügyekben;

· Bleszity Jánosné a hagyatéki eljárási ügyekben és anyakönyvi ügyekben, személyi adat- és lakcím-nyilvántartási ügyekben, valamint a választási eljárásban az igazolással (lakóhelytől távol történő szavazás) és értesítéssel (lakcímváltozás) kapcsolatos ügyekben.

· Prikidánovics Antal kistérségi, sport, művelődési, oktatási, nevelési ügyekben keletkezett ügyek közbenső intézkedéseinek iratait.
· Horváth Erika pályázatokkal kapcsolatban keletkezett közbenső intézkedések iratait
V/2

Bácsszőlősi Kirendeltség ügyintézői kiadmányozási joga

· Horváth István Attila az időközi költségvetési jelentés,  mérleg jelentés, hulladékszállítással kapcsolatos ügyek, statisztikai jelentések esetén, , pályázatok és pályázati elszámolások, állami támogatások igénylése és elszámolása, közhasznú foglalkoztatás elszámolása,   hatósági bizonyítványok kiállítása, hulladékszállítással kapcsolatos ügyek, anyakönyvi ügyekben 

· Dohány Melinda adó- és értékbizonyítvány kiállítása és megküldése, hatósági bizonyítványok kiállítása, védendő fogyasztókkal kapcsolatos ügyek, mezőgazdasági igazgatással kapcsolatos ügyek, hirdetmények, közzétételek záradékolása,  adóívek és adóhatározatok esetében, ,  jegyzői hatáskörbe tartozó szociális gyermekvédelmi ügyekben, adóívek, az iparűzési, kommunális és gépjármű adó kivetési és végrehajtási, valamint idegen tartozások adók módjára történő behajtása ügyében;  érdemi döntést megelőző közbenső intézkedések iratait (adatkérés, idézés, tárgyalási jegyzőkönyv, feljegyzés, helyszíni szemlére  szóló értesítés, környezettanulmány, ügyfél értesítése az eljárás megindításáról, szakhatósági állásfoglalás megkérése, hiánypótlási felhívás), valamint az általa intézett ügyekkel kapcsolatos egyéb levelezést (társhatóságokkal, külső szervekkel) és  a szociális ellátásra vonatkozóan kiadott igazolásokat, védendő fogyasztókkal kapcsolatos ügyekben, statisztikai jelentések esetén, hagyatéki ügyek, testületi határozatok kivonatainak aláírása

V/3

Csikériai Kirendeltség ügyintézői kiadmányozási joga

· Lapostyán Ferencné az időközi költségvetési jelentés,  mérleg jelentés, adó- és értékbizonyítvány kiállítása és megküldése,; hatósági bizonyítványok kiállítása, védendő fogyasztókkal kapcsolatos ügyekben, mezőgazdasági igazgatással kapcsolatos ügyekben, hirdetmények, közzétételek záradékolása, hulladékszállítással kapcsolatos ügyek, statisztikai jelentések esetén, hagyatéki ügyek   esetén , pályázatok és pályázati elszámolások, anyakönyvi ügyekben

· Gyukics Gáborné a pályázatok és pályázati elszámolások, statisztikai jelentések, állami támogatások igénylése és elszámolása, adóívek és adóhatározatok esetében, időközi költségvetési jelentés, mérleg jelentés,  adóívek,  közhasznú foglalkoztatás elszámolása,   hatósági bizonyítványok kiállítása, jegyzői hatáskörbe tartozó szociális gyermekvédelmi ügyekben, az iparűzési, kommunális és gépjármű adó kivetési és végrehajtási, valamint idegen tartozások adók módjára történő behajtása ügyében testületi határozatok kivonatainak aláírása

· Rozsnyik Istvánné az  érdemi döntést megelőző közbenső intézkedések iratait (adatkérés, idézés, tárgyalási jegyzőkönyv, feljegyzés, helyszíni szemlére szóló értesítés, környezettanulmány, ügyfél értesítése az eljárás megindításáról, szakhatósági állásfoglalás megkérése, hiánypótlási felhívás), valamint az általa intézett ügyekkel kapcsolatos egyéb levelezést (társhatóságokkal, külső szervekkel) és  a szociális ellátásra vonatkozóan kiadott igazolásokat, védendő fogyasztókkal kapcsolatos ügyekben, statisztikai jelentések esetén, hagyatéki ügyek , anyakönyvi ügyekben

V/4

Mátételki  Kirendeltség ügyintézői kiadmányozási joga

· Ács Margit az időközi költségvetési jelentés,  mérleg jelentés, adó- és értékbizonyítvány kiállítása és megküldése, adóívek és adóhatározatok esetében; hatósági bizonyítványok kiállítása, jegyzői hatáskörbe tartozó szociális gyermekvédelmi ügyekben ,védendő fogyasztókkal kapcsolatos ügyekben, mezőgazdasági igazgatással kapcsolatos ügyekben, hirdetmények, közzétételek záradékolása, hulladékszállítással kapcsolatos ügyek, statisztikai jelentések esetén

· Szebellédi Imréné a pályázatok és pályázati elszámolások, statisztikai jelentések, állami támogatások igénylése és elszámolása, időközi költségvetési jelentés, mérleg jelentés, adó- és értékbizonyítvány kiállítása és megküldése, adóívek és adóhatározatok, közhasznú foglalkoztatás elszámolása,   ipari és kereskedelemmel kapcsolatos ügyekben és hagyatéki ügyek   esetén, testületi határozatok kivonatainak aláírása

VI.

Az átruházott kiadmányozási jog gyakorlásával kapcsolatos egyéb rendelkezések

A kiadmányozásnál használt elnevezési és aláírási forma:

· Bácsalmáson valamint a Kirendeltségeken egységesen: 

„Bácsalmási Közös Önkormányzati Hivatal  Jegyzőjétől”

„Patocskai Ibolya jegyző megbízásából:

XY ügyintéző”

Az osztályvezető kiadmányozása esetén:

„Patocskai Ibolya  jegyző megbízásából

XY osztályvezető”

A kiadmányozás gyakorlása során az egyes ügyiratokon a következő feljegyzést alkalmazom:

„Előtte velem”

A kiadmányozó a kiadmányozás során a felmerülő problémákról és tervezett intézkedésekről folyamatosan, ill. szükség szerint tájékoztasson!

A jegyző és aljegyző egyidejű távolléte és akadályoztatása esetén az I. és II. pontban megjelölt kiadmányozási jogot a Szociális, Egészségügyi és Családvédelmi Osztály vezetője 

„távollétében”

megjelöléssel gyakorolja.

A kiadmányozási jogkör át nem ruházható, és annak gyakorlásáról a kiadmányozási jog gyakorlói elszámolni kötelesek.

VII.

Jelen intézkedés 2013. július 29. napján lép hatályba, amelyet a folyamatban lévő ügyeknél is alkalmazni kell!

Bácsalmás, 2013. július 29.

P.H.


Patocskai Ibolya 


jegyző
5. melléklet

KÉPVISELETRE JOGOSULTAK KÖRE

Jegyző: 

 A hivatal képviselete

Jogszabály által telepített saját tevékenysége gyakorlásával kapcsolatos képviseleti feladatok

Polgármester, jegyző: Sajtó és más média előtti képviselet

Osztályvezetők: Az általuk irányított szervezeti egység szakmai munkájával összefüggő képviselet

A hivatal köztisztviselői: Eseti felhatalmazás alapján, konkrét ügyben

6. melléklet

A VEZETŐK ÉS A HATÁSKÖRT GYAKORLÓK ÁLLANDÓ HELYETTESÍTÉSÉNEK RENDJE

Jegyző állandó helyettese(i):

Aljegyző

Szociális és Hatósági Osztály vezetője 

Az osztályvezetők szervezik a szakmai helyettesítés biztosítása mellett a szabadságolást az osztályaikon, a kiadmányozási joggal rendelkező távolléte esetén a kiadmányozási jog gyakorlását a feladat és hatáskörébe tartozó ügyekben az illetékes osztályvezető látja el.

A kirendeltségek esetén a 3 napot meghaladó távollét esetén a helyettesítőt a jegyző jelöli ki.

7. melléklet
EGYES VAGYONNYILATKOZAT-TÉTELI KÖTELEZETTSÉGEKRŐL SZÓLÓ 2007. ÉVI CLII. TÖRVÉNY 3. § - A ALAPJÁN VAGYONNYILATKOZAT TÉTELRE KÖTELEZETTEK KÖRE ÉS A VAGYONNYILATKOZAT TÉTEL GYAKORISÁGA

Évente: - Jegyző

- Aljegyző

- Osztályvezetők

- Pénzügyi, Beruházási és Üzemeltetési Osztályon a beruházási és közbeszerzési feladatokat ellátó I.- II. besorolási osztályba sorolt köztisztviselők

Kétévente: - Pénzügyi Beruházási, Üzemeltetési Osztály I. – II. besorolási osztályába sorolt köztisztviselői

- Kirendeltségeken a pénzügyi ügyintézők

Ötévente: - I. – II. besorolási osztályba sorolt köztisztviselői

- Kirendeltségeken az igazgatási és adóügyi ügyintézők
8. melléklet
A Bácsalmási Közös Önkormányzati Hivatal munkarendje,

ügyfélfogadásának rendje

A Bácsalmási Közös Önkormányzati Hivatal dolgozói heti 40 órás munkaidőben dolgoznak.

ÜGYFÉLFOGADÁS:

Bácsalmási Közös Önkormányzati Hivatal SZÉKHELYÉN 

Hétfő : 8.00 – 12.00 óráig

Csütörtök: 8.00 – 12.00óráig


      13.00 – 16.00

Péntek:  8.00 . 12.00

Polgármesteri fogadónap:

hétfő  15.00 – 17.00.

Jegyzői fogadónap:

hétfő 15.00 – 17.00.

Bácsszőlősi Kirendeltségen:

Hétfő – 8.00 – 12.00 óráig


 13.00 – 16.00 óráig

Kedd  8.00-12.00 óráig,

        13.00-16.00 óráig

Szerda 8.00-12.00 óráig,

        13:00-16:00 óráig

Csütörtök 8.00-12.00 óráig

13.00 – 16.00 óráig,

Péntek – 8.00 – 12.00 óráig

A jegyző, vagy aljegyző minden héten szerdán 8.00 – 12.00 óráig tart ügyfélfogadást.

Csikériai Kirendeltségen:

Hétfő – 8.00 – 12.00 óráig


 13.00 – 16.00 óráig

Kedd  8.00-12.00 óráig,

        13.00-16.00 óráig

Szerda 8.00-12.00 óráig,

        13:00-16:00 óráig

Csütörtök 8.00-12.00 óráig

13.00 – 16.00 óráig,

Péntek – 8.00 – 12.00 óráig

A jegyző, vagy aljegyző minden héten hétfőn és csütörtökön tart ügyfélfogadást.

8.00-12.00, 13.00-16.00 óra között.

Mátételki Kirendeltségen:

Hétfő – 8.00 – 12.00 óráig


 13.00 – 16.00 óráig

Kedd  8.00-12.00 óráig,

        13.00-16.00 óráig

Szerda 8.00-12.00 óráig,

        13:00-16:00 óráig

Csütörtök 8.00-12.00 óráig

13.00 – 16.00 óráig,

Péntek – 8.00 – 12.00 óráig

A jegyző, vagy aljegyző minden héten kedden tart ügyfélfogadást.

 8.00-12.00, 13.00-16.00 óra között.

2013. szeptember 24-i ülésének jegyzőkönyvéből 

(Kihagyva a kihagyandókat.) 
245/2013. (IX. 24.) Bácsalmás v. öh.

Bácsalmás Városi Önkormányzat

Helyi Esélyegyenlőségi Programja 
Határozat
1.
Bácsalmás Város Önkormányzatának Képviselő-testülete (a továbbiakban: Képviselő-testület) a 375/2010. (IX. 28.) Bácsalmás v. öh. számú határozatával elfogadott Bácsalmás Város Esélyegyenlőségi Tervét 2013. szeptember 30-ával hatályon kívül helyezi.

2.
A Képviselő-testület az előterjesztés és jelen határozat mellékletét képező Bácsalmás Városi Önkormányzat Helyi Esélyegyenlőségi Programját 2013. október 1-jei hatállyal elfogadja. 

3.
A Képviselő-testület felhatalmazza Németh Balázs polgármestert a szükséges intézkedések megtételére. 
4.
Jelen határozat normatív határozat.

Határidő: azonnal

Felelős: Németh Balázs polgármester
Operatív felelős: Prikidánovics Antal oktatási, fejlesztési és gazdálkodási üi.
A határozatról értesül:

- kivonattal:
1. Németh Balázs polgármester



2. Patocskai Ibolya jegyző


3. Farkas Zoltánné szociális, eü. és családvédelmi osztályvezető



4. Hortyiné Lapostyán Katalin mb. gazdasági osztályvezető


5. Prikidánovics Antal oktatási, fejlesztési és gazdálk.-i ügyintéző
K. m. f.


Németh Balázs s.k. 
Patocskai Ibolya s.k.

jegyző


Nagy Gábor s.k.
dr. Tanács Róbert s.k.


képviselők, jegyzőkönyv-hitelesítők
A kivonat hiteles.

Bácsalmás, 2013. szeptember 27.

testületi ügyintéző

Záradék: 

A határozat kihirdetése megtörtént.

Helyi Esélyegyenlőségi Program (HEP)

Bevezetés

Összhangban az egyenlő bánásmódról és az esélyegyenlőség előmozdításáról szóló 2003. évi CXXV. törvény, a helyi esélyegyenlőségi programok elkészítésének szabályairól és az esélyegyenlőségi mentorokról szóló 321/2011. (XII. 27.) Korm. rendelet és a helyi esélyegyenlőségi program elkészítésének részletes szabályairól szóló 2/2012. (VI. 5.) EMMI rendelet rendelkezéseivel Bácsalmás Város Önkormányzat Esélyegyenlőségi Programban rögzíti az esélyegyenlőség érdekében szükséges feladatokat. 

Az önkormányzat vállalja, hogy az elkészült és elfogadott Esélyegyenlőségi Programmal összehangolja a település más dokumentumait
, valamint az önkormányzat fenntartásában lévő intézmények működtetését. Vállalja továbbá, hogy az Esélyegyenlőségi Program elkészítése során bevonja partneri kapcsolatrendszerét, különös tekintettel a köznevelés állami és nem állami intézményfenntartóira. 

Jelen helyzetelemzés az Esélyegyenlőségi Program megalapozását szolgálja.

A település bemutatása

Régészeti leletek bizonyítják, hogy a település őse az avar kortól lakott volt. Az első nagy néppusztítást az Alföldet letaroló mongol, tatár hordák végezték, s ennél is végzetesebb volt az oszmán hódítás.

Az ALMÁS, HAJMÁS néven említett település a Rákóczi szabadságharcot megtorló délvidéki hadjárat után kezd véglegesen betelepülni elsősorban délszlávokkal (nagyobb részt katolikus illírekkel), valamint az ország északi részeiről áttelepülő magyar, kisebb részben szlovák szökött jobbágyokkal.

Bél Mátyás az 1735-ös leírásában Felső-Almás néven, kicsiny faluként említi.
1740-től saját parókiája és temploma van. Az 1768-as kincstári térképen a falu már a mai helyén van, a szőlők is fel vannak tüntetve. 1772. július 20-án ALMASKA SELO kamarai falu címén urbáriumot kapott.

Jó termőföldje miatt az 1780-as években a lakosság száma a belső migráció, valamint Mária Terézia és II. József német betelepítési programja folytán ugrásszerűen növekedett. A németek (svábok) magasabb szintű termelési kultúrája hozzájárult a földközösség korai megszűnéséhez, az árutermelés kialakulásához. 1803-ban Almás egész területét megszerezték a közbirtokosok, akik 1808-ban kieszközölték az országos vásártartási jogot, a mezővárosi címet. 1848-ban Almás országgyűlési követválasztó központ lett, említésre méltó, hogy a lakosság Vörösmarty Mihályt választotta képviselőjévé Kossuth Lajos ajánlására.

A lakosság létszámának növekedésével párhuzamosan a településen 1837 óta van gyógyszertár, 1855-től posta, kórház, 8 tantermes iskola, 1862-től távíró.
Mezővárosi címét 1871-ben vesztette el, de közigazgatási szerepköre földrajzi fekvése folytán megnőtt, 1873-tól járási székhely lett Bács-Almás. Végleges helynevét (Bácsalmás) 1904-ben törvényhatósági rendelettel állapították meg.

Az 1890-es évektől hatalmas gazdasági fellendülés jellemezte a települést. A homokos határrészek felparcellázása után szőlőt telepítettek, tanyákat építettek. A vasútvonalak 1885-ös (Bátaszék-Baja-Bácsalmás-Szabadka) és 1903-as (Kiskunhalas-Bácsalmás-Zombor-Apatin) kiépítésével a település bekerült a modern gazdasági vérkeringésbe.
A meggazdagodott birtokosok és kereskedők pénzintézeteket, ipari üzemeket (gőzmalmokat, téglagyárat) létesítettek, szállodákat működtettek. A vezető értelmiségi réteg kialakulása pezsdítően hatott a szellemi életre. Létrejött az úri kaszinó, sorra alakultak meg az egyesületek, társaskörök.

A trianoni békediktátum a történelmi Bács-Bodrog vármegye 4/5-öd részét Jugoszláviának ítélte. A megmaradt Felső-Bácskai területek - köztük Bácsalmás is - 1921 nyaráig szerb katonai megszállás alatt volt. 

1922-től újabb gazdasági fellendülés következett. A hatalmas méretű építkezések mellett kövezett utakat, járdákat, mélyfúrású kutakat létesítettek, parkosítottak, polgári iskolát és mezőgazdasági középiskolát működtettek, villamosítottak.

1944-től a történelmileg kialakult és az adottságokhoz alkalmazkodott gazdasági-társadalmi-népességi rendszer alapjaiban megváltozott. Az általános mozgósítások, a gettóba tömörített zsidók elhurcolása, majd a szovjet katonai megszállás és a délvidéki partizánakciók, a Dél-Bácskából idemenekülők elhelyezése és élelmezése, 1945 januárjától a Szovjetunóba történő internálások, a németek vagyonelkobzása, majd nagyrészük kitelepítése (kb. 4500-4800 fő) végzetes következményekkel járt. A Csallóközből betelepített magyar családok létszámban nem pótolták a kitelepítések által okozott veszteségeket. A lakosság mintegy 50%-a kicserélődött. A jugoszláv határmentiség következménye volt a közigazgatási szerepkör megcsorbítása. 1949-ben először a külterület egy részét csatolták Kunbajához, 1952-ben a tanyás, sűrűn lakott külterületi történelmi borvidékből hozták létre Bácsszőlős önálló községet.
A fejlődés az 1960-as évek közepétől a mezőgazdasági üzemek, a nagyobb beruházások állami támogatásával és az Alföld iparosításának országos célként meghirdetett programjával kezdődött. A leányvállalatként létrejött ipari üzemek elsősorban a szabad női munkaerőre épültek.

A település kommunális fejlesztése is ebben az időben kezdődött (vezetékes vízhálózat, levezető árokrendszer, új strandfürdő, út és járdaépítések, sütőüzem, buszállomás, kereskedelmi egységek) Jelentős volt a magánerős lakás- és házépítés. A beruházások döntően a termeléssel összefüggő ágazatokra korlátozódtak. Az 1970-es években ez a folyamat lelassult.

Bácsalmás újabb kommunális fejlesztései (1983-1985 gázvezeték, 1983 szennyvíztisztító, útépítések, 1991 automata telefonközpont, hálózatbővítés, ivóvíztisztító) és az új közintézmények létesítése a határátkelő megnyitása, az út és járdaépítések a lakosság és az önkormányzat jelentős anyagi ráfordításával történtek.
Az 1980-as évek végétől zajló gazdasági változások a várost hátrányos helyzetbe sodorták. A periférikus fekvés és a délszláv konfliktus miatt a külső befektetők - Peter Kähnyt kivéve - elkerülték Bácsalmást. A munkahelyek mintegy kétharmada megszűnt, tartóssá vált a munkanélküliség, felerősödött a kvalifikált népesség eláramlása.

A város történetének utóbbi másfél évtizedét sajátos kettősség jellemzi. Nőttek a gazdasági nehézségek, általában nehezebbé vált az élet, ugyanakkor, ha nagy erőfeszítések árán is, de fejlődött a város infrastruktúrája.

A kilencvenes évek jelentős eseménye a határátkelő megnyitása, a legnagyobb beruházás a kollégium építése és a gimnázium bővítése volt. Az utóbbi években a decentralizált, központi ágazati és uniós pályázatok keretében Bácsalmás Város Önkormányzata jelentős összegeket fordíthatott gyermek-, szociális- és egészségügyi ellátást biztosító létesítmények kialakítására, felújítására, valamint informatikai fejlesztésekre.

Értékeink, küldetésünk

Településünk legnagyobb értéke sokszínűségében rejlik. A jó minőségű termőföldek, a jól megközelíthető vasútvonal megléte, valamint az ennek ellenére csendes környezet, a szociális- és egészségügyi ellátás, a kulturális szolgáltatások, valamint a civil szervezetek léte és munkájának minősége mind alapot adhatnak arra, hogy városunkban mindenkinek esélye legyen a jó minőségű szolgáltatásokra, a megfelelő életkörülményekre. 

Bácsalmás Város Önkormányzat az alábbi küldetést tekinti sajátjának: A múlt történelmi és természeti értékeit megőrizni fontos feladatunk. Ezen túlmenően a változások előidézőiként az utókor számára maradandót alkotni és hátrahagyni szintén lényeges küldetés. Megfelelni a helyi lakosok igényeinek, ugyanakkor világunk változást sürgető kihívásainak is. A település életét felelősen irányítani, gazdasági, társadalmi és környezeti adottságait minél teljesebb mértékben kihasználva fejlődését elősegíteni és a különböző forrásokat felkutatva cselekedni. A település gazdasági növekedését felgyorsítani, a lakosság életkörülményeit javítani, úgy, hogy közben megőrizzük a helyi hagyományokat, szokásokat és értékeket, valamint figyelembe vesszük az esélyegyenlőségi szempontokat, amelyek áthatják a kötelező és önként vállalt feladatok ellátását a település életének alakítása során. A település mindenkié, aki közösségünk életét megőrizni, építeni és jobbá tenni akarja.

Célok

A Helyi Esélyegyenlőségi Program átfogó célja

A Helyi Esélyegyenlőségi Program (HEP) célja a szociális szempontból befogadóbb társadalom megteremtése, a hátrányos helyzetben élő állampolgárok segítése, támogatása, életminőségük javítása. 

Bácsalmás Város Önkormányzat az Esélyegyenlőségi Program elfogadásával érvényesíteni kívánja:

· az egyenlő bánásmód, és az esélyegyenlőség biztosításának követelményét,

· a közszolgáltatásokhoz történő egyenlő hozzáférés elvét, 

· a diszkriminációmentességet, 

· szegregációmentességet,

· a foglalkoztatás, a szociális biztonság, az egészségügy, az oktatás és a lakhatás területén a helyzetelemzés során feltárt problémák komplex kezelése érdekében szükséges intézkedéseket. A köznevelési intézményeket – az óvoda kivételével – érintő intézkedések érdekében együttműködik az intézményfenntartó központ területi szerveivel (tankerülettel). 

Alapvető célunk, hogy Bácsalmás város olyan település legyen, ahol a lehető legteljesebben érvényesül az az alapelv, mely szerint minden ember egyenlő.  

A HEP helyzetelemző részének célja

Elsődleges célunk számba venni a 321/2011. (XII. 27.) Korm. rendelet 1. § (2) bekezdésében nevesített, esélyegyenlőségi szempontból fókuszban lévő célcsoportokba tartozók számát és arányát, valamint helyzetét a településen.

E mellett célunk a célcsoportba tartozókra vonatkozóan áttekinteni a szolgáltatásokhoz történő hozzáférésük alakulását, valamint feltárni az ezeken a területeken jelentkező problémákat.

További célunk meghatározni az e csoportok esélyegyenlőségét elősegítő feladatokat, és azokat a területeket, melyek fejlesztésre szorulnak az egyenlő bánásmód érdekében.

A célok megvalósításának lépéseit, azok forrásigényét és végrehajtásuk tervezett ütemezését az HEP Intézkedési Terve (HEP IT) tartalmazza.

A HEP IT célja

Célunk a helyzetelemzésre építve olyan beavatkozások részletes tervezése, amelyek konkrét elmozdulásokat eredményeznek az esélyegyenlőségi célcsoportokhoz tartozók helyzetének javítása szempontjából.

További célunk meghatározni a beavatkozásokhoz kapcsolódó kommunikációt.

Szintén célként határozzuk meg annak az együttműködési rendszernek a felállítását, amely a programalkotás és végrehajtás során biztosítja majd a megvalósítás, nyomon követés, ellenőrzés-értékelés, kiigazítás támogató strukturális rendszerét, a HEP Fórumot.

A Helyi Esélyegyenlőségi Program Helyzetelemzése (HEP HE)

1. Jogszabályi háttér bemutatása

1.1 A program készítését előíró jogszabályi környezet rövid bemutatása

A helyi esélyegyenlőségi program elkészítését az egyenlő bánásmódról és az esélyegyenlőség előmozdításáról szóló 2003. évi CXXV. törvény (továbbiakban: Ebktv.) előírásai alapján végeztük. A program elkészítésére vonatkozó részletszabályokat a törvény végrehajtási rendeletei, 

· a helyi esélyegyenlőségi programok elkészítésének szabályairól és az esélyegyenlőségi mentorokról” szóló 321/2011. (XII.27.) Korm. rendelet „2. A helyi esélyegyenlőségi program elkészítésének szempontjai” fejezete és 

· a helyi esélyegyenlőségi program elkészítésének részletes szabályairól szóló 2/2012 (VI.5.) EMMI rendelet

alapján alkalmaztuk, különös figyelmet fordítva a 

· a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.)

· a szociális igazgatásról és szociális ellátásokról szóló 1993. évi III. törvény (továbbiakban: Szt.)

· a foglalkoztatás elősegítéséről és a munkanélküliek ellátásáról szóló 1991. évi IV. törvény (továbbiakban: Flt.)

· a nemzetiségek jogairól szóló 2011. évi CLXXIX. törvény (továbbiakban: nemzetiségi törvény)

· az egészségügyről szóló 1997. évi CLIV. törvény (továbbiakban: Eütv.)

· a gyermekek védelméről és a gyámügyi igazgatásról szóló 1997. évi XXXI. törvény (továbbiakban: Gyvt.)

· a nemzeti köznevelésről szóló 2011. évi CXC. törvény (továbbiakban: Nkntv.)

előírásaira.

1.2 Az esélyegyenlőségi célcsoportokat érintő helyi szabályozás rövid bemutatása.

A program elkészítésénél figyelembe vettük továbbá azon alábbi helyi rendeleteket, amelyek a település szociálisan hátrányos helyzetű lakossága problémáinak enyhítésére szolgálnak:
· a helyi lakáscélú támogatásról szóló 8/1999.(VI.1.) rendelet,

· a szociális ellátásokról szóló 14/2003. (VI.25.) rendelet,

· a személyes gondoskodást nyújtó ellátásokról, azok igénybevételéről, valamint a térítési díjakról szóló 14/2003. (VI.25.) rendelet,

· az önkormányzat tulajdonában álló lakások és helyiségek bérletéről és elidegenítéséről szóló 24/2009. (XII.23.) rendelet.
2. Stratégiai környezet bemutatása

2.1 Kapcsolódás helyi stratégiai és települési önkormányzati dokumentumokkal, koncepciókkal, programokkal

Az önkormányzatokról szóló törvény az önkormányzatok számára kötelező jelleggel írta/írja elő a gazdasági program elkészítését és elfogadását. A gazdasági program az önkormányzat részére helyi szinten meghatározza mindazon célkitűzéseket, feladatokat, amelyek a költségvetési lehetőséggel összhangban, a helyi társadalmi, környezeti, gazdasági adottságok átfogó figyelembevételével az önkormányzat által nyújtandó kötelező és önként vállalt feladatok biztosítását, fejlesztését szolgálják. A gazdasági program célja a lakosság életminőségének javításához szükséges önkormányzati háttér biztosítása, melyet az önkormányzat a saját és a külső eszközök felhasználásának optimalizálásával végez. Települési szinten ez egy olyan komplex program, amely a természeti környezet fejlesztésével összhangban tervezi el a különböző beavatkozási területek jövő orientált alakítását az önkormányzat aktív és cselekvő közreműködésével, a lakosság tevőleges támogatásával. Az elfogadott Gazdasági Program esélyegyenlőséggel kapcsolatos elemei beépítésre kerültek a helyi esélyegyenlőségi programba.

A szociális igazgatásról és a szociális ellátásról szóló 1993. évi III. törvény 92. §-a szerint a legalább kétezer lakosú települési önkormányzat a településen élő szociálisan rászorult személyek részére biztosítandó szolgáltatási feladatok meghatározása érdekében szolgáltatástervezési koncepciót készít. A szociális szolgáltatástervezési koncepció tartalmazza a település demográfiai adatait és folyamatait, az ellátási kötelezettség teljesítésének helyzetét, az ütemtervet a szolgáltatások biztosításáról, a szolgáltatások működtetési, finanszírozási, fejlesztési feladatait, az  esetleges együttműködés kereteit, valamint az egyes ellátotti csoportok (idősek, fogyatékos személyek, hajléktalan személyek, pszichiátriai betegek) sajátosságaihoz kapcsolódóan a speciális ellátási formák, szolgáltatások biztosításának szükségességét. A hatályban lévő Szolgáltatástervezési Koncepció tartalmát szintén figyelembe vettük a helyi esélyegyenlőségi program elkészítésénél.

Szintén beemelésre kerültek a Bűnmegelőzési Koncepció azon tartalmi elemei, amelyeket az idősek és gyermekek helyzetének vizsgálatakor fontosnak tartottunk. 

Támaszkodtunk továbbá a település környezetvédelmi programjára, településrendezési tervére, valamint településfejlesztési koncepciójára is.

2.2 A települési önkormányzat rendelkezésére álló, az esélyegyenlőség szempontjából releváns adatok, kutatások áttekintése, adathiányok kimutatása
A helyzetelemzés alapját adó statisztikai adatok legnagyobb részét az Országos Területfejlesztési és Területrendezési Információs Rendszer (TEIR) adatbázisból gyűjtöttük össze. Jelentős segítséget nyújtottak továbbá a releváns adatok összegyűjtéséhez az önkormányzat, valamint az önkormányzat társszervei és intézményei nyilvántartásai és statisztikái. Ezenkívül támaszkodtunk egyes ágazati beszámolók megállapításaira, a különböző területeken dolgozó szakemberek tapasztalataira. Azoknál az adatoknál, amelyekre nyilvántartás nincs vagy nem lehet, elsősorban a 2011.évi népszámlálás adataiból indultunk ki. Sajnos a fogyatékkal élők számára és helyzetére vonatkozóan releváns adatokat nem sikerült beszereznünk, és azzal önkormányzatunk sem rendelkezik.

3. A mélyszegénységben élők és a romák helyzete, esélyegyenlősége

A mélyszegénység egy viszonylag új, azonban manapság egyre gyakrabban emlegetett fogalom. Ezen elsősorban azt a jelenséget értik a szakemberek, amikor valaki(k) tartósan a létminimum szintje alatt él(nek), és szinte esélye/ük sincs arra, hogy ebből a helyzetből önerőből kilépjen(ek). A mélyszegénység igen összetett jelenség, amelynek oka többek között a társadalmi és gazdasági hátrányokban, az iskolai végzettség és a foglalkoztatottságbeli hiányokban mutatkozik meg, és ezáltal súlyos megélhetés zavarokhoz vezet. A mélyszegénység hatása az alapvető létfeltételekben, a lakhatási és táplálkozási körülményekben, valamint az érintett személyek egészségi állapotában (is) jelentkezik.  

A Nemzeti Társadalmi Felzárkózási Stratégia – mélyszegénység, gyermekszegénység, romák - (2011-2020.) című dokumentum előszavában foglaltak szerint „Ma Magyarország egyik legsúlyosabb gondja a szegénységben élők, közöttük a roma népesség helyzetének fokozatos romlása. Ennek következménye a leszakadás, a kiszorulás az életlehetőségekből mind a tanulás, mind a foglalkoztatás, mind az egészségügyi szolgáltatások területén, valamint a hátrányos helyzetű térségekben és települések perifériáján növekvő és újonnan kialakuló rossz lakhatási körülmények” A dokumentum megállapítása szerint: „Minden harmadik ember (kb. 3 millióan) ma Magyarországon a szegénységi küszöb alatt él, közülük 1,2 millióan mélyszegénységben. A szegénységi kockázatok különösen sújtják a gyermekeket és a hátrányos helyzetű térségekben élőket. A romák nagy többsége, mintegy 5-600 ezren (összlétszámuk a becslések alapján kb. 750 ezer) ehhez az utóbbi csoporthoz tartozik.”

A roma lakosság helyzetének vizsgálatát jelentősen befolyásolja, hogy jelenleg Magyarországon hivatalosan az a lakos tekintendő romának, aki magát romának vallja, tekintettel arra, hogy az adatvédelmi törvény értelmében a nemzetiséghez való tartozásra vonatkozó személyes adat különleges személyes adatnak minősül, amelyet – a törvényben meghatározott eseteket kivéve - az érintett írásos beleegyezése nélkül nem lehet nyilvántartani. A beilleszkedni vágyás illetve a cigányokkal szembeni előítéletek miatt azonban Magyarországon ma a roma népesség egy része nem szívesen vállalja roma identitását, éppen ezért számukat megmondani nagyon nehéz vállalkozás. Településünkön a 2011. évi népszámlálás során 211 fő vallotta magát romának. Ez a szám azonban valószínűleg nem tükrözi a valós adatokat, a Nemzetiségi Roma Önkormányzat véleménye szerint számuk valójában közel 500 fő köré tehető, így a település roma lakosságának becsült aránya 7% körül mozog. A településen élő roma lakosság nagy hányada halmozottan hátrányos helyzetűnek minősül.

3.1. Jövedelmi és vagyoni helyzet

Bácsalmás a társadalmi-gazdasági és infrastrukturális szempontból elmaradott, illetve az országos átlagot jelentősen meghaladó munkanélküliséggel sújtott települések jegyzékéről szóló 240/2006. (XI.30.) Korm. rendelet értelmében a társadalmi-gazdasági és infrastrukturális szempontból elmaradott települések közé tartozik. Ezen tény alapjaiban befolyásolja a településen élők jelentős részének jövedelmi és vagyoni helyzetét.  A népesség jövedelmi viszonyairól nem áll rendelkezésünkre valós és megbízható kép, bár a személyi jövedelemadó önkormányzatunkat megillető összege némi támpontot jelenthet ezen kérdés vizsgálatakor. 

3.2. Foglalkoztatottság, munkaerő-piaci integráció

A HEP 1. számú mellékletében elhelyezett táblázatokba gyűjtött adatok, valamint a helyi önkormányzat a foglalkoztatás elősegítéséről és a munkanélküliek ellátásáról szóló 1991. évi IV. törvény (továbbiakban: Flt.) és a Mötv-ben foglalt feladatai alapján településünkre jellemző foglalkoztatottságot, munkaerő-piaci lehetőségeket kívánjuk elemezni az elmúlt évek változásainak bemutatásával, a különböző korosztályok, illetve nemek szerinti bontásban. Az elemzést bizonyos helyeken összevetjük térségi, megyei és országos adatokkal is.

3.2.1. A foglalkoztatottak, munkanélküliek, tartós munkanélküliek száma, aránya

A településen élők helyzetét foglalkoztatottságbeli szempontból alapvetően meghatározza, hogy a bácsalmási térség az egyik leghátrányosabb helyzetű térségnek tekintendő Bács-Kiskun megyében. 

A 2011. évi népszámlálás során a település lakosságának gazdasági aktivitás szerinti megoszlása az alábbiak szerint alakult:


3.2 Foglalkoztatottság, munkaerő-piaci integráció

Fenti ábrából látszik, hogy a településen a gazdaságilag aktív népesség (amelyet a foglalkoztatottak és a munkanélküliek alkotnak) aránya csupán 37 %, míg a gazdaságilag nem aktív népesség (inaktív keresők és eltartottak együttesen) aránya 63 %. A gazdaságilag aktív népesség adatait összevetve a megyei (44 %) illetve az országos (45,4 %) paraméterekkel, megállapítható, hogy városunk igen kedvezőtlen mutatókkal rendelkezik a gazdasági aktivitás területén.  Jelentős eltérést mutatnak a gazdasági aktivitás szerinti mutatók a nemek viszonylatában vizsgálva: a férfi népesség ezen a területen több mint 10 %-kal jobb mutatókkal rendelkezik a női népességnél, tekintve, hogy a férfi népességnek 43%-a, míg a női népességnek csak 32 %-a minősül gazdaságilag aktívnak. Ugyanezen adatok Bács-Kiskun megye esetén az alábbiak szerint alakulnak: férfiak esetén gazdaságilag  aktív a népesség 50,1 %-a, míg nők esetén a népesség 38,4 %-a. Az országos mutatószámok az alábbiak: férfiak esetén gazdaságilag  aktív a népesség 51 %-a, míg nők esetén a népesség 40,4 %-a. 

Bács-Kiskun megye, a bácsalmási térség, valamint a település nyilvántartott álláskeresői arányának (a gazdaságilag aktív népesség %-ában ) alakulását az alábbi grafikonon keresztül követhetjük nyomon:

Megállapítható, hogy a település munkanélküliségi mutatói kedvezőtlenebbek a megyei munkaügyi helyzetnél, ugyanakkor lényegesen jobbak a bácsalmási térségben megfigyelhető mutatóknál. 

Egyértelműen megállapítható, hogy a városban a foglalkoztatási szint évek óta alacsony, a város munkanélküliségi rátája 2009.-2010. évben folyamatosan 12 % felett van. A felső diagramból megállapítható továbbá az is, hogy a regisztrált álláskeresők között a nemek aránya viszonylag kiegyenlített, a regisztrált munkanélküli nők aránya évek óta legfeljebb 2-3 %-kal haladja meg a regisztrált munkanélküli férfiak arányát.

A településen a regisztrált munkanélküliek számának változását, valamint a regisztrált munkanélküliek munkavállalási korú lakónépességhez viszonyított arányát az alábbi diagramok mutatják:

Kiemelendő, hogy a 180 napnál régebben regisztrált munkanélküliek aránya tartósan az 50 % felett, vagy azt meghaladó mértéken áll. Ez a jelenség túl azon, hogy milyen jelentős gazdasági következményeket hordoz, igen komoly társadalmi hatásokkal is jár. A tartós munkanélküliek jelentős részénél önértékelési problémák lépnek fel, amelynek következtében sokkal könnyebben izolálódnak, ezáltal sokuknál különböző egészségügyi és pszichés problémák lépnek fel, amely sok esetben magával hozza a családi feszültségeket és konfliktusokat. 

[image: image8.emf]180 napnál régebben munkanélküliek aránya

0,0%

10,0%

20,0%

30,0%

40,0%

50,0%

60,0%

70,0%

2008 2009 2010 2011 2012 2013 2014 2015 2016 2017

nők férfiak összesen


Szomorú, hogy folyamatos növekedést mutat a nyilvántartott pályakezdő munkanélküliek száma mind számbelileg, mind a 18-29 éves lakosság arányához viszonyítottan. Ha mindehhez hozzávesszük azt a tényt, hogy a munkanélküliség elől menekülve számos – főleg magasabb iskolai végzettséggel rendelkező – fiatal hagyja el a települést, akkor még inkább kedvezőtlen képet kapunk.  A pályakezdő fiatalok elhelyezkedését nemcsak a munkalehetőségek száma, hanem a nem megfelelő szakmaválasztás valamint a szakmai tapasztalat hiánya is befolyásolja. 

A regisztrált munkanélküliek korcsoportonkénti arányát az alábbi diagram mutatja:

A településen az álláskeresők legnépesebb csoportja 36 - 45 év közötti, a legkevesebben az 56 év felettiek vannak jelen. Viszonylag alacsony továbbá a 15–24 éves korosztály munkaerő-piaci részvétele is. A fiatalok távolmaradását főként az oktatási, képzési idő meghosszabbodása indokolja, míg az 56 év feletti korosztály a munkanélküliség elől a különböző korhatár előtti nyugellátások felé menekül. 

3.2.2. Az alacsony iskolai végzettségűek foglalkoztatottsága

A munkanélküliek helyzetének vizsgálatakor nem hagyhatjuk figyelmen kívül az iskolai végzettség szerinti megoszlását, mivel az alacsony iskolai végzettséggel rendelkezők foglalkoztatási szempontból talán a leghátrányosabb helyzetben vannak. 

Mindenekelőtt arra érdemes rámutatnunk, hogy a 2001. és 2011. évi népszámlálási adatokat elemezve elmondhatjuk, hogy városunkban mind a nők, mind a férfiak közel 5%-os csökkenés mutatható ki az általános iskolai végzettséggel nem rendelkező 15 év illetve afeletti lakónépesség arányában. A lakosság iskolai végzettségének növekedése nagyobbrészt arra vezethető vissza, hogy a belépő fiatal lakosság képzettebb, mint a kilépő idősebb lakosság, másrészt a mutató emelkedésében valószínűleg gazdasági okok is közrejátszanak, hiszen a munkaerőpiacon nagy valószínűséggel könnyebben talál munkát a képzett munkaerő. 

A nyilvántartott álláskeresők iskolai végzettség szerinti megoszlása az alábbiak szerint alakul:

A településen az álláskeresők 6 %-a rendelkezik 8 általános iskolai végzettségnél kevesebbel, 36 % - a 8 általános iskolai végzettséggel, 38 % - uk szakiskolai vagy szakmunkás végzettséggel, 18 %-uk gimnáziumi vagy szakközépiskolai érettségivel vagy technikummal, illetve 2 %-uk főiskolai vagy egyetemi végzettséggel. Vagyis megállapítható, hogy a regisztrált álláskeresők 42 %-a (!) csupán alapfokú, vagy még azt sem elérő végzettséggel rendelkezik. A felsőfokú végzettséggel rendelkezők viszonylag alacsony aránya jelentheti azt, hogy a diplomás álláskeresők könnyebben kapnak munkát, ugyanakkor előfordulhat az is, hogy a felsőfokú végzettséggel rendelkezők a jobb megélhetés reményében vidékre költöznek településünkről. 

Az általános tapasztalatok szerint a térségben a munkaadók zöme legalább általános iskolai végzettséget igénylő állásokat hirdet, tekintettel azonban arra, hogy az álláskeresők 6 % - a nem rendelkezik általános iskolai végzettséggel, így az ő elhelyezkedésük - az általános iskolai végzettség megszerzése nélkül - szinte lehetetlen. 
Mint olyan település ahol jelentős a mezőgazdaság szerepe, mindenképpen érdemes szólni az alkalmi munkavégzés lehetőségeiről. A közelmúlt tapasztalatai alapján megállapítható, hogy alkalmi munkavégzésre egyre kevesebb lehetőség nyílik városunkban, hiszen a mezőgazdasági munkavégzésre lehetőséget nyújtó birtokok egyre inkább gépesítettek. Az alkalmi munkavégzés lehetőségének csökkenése főleg a mélyszegénységben élők, a romák és az alacsony iskolai végzettségűek számára jelent nagy érvágást, hiszen ők eddig a tavasztól őszig terjedő időszakban legalább ebben a formában munkához és így jövedelemhez tudtak jutni. Mindenképpen kiemelést igényel, hogy a napszám összege is jelentősen elmarad a régió egyéb térségeiben jellemző adatoktól.

3.2.3. A közfoglalkoztatás

A magas munkanélküliséget igyekszik enyhíteni a közfoglalkoztatás új rendszere, amelyet a 2011. szeptember 1. napján hatályba lépett a közfoglalkoztatásról és a közfoglalkoztatáshoz kapcsolódó, valamint egyéb törvények módosításáról szóló 2011. évi CVI. törvény hozott létre. A közfoglalkoztatás szervezését városunkban a Bácsalmás Önkormányzati Közszolgáltatási Nonprofit Közhasznú Kft. látja el. Az elmúlt két évben az önkormányzat valamennyi intézménye és a Polgármesteri Hivatal is szerepet kapott a közfoglalkoztatott személyek foglalkoztatásában. 

Összevetve a közfoglalkoztatásban részt vevők számát a település aktív korú népességének nagyságával, látszik, hogy a közfoglalkoztatás jelentős, ugyanakkor nem elégséges szerepet tölt be a település helyi munkaerejének foglalkoztatásában, ez a foglalkoztatási forma csak részben tudja pótolni a hiányzó munkalehetőségeket. A közfoglalkoztatásban részt vevők átlagos foglalkoztatási ideje a tavalyi évben 210 nap volt, amely mutatószám rámutat arra, hogy a közfoglalkoztatás a szakaszos, rotációs jellege miatt sem ad végleges választ a munkanélküliségre. 

A mélyszegénységben élők és a romák foglalkoztatásában jelentős szerepet kapnak a közfoglalkoztatási programok. Ezen csoport igen jelentős részének a közfoglalkoztatás jelenti az egyetlen reális esélyt a munkához való jutásra. 

Településünk a 2011. évben csatlakozott a Startmunka Mintaprogramhoz. A 2011. év novemberében elindított három, majd a 2012. évtől  már hat programra kibővített projekteket hosszú távon gondolkodva, az önellátás elve mentén egymásra építve dolgozta ki önkormányzatunk. Bácsalmás Város Önkormányzata miniszteri elismerő oklevelet kapott  a közfoglalkoztatási programok megvalósításában nyújtott kiemelkedő szakmai tevékenysége elismeréséül. 

Az idei évben futó programok az alábbiak szerint foglalhatóak össze:

1. Mezőgazdasági projekt: Az önkormányzat tulajdonában lévő telken elhelyezett fóliasátrakban a településen kiültetésre kerülő tavaszi, nyári és őszi virágpalánták, valamint a szántóföldi növénytermesztésben felhasználásra kerülő paprika, paradicsom, uborka, káposztafélék palántájának nevelése történik, amelyek ezt követően a szintén önkormányzati tulajdonban lévő szántóföldekre kerülnek. A program keretén belül elsősorban a közétkeztetésben szerepet játszó  konyhák részére történik alapanyag előállítás, illetve annak egy része a zöldségfeldolgozó üzemünkben kerül feldolgozásra,mely szintén a Startmunka mintaprogramból került kialakításra.

2. Illegális hulladéklerakók felszámolása: A település elöregedése miatt egyre gyakrabban történik meg, hogy az örökösök felajánlják ingatlanjaikat az önkormányzat részére. Ezen ingatlanok jelentős része bontásra vár, hiszen elhanyagoltságuk miatt azokon illegális hulladéklerakás indul meg. Ennek megszüntetése érdekében az ingatlanok elbontásra kerülnek, és gondozott telkek jönne létre. 

3. Térkőkészítés és lerakás: A szakmunkások már a 2012. évben is végezték a térkő gyártását, valamint annak a település központjában történő lerakását. Ez a munka folytatódik tovább az idei évben is, kiterjesztve a város egészére.

4. Földutak karbantartásával kapcsolatos projekt: A település belterületi útjaink karbantartása mellett a külterületi dűlőutak javítását célozza a program kb. 50, illetve 10 km hosszan. 

5. Téli közfoglalkoztatás: A projektben7 hónapos foglalkoztatása van tervezve kétféle beosztással. A nyári hónapokban a konyhára szállított zöldségek feldolgozásában, fagyasztásában, raktározásában, befőzésében vesznek részt. A téli hónapokban az előzőeken kívül a savanyított káposzta előkészítésében is részt vesznek. 

3.2.4. A foglalkoztatáshoz való hozzáférés esélyének mobilitási, információs és egyéb tényezői

Bácsalmás város aktív keresői 80%-ban helyben találnak munkát. Más környező vidéki településekhez képest a lakosság viszonylag kisebb arányban ingázik más települések, elsősorban Baja, másodsorban Szeged munkahelyeire. A megyeszékhely Kecskemét, valamint a főváros Budapest hiába kínál(na) sokkal jobb munkavállalási feltételeket, távolságuk miatt – ingázás esetén – egyik sem jelenthet reális célpont a lakosság számára. 

A térség munkaerő-piaci helyzetére jellemző, hogy a térség településein sok esetben az önkormányzat tekinthető az egyik legnagyobb munkaadónak. Ez a jelenség településünk esetében is megfigyelhető, hiszen városunkban az állami szektorban (önkormányzati intézmények, állami fenntartású intézmények, helyi kirendeltségeik)  foglalkoztattak száma igen magas, vagyis az állami szektornak igen nagy szerepe van a helyi munkaerő foglalkoztatásában. 

3.2.5. A fiatalok foglalkoztatását és az oktatásból a munkaerőpiacra való átmenetet megkönnyítő programok a településen; képzéshez, továbbképzéshez való hozzáférésük

Sajnálatos, hogy a magas munkanélküliség következtében az érintetteknek nincs kapacitása arra, hogy speciálisan a fiatalok foglalkoztatását és az oktatásból a munkaerőpiacra való átmenetet megkönnyítő, illetve az idősek foglalkoztatását elősegítő programokat dolgozzanak ki, és valósítsanak meg, ilyen programokat sem a településen, sem a térségben nem találunk. 

3.2.6. A munkaerő-piaci integrációt segítő szervezetek és szolgáltatások feltérképezése

A munkaerő-piaci integrációt jelentősen növelné, ha a regisztrált munkanélküliek egy része magasabb iskolai végzettséggel, illetve egyéb szakképzéssel rendelkezne. Városunkban sajnálatos módon nem működik már felnőttoktatás. A legközelebbi felnőtteket oktató intézmény a tőlünk 10-km-re fekvő Mélykút városában található. Ahol a 2006. évben kezdte meg működését a Szegedi Felnőttoktatási Gimnázium és Szakképző Iskola (SZEFI) kihelyezett tagozata, amely egyrészt gimnáziumi oktatást, másrészt esti tagozatú iskolai rendszerű szakképzéseket végez. Szakmai kínálatukban  a szociális szolgáltatások, a közgazdaság, a számítástechnika és egyéb szolgáltatások szakmacsoport szakmái szerepeltek az elmúlt években. A szakmák számának és milyenségének kiválasztásánál figyelemmel vannak a város (és a környező települések) lélekszámára és a várható érdeklődésre, a munkaerő-piaci igényekre.

3.2.7. Hátrányos megkülönböztetés a foglalkoztatás területén

Önkormányzatunknak a foglalkoztatás területén tapasztalt hátrányos megkülönböztetésről nincs tudomása, bár a Roma Nemzetiségi Önkormányzat elnöke szerint létezik a jelenség településünkön. Azonban a hátrányos megkülönböztetést bizonyítani nagyon nehéz, mivel a roma lakosság jelentős része alulképzett, és így sokszor az alacsony képzettség, és nem az etnikai hovatartozás az indok az elutasításnál.
3.3 Pénzbeli és természetbeni szociális ellátások, aktív korúak ellátása, munkanélküliséghez kapcsolódó támogatások

Az Szt. 25. §-a és 47. §-a alapján a szociálisan rászoruló személyek részére a következő pénzbeli és természetbeni ellátási formák adhatók:

· Pénzbeli ellátások: időskorúak járadéka, foglalkoztatást helyettesítő támogatás, rendszeres szociális segély, ápolási díj, lakásfenntartási támogatás, átmeneti segély, temetési segély.

· Egyes szociális rászorultságtól függő pénzbeli ellátások egészben vagy részben természetbeni szociális ellátás formájában is nyújthatók, így lakásfenntartási támogatás, átmeneti segély, temetési segély, rendszeres szociális segély, foglalkoztatást helyettesítő támogatás. 

· Természetbeni ellátás továbbá a köztemetés, közgyógyellátás, egészségügyi szolgáltatásra való jogosultság, adósságkezelési-szolgáltatás.

Fenti ellátási formák célja, hogy a különböző problémák miatt veszélyhelyzetbe kerülő személyek, családok vonatkozásában hozzájáruljon a helyzet megoldásához, az azt kiváltó okok felszámolásához. A fent felsorolt támogatási formák közül a lakásfenntartási támogatás, a foglalkoztatást helyettesítő támogatás, a rendszeres szociális segély, valamint a közgyógyellátás érdemel kiemelést, mivel ezek fordulnak elő leggyakrabban településünkön. A lakásfenntartási támogatás célszerűségi okokból a 3.4. fejezetben kerül részletes kifejtésre. 

A regisztrált álláskeresők ellátási formáinak megoszlását az alábbi diagramok mutatják

Mint ahogyan az a fentiekből kitűnik, a regisztrált álláskeresők több mint egyharmada ellátásban nem részesül, míg a foglalkoztatást helyettesítő támogatás meghatározó mértékben jelenik meg a település lakosságának körében. A foglalkoztatást helyettesítő támogatás elemzésénél abból célszerű kiindulni, hogy  az Szt. 2009. január 1. napjától egy teljesen új ellátási típust, az aktív korúak ellátását vezette be. Az aktív korúak ellátása - a törvény célja szerint - a hátrányos munkaerő-piaci helyzetű aktív korú személyek és családjuk részére nyújtott ellátás. Az a személy, akinek az aktív korúak ellátására való jogosultságát megállapították – a rendszeres szociális segélyre jogosultak kivételével - foglalkoztatást helyettesítő támogatásra jogosult. A foglalkoztatást helyettesítő támogatást évente felül kell vizsgálni, és a jogosult személynek felülvizsgálatkor a felülvizsgálat időpontját megelőző egy évben legalább 30 nap munkaviszonyt kell igazolnia. Önkormányzatunk a szociális ellátásokról szóló önkormányzati rendeletében az aktív korú ellátásra való jogosultság egyéb feltételeként előírja a rendezett lakókörnyezetre vonatkozó követelményt. A tapasztalatok bizonyítják a feltétel létjogosultságát, az érintettek – ha mást nem hiánypótlásra történő felhívást követően, de – eleget tesznek a követelményeknek, nagyon kevés esetben fordul elő, hogy ennek hiánya miatt kerülne sor az ellátási forma megvonására. Tekintettel arra, hogy a foglalkoztatást helyettesítő támogatás folyósításához szükséges 30 napos munkaviszonyt számos érintett a közfoglalkoztatás eredményeképp tudja igazolni, ezért látható, hogy a közfoglalkoztatási rendszer működtetése nélkül még több család kerülne létfenntartást veszélyeztető helyzetbe.
Az aktív korúak ellátásának másik típusa a rendszeres szociális segély, amely ellátási formát az alábbi személyek vehetik igénybe: egészségkárosodott személyek, az a személy aki a rá irányadó nyugdíjkorhatárt öt éven belül betölti, az a személy, aki 14 éven aluli kiskorú gyermeket nevel és a gyermek ellátását napközbeni ellátást biztosító intézményben illetve nyári napközis otthonban, óvodában vagy iskolai napköziben nem tudják biztosítani, vagy a települési önkormányzat rendeletében az aktív korúak ellátására jogosult személyek családi körülményeire, egészségi vagy mentális állapotára tekintettel meghatározott egyéb feltételeknek megfelel.

Az álláskeresési segélyben és az álláskeresési járadékban részesülők létszámát vizsgálva megállapítható, hogy  az mindkét ellátási forma esetében igen erősen csökkenő tendenciát mutat, amely a két ellátási forma folyósításának egyre szigorúbb feltételire vezethető vissza.  

A közgyógyellátás a szociálisan rászorult személy részére az egészségi állapota megőrzéséhez és helyreállításához kapcsolódó kiadásainak csökkentése érdekében biztosított hozzájárulás. A közgyógyellátásban részesük száma évek óta igen magas településünkön, évek óta a 250 fő körül mozog, amely adatokból egyrészt következtethetünk a lakosság egészségügyi helyzetére, másrészt vagyoni viszonyaira. 

3.4 Lakhatás, lakáshoz jutás, lakhatási szegregáció

E fejezetben a lakhatáshoz kapcsolódó területet elemezzük, kiemelve a város lakásállományának összetételét, az önkormányzat bérlakás-állományát, a szociális lakhatást, az egyéb lakáscélra nem használt lakáscélú ingatlanokat, feltárva a településen fellelhető elégtelen lakhatási körülményeket, veszélyeztetett lakhatási helyzeteket és hajléktalanságot, illetve a lakhatást segítő támogatásokat. E mellett részletezzük a lakhatásra vonatkozó egyéb jellemzőket, elsősorban a szolgáltatásokhoz való hozzáférést.

3.4.1. A lakhatás jellemzői

A település lakásállományának vizsgálatakor elsősorban a 2011. évi népszámlálási adatokat érdemes segítségül hívni. Eszerint a város lakásállományának 96%-a tulajdonosi jogcímen áll az érintettek részére, a lakások 2, 8%-át bérlet jogcímén, míg 1,2 %-át egyéb jogcímen használják. 

A lakásállomány „évjáratát” az alábbi diagram mutatja:

[image: image14.emf]A lakások építési év szerinti megoszlása - 2011. év

Mindenképpen meg kell említeni, hogy 2001 óta mindössze 43 lakás, és ebből a 2006. és 2011. év közötti időszakban is csak 11 lakás épült a településen. Ez elsősorban a gazdasági helyzetre, míg másodsorban arra vezethető vissza, hogy a település lakosságának elöregedése miatt sok az eladó lakatlan ház városunkban. 

A lakások komfort fokozat szerinti, illetve alapterület szerinti megoszlása az alábbiak szerint alakul:



[image: image15.emf]

A közműszolgáltatásokhoz való hozzáférés mutatószámai fontos tényezők a lakosság életminősége szempontjából. Településünkön a vezetékes vízzel ellátott lakások aránya 98 %, az árammal ellátott lakások aránya 90 %, a vezetékes gázzal ellátott lakások aránya 55 %. Mindenképpen meg kell jegyezni azonban, hogy ezek a mutatószámok nem biztos, hogy hűen tükrözik a valóságot, hiszen attól, hogy van lehetőség a szolgáltatás igénybe vételére, nem biztos, hogy annak lehetőségével élni is tudnak az ott lakók (pl. anyagi okok miatt). 

 A település területéhez több mint száz tanya is hozzátartozik, azonban ezeknek csupán 1/3 részében laknak. A tanyák jelentős részén az áramszolgáltatás hozzáférhető, ugyanakkor vezetékes vízzel nem ellátottak, ám fúrt kutak révén biztosított a vízellátás. 

Általánosságban elmondható, hogy a településen a mélyszegénységben élők, valamint a cigány kisebbség által lakott lakóházak minősége és állapota lényegesen rosszabb az átlaghoz képes, egyrészt az ott élők rosszabb anyagi helyzete, másrészt a karbantartás hiánya miatt. 

3.4.2. Szociális lakhatás

Önkormányzatunk összesen 32 önkormányzati bérlakással rendelkezik, amelyek közül három lakás szociális jelleggel bérbeadható lakásnak, míg a többi lakás költségelven bérbeadható lakásnak minősül. A három szociális lakás közül két lakás komfort nélküli, míg egy lakás komfortos kategóriájú. Szükséglakással az önkormányzat nem rendelkezik. Az önkormányzati lakáshoz jutás mind a szociális jelleggel bérbeadható, mind a költségelven alapuló lakások esetén minden esetben pályázati formában történik. A krízishelyzetben igénybe vehető szolgáltatások hiánya miatt mindenképpen kívánatos lenne a önkormányzat szociális bérlakásai számának emelése.

3.4.3. A lakhatást segítő támogatások

A szociálisan rászorulók esetében kiterjedt támogatási rendszer működik, amely több elemből tevődik össze. A lakhatást segítő támogatási forma egyik legjelentősebb eleme a normatív lakásfenntartási támogatás, amelyben településünkön évek óta közel 600-700 fő részesül, és amelyet természetben nyújtunk a rászorulók részére.

Az önkormányzat helyi rendelete lehetőséget biztosít helyi lakáscélú támogatás igénybevételére. Eszerint az önkormányzat a rendeletben fennálló feltételek esetén legfeljebb 200 ezer forint támogatást nyújthat azoknak, akik a településen  lakást vásárolnak, építenek vagy lakásukat korszerűsítik, felújítják. 

3.4.4. Eladósodottság

A helyi lakásviszonyok legjellemzőbb problémája a közműdíj-hátralékok felhalmozódása, illetve annak folyamatos újratermelődése. A tapasztalatok szerint az elmúlt években folyamatosan növekszik a közüzemi szolgáltatók felé hátralékkal rendelkező lakosok száma. Az utóbbi két évben ennek ellensúlyozására egyre többen veszik igénybe az előre fizetős, ún. „kártyás mérőórák” felszerelésének lehetőségét.  
3.4.5. Hajléktalanság

Egyre több városban okoz problémát a hajléktalan személyek megjelenése illetve számának növekedése. Ebből a szempontból településünk igen kedvező helyzetben van, hiszen hajléktalan személy nem él városunkban. 
3.5 Telepek, szegregátumok helyzete

Településünkön a hátrányos helyzetű népesség a város valamennyi pontján előfordul, a Vörösmarty soron  azonosítható legteljesebben az alacsony státuszú lakosság – az aktív korú népességen belül a legfeljebb 8 osztályos iskolai végzettséggel rendelkezők, a rendszeres munkajövedelemmel nem rendelkezők és a cigány népesség - felülprezentáltsága.

3.5.1. A szegregátum, mint lakókörnyezet jellemzői

„A szegregáció fogalmát a hazai szakirodalom leggyakrabban a területi elhelyezkedéssel, lakhatással és az ebből következő intézményi – Magyarországon jellemzően az oktatás területén jelentkező – elkülönüléssel/elkülönítéssel kapcsolatban használja.  Szegregációnak nevezzük azt a jelenséget, amikor egy-egy településen belül a különböző társadalmi rétegek, etnikai csoportok stb. lakóhelye erősen elkülönül egymástól. A szegregáció együtt jár a jövedelmi viszonyok és a települési infrastruktúra lényeges egyenlőtlenségeivel. Magyarországon a lakóhelyi szegregáció térségek, települések között és településeken belül is megjelenik. A lakóhelyi elkülönültség megmutatkozik egyrészről a városok slumosodó kerületeiben, leromló negyedeiben, másrészről az ország szegényebb régióiban kialakult aprófalvas települési zárványokban Az 1945 utáni hazai társadalomfejlődés egyik legnehezebben korrigálható torzulása az évszázados települési egyenlőtlenségek szélsőséges felerősödése volt. Az elszegényedő aprófalvas elkülönülés kialakulásában szerepet játszik az egyre súlyosabb problémát jelentő munkanélküliség, az infrastrukturális feltételek növekvő eltérése, a spontán migrációs folyamatok, a jobb helyzetű társadalmi rétegek tömeges elvándorlása, amely az aprófalvak társadalmi struktúráját, belső közösségi viszonyait eltorzítja.  A települési egyenlőtlenség egy önmagát felerősítő folyamatot indít el. A tehetősebb réteg migrációjával növekszik a hátrányos helyzetűek aránya az adott lakóközösségben, amely a társadalmilag mobilabb állampolgárok további elköltözését eredményezi. Ez a folyamat Magyarországon jellemzően az etnikai alapú társadalmi kirekesztéssel is összekapcsolódik. A spontán migráció felerősödéséhez a többségi társadalom tudatos kirekesztő törekvései és a helyi önkormányzatok intézkedései is hozzájárulnak. A roma lakosság jelentős része vidéken, gazdaságilag és infrastrukturálisan elmaradottabb régiókban, szegregált lakókörülmények között él. 1971. évben a cigány emberek kétharmada még telepen lakott. A 60-as 70-es években telep-felszámolási program indult, ellentmondásos végrehajtása azonban a szegregált lakóhelyek újratermelődéséhez vezetett. A 80-as évek végétől a nagyipari ágazat összeomlása, a növekedő munkanélküliség a romák lakóhelyi elkülönültségét tovább erősítette. Az 1990-es évekre a roma népesség aránya jelentősen megnőtt az ország szegényebb régióinak kisebb településein és a nagyvárosok leromlott kerületeiben. A kutatók 2003-ban újra az 1971-es elkülönítettségi arányokkal találkoztak. “A forma más, mert telepek már csak kismértékben vannak, a szegregáció mértéke azonban ma is ugyanakkora. A migrációs folyamat demográfiai változásokat is okozott a településeken. Az aprófalvas települési zárványokban általában az idősebb népesség maradt, a megüresedett házakba nagy számban költöztek be roma családok. Ennek a demográfiai és szegregációs folyamatnak az egyik következménye, hogy a cigány általános iskolások 30 százaléka 1000 fő alatti lélekszámú kisközségek iskoláiba jár, ahol átlagos arányuk meghaladja az 50 %-ot, miközben a teljes népességnek csak a 6 %-a él ilyen településeken” ( Forrás: www. nemzetisegek.hu )

A KSH által alkalmazott definíció szerint, azon területek minősülnek szegregátumnak, ahol a legfeljebb általános iskolai végzettséggel rendelkezők, és rendszeres munkajövedelemmel nem rendelkezők aránya az aktív korúakon belül (szegregációs mutató) eléri, illetve meghaladja az 50%-ot. Szegregátumként tehát azt az egybefüggő területet elemezzük, ahol a népességszám meghaladja az 50 főt és a kijelölt terület egészére a szegregációs mutató 50%-nál magasabb értéket mutat.

A 2011-es népszámlálási adatok alapján a Központi Statisztikai Hivatal szegregátumnak minősítette Bácsalmás Kálvária sor-Árpád vezér utca-Gr. Széchenyi I. utca-Vörösmarty sor-Kossuth Lajos utca-közigazgatási határ által körbehatárolt területet. ( ábra )

A 2011-es adatok szerint az említett területen 193 fő élt, 61,5 százalékuk legfeljebb általános iskolai végzettséggel rendelkezett, 70 százalékuknak nem volt rendszeres munkajövedelme, mindkét állítás pedig az itt élők 50,4 százalékára volt igaz.
Szegregátum Bácsalmáson

 ábra. 

Míg a KSH az említett területet szegregátumként tartotta számon, az önkormányzat ezt nem tekinti szegregált területnek. Az elkészített interjúk, a CKÖ elnökével, Rostás Tiborral folytatott beszélgetések alapján megállapítható, hogy Bácsalmáson a szegregált lakóterület a CKÖ hatékony segítségével és közreműködésével megszűnt.

A telepen élőknek a CKÖ segítségével a szociálpolitikai kedvezmény igénybe vételével, a településen elszórtan sikerült lakásokat építeni, s ennek következtében megállapítható, hogy ma már nem található szegregált településrész Bácsalmáson.

Az önkormányzat illetve a képviselő testület álláspontja szerint annak ellenére, hogy jelenleg nincs szegregátum Bácsalmáson mégis van két olyan terület, mely szegregáltsággal veszélyeztetett. Mindezen információk ismeretében fontos, hogy elemezzük a KSH által szegregátumként jelölt területet, valamint az általunk szegregáltsággal veszélyeztetett területeket. Ezen helyzetelemzések alapján le vont konzekvenciák birtokában válik képessé Bácsalmás Város vezetése, hogy megelőzze a két terület szegregátummá válását, ezáltal biztosítva a lakónépesség esélyegyenlőségét és integrációjának biztosítását.

3.5.2. A szegregátumban élők társadalmi problémák szempontjából főbb jellemzői

A megkérdezett szakemberek szerint az érintettek családok legjellemzőbb sajátosságai az alábbiak szerint foglalhatók össze: a szülők alacsony iskolai végzettséggel rendelkeznek, magas a munkanélküliség körükben, fő bevételi forrásuk elsősorban szociális juttatásokból és alkalmi munkavállalásból származik, tartós anyagi problémákkal küzdenek. Egyes családoknál megfigyelhető a munkanélküli életformára és a passzív szociálpolitikai eszközökből való megélhetésre történő berendezkedés, a tartós munkanélküli életformával járó pszichés tényezők kialakulása. Más családoknál a túlzott fogyasztást, a média hatására meggondolatlanul felvett fogyasztási hiteleket, gyorskölcsönöket és az ezek következtében adósságcsapdába kerülést lehet tapasztalni. 

A szegregátumban élő családok egy részére jellemző, hogy lakcímüket – gyakran az érintett településrészen belül is - gyakran váltogatják, emiatt nehezen fellelhetőek és gondozhatóak. Az itt élő családok igen betegesek, ennek ellenére gyakran még az egészségügyi alapellátást sem veszik igénybe. Egészségfelmérésük, szűrővizsgálatuk nem megoldott. A helyi szakemberek tapasztalatai alapján az itt élő felnőttek és gyermekek igen jelentős része szemmel láthatóan is alultáplált.  A bevételük nagy részét nem egészséges életmódra, hanem káros szenvedélyre költik el a kézhezvételt követően rövid időn belül, sok esetben a gyógyszerek/vitaminok/tápszer kiváltása sem történik meg. Sok esetben nem fogadják el a szakemberek által javasolt életvezetési tanácsokat, esetenként felháborodva fogadják azokat. A műveletlen kertek, a rendezetlen udvarok komoly balesetveszélyt jelentenek a gyermekek számára. A szülők a szakmai tanácsok ellenére sem teszik meg azokat a változtatásokat, amelyeket saját erőből is meg tudnának valósítani (pl.: kertrendezés, balesetveszély elhárítás, takarítás, főzés, gyermekekkel való értő foglalkozás, gyermekek iskolába kísérése stb.). 

3.5.3. Szegregációval veszélyeztetett területek

Bár jelenleg véleményünk szerint nem tekinthető szegregátumnak, de hasonlóan veszélyeztetett terület  a 2011-es népszámlálási adatok szerint szegregátumnak minősített területen kívül az adott városrészhez szorosan kapcsolódó 2 másik feltételezett, veszélyeztetett szegregációt is meghatároztak.
Ezek a területek a következők:

1. Feltételezett/ veszélyeztetett szegregáció (településhatár-Köztársaság utca-Kálvária sor-Temető-településhatár)

2. „Feltételezett szegregáció / veszélyeztetett (Kálvária sor-településhatár-Kossuth Lajos utca-Vörösmarty sor-Gr. Széchenyi I. utca-Árpád vezér utca)

A fenn említett területek lakónépességének létszáma meghaladja az 50 főt és a kijelölt terület egészére vonatkozóan a szegregációs mutatók összességében az 50%-ot megközelítik vagy néhány adat tekintetében meg is haladják azt.

3.6 Egészségügyi és szociális szolgáltatásokhoz való hozzáférés  

3.6.1. Az egészségügyi alapszolgáltatásokhoz, szakellátáshoz való hozzáférés

Településünkön a települési önkormányzati feladatok tekintetében az egészségügyi alapellátás két gyermek háziorvosi, három felnőtt háziorvosi, két fogorvosi és négy védőnői körzet, valamint az orvosi ügyelet működtetése keretében megfelelően biztosított. Városunk rendelkezik továbbá két gyógyszertárral is. Az orvosok tevékenységüket vállalkozás keretében látják el, a szolgáltatáshoz való hozzáférés minden hétköznap megoldott. Az ügyelet ellátása önálló, összevont ügyelet keretében történik, hét közben két munkanapon a helyi és térségi háziorvosok biztosítják az orvosi ügyeleti feladatok ellátását. Az ügyelethez kapcsolódó ápolói, illetve a gépkocsivezetői feladatokat a kistérségi társulás(mely 8 település önkormányzatának társulása)  munkavállalóival biztosítja. A család- és ifjúságvédelmi feladatok ellátását négy fő védőnő látja el. 

A 2013. évi adatok szerint a háziorvosokhoz praxisonként átlagosan 1612 fő, a házi gyermekorvoshoz 744 fő tartozik. Az átlagos betegforgalom nagysága havi bontásban a háziorvosoknál 644 fő/hó/praxis, a házi gyermekorvosnál 292 fő/hó. 

A háziorvosok tájékoztatása szerint városunk lakossága körében az ún. belgyógyászati megbetegedések (magas vérnyomás, különböző szívbetegségek, cukorbetegség) és a mozgásszervi megbetegedések fordulnak elő leggyakrabban. A gyermekek esetében továbbra is a légzőszervei megbetegedések, valamint az emésztőrendszeri megbetegedések a legjellemzőbbek. A szakmai tapasztalatok szerint a mélyszegénységben élő családok gyermekeinek  különleges egészségügyi problémáit az alábbiak jellemzik: 

· magas számú 18 év alatti terhesség, és ebből adódóan veszélyeztetett újszülöttek,

· csecsemők alultápláltsága,

· gyakori asztmás megbetegedések,

· élvezeti szerek gyermekkorban elkezdett használata (dohányzás, energiaital- és alkoholfogyasztás, kábítószerfogyasztás),

· magas számban előforduló tetvesség és rühesség – hetekig, hónapokig elhúzódó kezeletlenség,

· gyakori hasmenéses, hányásos panaszok.

Bácsalmáson a Besz Kft. üzemeltetésében a régi SZTK épületében ( 19. ábra ) járóbeteg szakellátás, és szakrendelések folynak. 1997-ben a Bácsalmás Város Önkormányzata által működtetett Rendelőintézet nehéz anyagi helyzete miatt a képviselőtestület tárgyalásokat kezdett az orvosok többségének támogatását élvező delegációval, keresve a további működtetés biztonságos feltételeit. 1998 január 1-től egy orvosok által alapított gazdasági társaság (Besz Kft.) átvette a teljes járóbeteg szakellátás feladatát az önkormányzattól. 

A Társaság főként a laboratórium működtetésének magas költségei miatt komoly veszteséget halmozott fel az első évben, melyet a tagok álltak. Folyamatos pályázataik eredményeképpen 1999-ben a teljes laboratóriumi géppark cseréjét valósíthatták meg, később pedig már saját erőből is tudtak gép- és műszervásárlásokat megvalósítani. Új ultrahang készülékük élvonalbeli, csont denzitometriás berendezésük pedig új szakrendelés indításához nyújtott lehetőséget. Az elmúlt években az átvett rendeléseken felül rheumatológiai, orthopediai, csontritkulás, valamint gyógytorna szakrendeléseket indítottak.

Szakrendelések: Belgyógyászat /általános és diabetológia/, Sebészet, Szülészet-nőgyógyászat, Laboratórium, Röntgen- és Ultrahang, Urológia, Bőrgyógyászat, Ideggyógyászat és stroke, Fül-orr-gégészet, Rheumatológia, Orthopaedia, Szemészet, Tüdőgyógyászat, Fizikotherapia, 

Osteoporosis, Gyógytorna.

Vonzáskörzet: Mélykút, Tataháza, Mátételke, Katymár, Madaras, Kunbaja, Csikéria, Bácsszőlős.

Ellátott lakosság: 26.000 fő

A területi fekvőbeteg ellátásért a Bajai Szent Rókus Kórház a felelős.  

3.6.2. Prevenciós és szűrőprogramokhoz való hozzáférés

A népegészségügyi, koragyermekkori kötelező szűrésekhez való hozzáférés a lakosság számára biztosított. Az elsődleges prevenciós tevékenységet leghatékonyabban a védőnői szolgálat és a házi gyermekorvosi ellátás biztosítja. Az iskola-egészségügyi feladatok keretében a fogorvosok fogászati szűrést végeznek az általános iskolával történt megállapodás alapján. Az iskolafogászati rendelésen szinte minden tanuló megjelenik szűrővizsgálaton. 

Tapasztalataink szerint a mélyszegénységben élők és a romák nagy része az ingyenes egészségügyi ellátást – főleg az egészségügyi szakellátásokat - sokkal ritkábban veszik igénybe. Ennek egyik oka a pénzhiány, míg másik oka az egészségtudatos gondolkodás hiánya. 

3.6.3. A közétkeztetésben az egészséges táplálkozás szempontjainak megjelenése

Az önkormányzat a saját konyhái útján biztosítja a közétkeztetést a köznevelési intézményeiben, valamint a szociális intézményében. A közétkeztetés területén egyre nagyobb figyelmet kap az egészséges táplálkozás szempontjainak minél szélesebb körben történő megjelenítése. Ezt segíti elő, hogy a 2012. évtől a Start munkaprogram fenntartásából adódóan a helyben termelt élelmiszerek döntő többsége az intézményeket ellátó konyhákra kerül, és így szinte egész évben lehetőség van friss zöldségek és gyümölcsök biztosítására. 
3.6.4. Sportprogramokhoz való hozzáférés

.

A település lakosságának, mint általában mindenkinek, fontos az egészségi állapota. Az emberek többsége tisztában van a sport, az életvitel és az egészség kapcsolatával, ennek ellenére egészségük megőrzése érdekében nem, vagy csak keveset sportolnak, változtatnak életmódjukon. A rendszeres testmozgás, kedvezően hat az életminőségre, jótékony hatása van a testsúly problémák kezelésében, az érrendszeri betegségek kezelésében, a pszichikai állapot javításában, és ezen keresztül a szenvedélybetegségek (dohányzás, alkohol és drogfogyasztás) és a pszichoszomatikus betegségek megelőzésében, továbbá a gerinc- és ízületi betegségek, valamint a csontritkulás megelőzésében és gyógyításában is.

Mivel Bácsalmás a 33 leghátrányosabb kistérség egyikében található, az itt élő hátrányos helyzetű lakosság körében magas azon emberek száma, akik különböző fent említett betegségek valamelyikével, főként szenvedélybetegségekkel küzdenek.

A településen elsősorban is a gyerekeknek biztosítanak széleskörű sportolási lehetőséget, de ezen kívül a felnőttek is űzhetnek különböző sportokat..

Ilyen lehetőségek a következők:

Futball , kézilabda,úszás,testépítés (Petöfi Városi Sportegyesület,)

Kyokushin Karate ( Bácsalmási Küzdősport Egyesület)

Judo, Asztalitenisz ( Bácsalmás Sprint SE) 

Lovaglás, fogathajtás, Billiárd ()

Teremfoci, Paint Ball (Határőr Sportegyesület)

Testépítés (Művelődési és Szabadidő Központ)

Úszás (Tanuszoda)

Ezen kívül lehetőség van hastánc, társastánc, gyógytorna, jóga gyakorlására a Művelődési és Szabadidő Központban. Ugyanitt zongoraoktatás, gitároktatás, doboktatás is zajlik rendszeresen.

A szabadidő hasznos eltöltésére lehetőség nyílik a Horgászegyesület tagjaként a Kígyós Tónál való horgászatra, kerékpártúrák szervezésére (Sós-tó, Kígyós Tó irányába). 

3.6.5. A személyes gondoskodást nyújtó szociális szolgáltatásokhoz való hozzáférés

A juttatások 2 fő területre oszthatóak, mint pénzbeli, és természetbeli juttatások, melyek felosztása a következőek Bácsalmás városában. 

Pénzbeli juttatások

· rendszeres szociális segély

· rendszeres gyermekvédelmi kedvezmény

· ápolási díj 

Pénzbeli juttatások 2008-2012 között (Fő):

	Bácsalmás
	2008
	2009
	2010
	2011
	2012

	Rendszeres szociális segély
	11
	44
	47
	49
	52

	
	
	
	
	
	

	Rendszeres gyermekvédelmi kedvezmény
	 
	 
	784
	716
	715

	Ápolási díj
	33
	32
	33
	37
	44


21. táblázat

Forrás: Bácsalmás Város Önkormányzata (Szociális-, Egészségügyi és Családvédelmi osztály)

A 200-es évig a segélyezettek száma folyamatosan növekedett egészen 424 főig, 2008-ra pedig lecsökkent a szám 248 főre. De ezen kívül még a regisztrált álláskeresők száma a Dél-alföldi Regionális Munkaügyi Központ Bácsalmási kirendeltségén 428 fő, ami együttesen már 741 fő, és ez az aktív korúak 15,3%-a.

Rendszeres gyermekvédelmi kedvezményben 513 fő részesül, az összeg nagysága vizsgálódásunk esetében részletkérdés, számunkra inkább maga a tény a sajnálatos, hogy ennyi rászoruló van.

Ápolási díjat a kistérség központjában 2012-ben 44 lakos kap, 2008-től 2012-ig a részesülők száma 33, és 44 fő között ingadozik. ( 21. táblázat )

Természetbeli juttatások

· étkeztetés

· házi segítségnyújtás

· családsegítés

· idősek klubja

· tanyagondnoki szolgálat

· gyermek jóléti szolgálat

A szociális alapellátásokat a Bácsalmás Város Önkormányzatának 100%-os tulajdonában lévő Alapszolgáltatási Központ ( 21. ábra ) nyújtja, amely 6 fő területen segíti a rászorulókat. 

Ezeknek a feladatoknak a részletesebb bemutatása a következő oldalakon történik. Az ott található táblázatok bővebb tájékoztatást adnak az adott témával kapcsolatban.

A szociális ellátások és a szolgáltatások szinte teljes mértékben lefedik a helyi szociális szükségleteket, kivéve a gyermekjóléti alapellátás bölcsőde és családi napközi biztosítására vonatkozó részét. 

3.6.6. Hátrányos megkülönböztetés, az egyenlő bánásmód követelményének megsértése a szolgáltatások nyújtásakor

Az Önkormányzattal szemben a közszolgáltatások nyújtása során hátrányos megkülönböztetés, az egyenlő bánásmód követelményének megsértése miatt eljárás nem indult.

3.6.7. Pozitív diszkrimináció a szociális és egészségügyi ellátórendszer keretein belül

Az önkormányzat  vérvételi pontot működtet, amelynek eredményeképpen a lakosság a hét minden napján helyben tudja igénybe venni a szolgáltatást, és nem kell vidékre utaznia a vérvétel elvégzése miatt. 

3.7 Közösségi viszonyok, helyi közélet bemutatása

A település lakossága életminőségének javítását úgy lehet a lehető legteljesebben biztosítani, ha tevékenységeink során a gazdaság, a társadalom és környezet problémáit együtt kezeljük. Ezért törekednünk kell a közösségi élet minél sokrétűbbé tételére, a közösségi életbe be kell vonni az önkormányzati intézményeket, a munkahelyeket, a lakóközösségeket, az egyházat és a civil szervezeteket.  

3.7.1. A közösségi élet színterei, fórumai

A történelem változásai nagy hatással voltak az ország, és azon belül Bácsalmás kulturális életének alakulásában.

A II. világháború után a népművelés fogalmát a szabadművelődés váltotta fel. A helybéli fiatalok előadásokat rendeztek (Szabad Föld Téli Esték), részt vettek a nemzeti ünnepek megszervezésében (MADISZ), felelevenítették a bunyevác anyanyelvi színjátszást és felvállalták a politikai és társadalmi helyzet karikírozását (Bácsalmási Öregfiúk).

A gazdaság növekedésének lelassulása, a reálbérek csökkenése, az ország eladósodása lecsökkentette a kultúra támogatását. Ennek következtében csökkent a kulturális javak iránti kereslet, a lakosság művelődési, közösségi aktivitása.

A rendszerváltozás után tovább fokozódott a kulturális alapellátás piacosítása. A kulturális értékek iránt visszaesett a kereslet. A nyolcvanas években kialakult egyesületek (Környezetvédő Egyesület, Bácsalmási Baráti Köre Egyesület, Német Egyesület) felvállalták a művelődési élet megszervezését, a kulturális rendezvények lebonyolítását. Számos rendezvény megszervezése mostanában is ezen egyesületek feladatkörébe tartozik.

Napjainkban is kiemelt feladatként kezelendő a helyi viszonylatban is gazdag kulturális hagyományok megőrzése és méltó folytatása, a közösségi és egyéni művelődés személyi, gazdasági feltételeinek javítása, a polgárok életminőségét javító, értékhordozó tevékenységek, valamint az ezek megvalósítására létrejött intézmények és szervezetek működésének elősegítése.

A kultúra és közművelődés megőrzésének és továbbadásának helyszínei:

1. Általános iskolák

2. Gimnázium

3. Szakiskola

4. Gyűjtemények Háza

5. Művelődési Ház

6. Könyvtár
7. Skorutyák kékfestő
8. Idősek otthona
9. A kultúra megőrzéséért tevékenykedő civil szervezetek, működésük színhelyei
A település Bácsalmás Városi Hírek néven havonta megjelenő lappal rendelkezik. A kiadvány beszámol a település közösségi életéről, tudósít a kiemelt történésekről, tájékoztatót ad a települést érintő eseményekről, programokról. Minden kiadványban ismertjük a képviselőtestület által hozott döntéseket. Az újság megjelentetésének költségeit az önkormányzat fedezi, és az újság minden, a településen található lakott házhoz, továbbá a vállalkozások és az intézmények felé is eljut. 

A Vörösmarty városi Könyvtárban Helytörténeti Gyűjtemény gyűjti a helyi történeti anyagokat, és időszakos kiállításokon bemutatja. 
Városunkban 48 bírósági nyilvántartásba vett civil szervezet, illetve több nyilvántartásba nem vett civil csoportosulás tevékenykedik. A civil szervezetek aktívak, sokszínű tevékenységeikkel a város fejlődéséhez nagymértékben hozzájárulnak. 

3.7.2. A közösségi együttélés jellemzői

Településünkön  nem jellemzőek az etnikai konfliktusok. Összetűzések inkább a romák csoportján belül akadnak (bár ezek is egyre ritkábbak), amelyek jellemzően a roma „tősgyökeres lakosok” és a „bevándorolt” roma lakosság tagjai között jönnek létre. Ez utóbbi csoport a nemzetiségi önkormányzat számára is több problémát okoz, mivel jellemzően nem törekszenek sem a település, sem a roma hagyományok életébe történő beilleszkedésre.

3.7.3. A helyi közösségi szolidaritás megnyilvánulásai

Számos civil szervezet önkéntes munkájával és adományok közvetítésével enyhíti a hátrányos helyzetű családok mindennapjait. A szolidaritás és felelősség mind a magánemberekben, mind a településen működő gazdasági szervezetekben jelen van, amely jellemzően felajánlások formájában nyilvánul meg. Az Alapszolgáltatási központ és a Gyermekjóléti szolgálat központi szerepet tölt be a különböző élelmiszer segélyek és adományok gyűjtése és szétosztása területén.

Napjainkban egyre inkább középpontba kerül az önkéntes munka, mint a szolidaritás és a megkülönböztetés-mentesség kifejeződésének egyik legfontosabb formája.  Az önkéntesség jelentősége kettős: egyrészt hozzájárul a társadalom kohéziójához, másrészt magukat az önkénteseket is segíti készségeik fejlesztésében és személyes fejlődésükben. Az Önkéntes programok egyrészt lehetőséget nyújtanak arra, hogy az önkéntesek tudást, tapasztalatot szerezzenek a programban vállalt tevékenységi területeken - oktatás és a szociális ellátás témakörében-, másrészt hozzájárulnak a hazai önkéntesség kultúrájának elterjesztéséhez is.

Az Önkéntes Pont feladatai:
• önkéntesség népszerűsítése;
• információszolgáltatás, tájékoztatás, tanácsadás potenciális önkéntesek és fogadószervezetek felé;
• önkéntesek toborzása, felkészítése, és közvetítése;
• potenciális fogadószervezetek felkutatása és felkészítése önkéntesek fogadására, műhelymunka;
• önkéntesek koncentrált mozgósítása egy-egy kezdeményezés, programelem kapcsán.

3.8 A roma nemzetiségi önkormányzat célcsoportokkal kapcsolatos esélyegyenlőségi tevékenysége, partnersége a települési önkormányzattal

A helyi önkormányzat együttműködési megállapodás keretében biztosítja a Bácsalmási Roma Nemzetiségi Önkormányzat működési feltételeit. Az együttműködési megállapodás részletesen tartalmazza azokat a feladatokat és együttműködési lehetőségeket, amelyek eredményesen segítik a jogszabályokból adódó kötelezettségek teljesítését és a közösen megfogalmazott célok megvalósítását.  

Az együttműködés főbb területei:

· A helyi önkormányzat a nemzetiségi önkormányzat számára havonta igény szerint, de legalább 16 órában az önkormányzati feladat ellátásához, működéséhez szükséges tárgyi, technikai eszközökkel felszerelt helyiség ingyenes használatát biztosítja. Biztosítja továbbá – kapcsolt munkakörben - az adminisztrációs tevékenységek ellátásához szükséges munkatársakat.

· A helyi önkormányzat – lehetőségei és költségvetési helyzetének figyelembe vétele mellett – a nemzetiségi önkormányzattal történt előzetes egyeztetést követően, az adott évi költségvetési rendeletében egyes feladatellátáshoz pénzügyi támogatást biztosít.

· A helyi önkormányzat a pályázati referensen keresztül segíti a nemzetiségi önkormányzat pályázati lehetőségeinek a feltárását és azok elkészítését.

· A helyi önkormányzat a nemzetiségi önkormányzat testületi munkán kívüli – elsősorban közösségi és kulturális - feladatellátásához – térítésmentesen külön helyiséget biztosít a Művelődési házban. 

A helyi önkormányzat és a nemzetiségi önkormányzat kiemelt céljának tekinti, hogy a roma gyerekek számára olyan szabadidős tevékenységek biztosítson, amelyeken keresztül erősödik a szocializációs fejlődésük, készség- és képességfejlesztésük, valamint tanulmányi eredményük. Cél továbbá, hogy a településen rendezett kulturális programok kínálatában megjelenjenek a roma kisebbségi kultúrát, mint értéket bemutató elemek. Az NRÖ tagjai kapcsolatot tartanak fenn a cigányság és minden, az életükre hatást gyakorló szervezet között: óvoda, iskola, gyermekjóléti szolgálat, önkormányzat stb. Szükség esetén segítik a kommunikációt és a roma emberek érdekképviseletét. Fontos feladatuknak érzik a cigányság hagyományának, kultúrájának ápolását. 

3.9 Következtetések: problémák beazonosítása, fejlesztési lehetőségek meghatározása.

	A mélyszegénységben élők és a romák helyzete, esélyegyenlősége vizsgálata során településünkön



	beazonosított problémák


	fejlesztési lehetőségek



	magas a tartós munkanélküliek aránya
	a tendencia visszaszorítása a munkahelyteremtés elősegítésén keresztül 

	a hátrányos helyzet sok esetben több generáción keresztül öröklődik
	felzárkóztatási és fejlesztési programok felkutatása és működtetése

	a mélyszegénységben élők és a romák nagy része az egészségügyi ellátást nem veszi igénybe 


	az egészségtudatos gondolkodás ösztönzésének elősegítése, annak tudatosítása, hogy az egészségügyi vizsgálatokon való mind nagyobb számú a várható élettartam megnövekedését eredményezheti 




4. A gyermekek helyzete, esélyegyenlősége, gyermekszegénység

A gyermekek helyzetének vizsgálatakor mindenekelőtt szükséges megvizsgálni a település általános demográfiai mutatóit. Bácsalmás város lakosságszáma – a térségben megfigyelhető folyamatnak  megfelelően - fokozatosan csökkenő tendenciát mutat: 

A lakosság korcsoportonkénti megoszlását az alábbi diagram ábrázolja: 

4.1. A gyermekek helyzetének általános jellemzői (pl. gyermekek száma, aránya, életkori megoszlása, demográfiai trendek stb.)

A népességstatisztikai adatok alapján elmondható, hogy nemcsak városunk lakossága, hanem ezen belül a 0-18 éves gyermekek száma is folyamatosan csökken, a 2001. évi népszámlálási adatokhoz viszonyítva  24 %-kal kevesebb gyermek él városunkban.  A 0-18 év közötti korosztály fogyása egyrészt a csökkenő születésszámnak, másrészt az elvándorlókon belül a fiatal felnőttek nagyobb arányának a következménye. Figyelemre méltó adat, hogy városunkban a 2011. évben az élve születések száma mindössze 49 volt. 

A gyermekek nemek közötti arányában nem fedezhető fel jelentős különbség, a férfi – női arány évek óta átlagosan 53- 51%, illetve 47 – 49 % közé tevődik. 

A gyermekek helyzetének vizsgálatakor mindenképpen szükséges kitérni azokra a gyermekes családokra, amelyek esetében magasak a különböző veszélyeztetettségi kockázatok. Ennél fogva külön figyelmet érdemelnek a foglalkoztatott nélküli gyermekes háztartások, a három vagy több gyermeket nevelő háztartások, továbbá az egyszülős háztartások. A 2011. évi népszámlálási adatok alapján ezen háztartások aránya az alábbiak szerint alakult a városban:  

- a foglalkoztatott nélküli gyermekes háztartások aránya 37,7 %,

- a három vagy több gyermeket nevelő háztartások aránya 6,9 %,

- az egyszülős háztartások aránya 24,7 %.

4.1.1. A veszélyeztetett és védelembe vett, hátrányos helyzetű, illetve halmozottan hátrányos helyzetű gyermekek, valamint fogyatékossággal élő gyermekek 

Bácsalmáson – a helyi ellátórendszer megelőző tevékenysége ellenére - a veszélyeztetett gyermekek száma folyamatosan és nagymértékben emelkedik. A szülők, családok problémái, körülményei jelentős kihatással vannak a gyermekek életére is. A településünkön élő veszélyeztetett gyermekek számának emelkedését az alábbi diagram mutatja: 

A veszélyeztetettségi okok leginkább az alábbiak: a szülői elhanyagolás, a deviáns megnyilvánulások, iskolai mulasztások (a középiskolások körében), halmozott rendőrségi ügyek és kamaszkorra jellemző szélsőséges viselkedés. 

 A védelembe vétel legfőbb okai a következők: anyagi elhanyagolás, testi higiénia hiánya, környezet rendezetlensége, magatartási problémák, illetve iskolai mulasztások. A veszélyeztetett gyermekek számának nagymértékű emelkedése és a védelembe vett gyermekek számának csökkenés közötti látszólagos ellentmondás oka, hogy minden gyermek veszélyeztetettnek minősül, akiről a jelzőrendszer tagjai jelzést küldenek. Védelembe vételre ugyanakkor csak akkor kerül sor, ha az alapellátás során megfogalmazott feladatokat a szülő nem teljesíti (ennek lehet az az oka, hogy az együttműködés minősége nem megfelelő, szülő hárít stb.). A jelzőrendszer működésének megfelelő minősége miatt növekszik a veszélyeztetett gyermekek száma, de nem minden esetben indul hatósági eljárás a gyermek védelembe vétele iránt. 
4.1.2. A rendszeres gyermekvédelmi kedvezményben részesítettek száma

Ebből tartósan beteg fogyatékos gyermekek száma


A gyermekes családok anyagi helyzetének egyik fő mutatószáma a rendszeres gyermekvédelmi kedvezményben részesülő gyerekek száma. Bár e gyerekek számának összevetése a 18 év alattiak számával némileg torzít, mivel e támogatásban a fiatalok 24 éves korukig részesülhetnek. A támogatásban részesülő gyermekek száma évek óta meghaladja az 500 főt, amely adatot ha összevetjük a település gyermeklétszámával, megállapíthatjuk, hogy a gyermekek több mint fele él olyan családban, ahol az egy főre eső havi jövedelem nem haladta meg a nyugdíjminimum 130 %-át, egyedülálló szülő, tartós beteg vagy súlyosan fogyatékos  gyermek, valamint nagykorúvá vált gyermek esetében a nyugdíjminimum 140 %-át, és a család vagyonnal sem rendelkezik.

A hátrányos helyzetű, illetve halmozottan hátrányos helyzetű gyermek helyzetével kapcsolatban mindenképpen ki kell emelni, hogy azok száma szintén emelkedő tendenciát mutat. 

A szegénység kockázatával élő gyermekek sajátos csoportját alkotják a fogyatékos gyermekek. A fogyatékos gyermeket nevelő családok helyzete az átlagosnál sokkal nehezebb, különösen a halmozottan fogyatékos gyermeket nevelő családok esetében figyelhető meg.  

4.1.3. A gyermek jogán járó helyi juttatásokban részesülők száma, aránya

Önkormányzatunk törekszik arra, hogy a hátrányos helyzetben lévő gyermekek is minél szélesebb körben férhessenek hozzá a számukra szükséges gyógyszerekhez. Ezért évek óta – változó formában ugyan, de - azonnali gyógyszertámogatást állapít(ott) meg azon gyermekek szülője (vagy a gyermek ellátásáról gondoskodó más személy) részére, aki a gyermek számára kiírt gyógyszert a család kedvezőtlen szociális helyzete miatt csak nehezen tudja biztosítani. A jelenlegi szabályozás szerint az önkormányzat azon gyermek szülőjének vagy a gyermeket gondozó más személynek, amely esetén a család egy főre jutó jövedelme nem haladja meg a mindenkori nyugdíjminimumot, kérelemre évente gyermekenként egy alkalommal gyógyszertámogatás formájában átmeneti segélyt nyújt 5000 Ft összegben. 

4.1.4. A kedvezményes iskolai étkeztetésben részesülők száma, aránya

A gyermekek egészséges fejlődésének egyik alapvető feltétele az egészséges étkezés. A mélyszegénységben élő gyermekek közül otthon sokan nem jutnak megfelelő mennyiségű egészséges táplálékhoz, a mélyszegénységben élő gyermeke nagy többsége szemmel láthatóan alultáplált. Minderre tekintettel igen nagy jelentőséggel bír az önkormányzat által szervezett intézményekben történő közétkeztetés. A rendszeres gyermekvédelmi kedvezményben részesülő óvodás és általános iskolás gyermek térítésmentesen vehetik igénybe az étkeztetést, míg  a rászoruló középiskolások 50%-os  támogatást kapnak. Az óvodában, általános iskolában havonta átlagosan 236 gyermek étkezik ingyenesen. Valamennyi szociálisan rászoruló és normatív támogatásra jogosult gyermek étkezési lehetősége biztosított. 

4.1.5. Gyermekek és a bűnözés

A mai társadalomban óriási veszélyt jelent, hogy a bűncselekmények és szabálysértések egy részét tizennyolc év alatti személyek követik el. A gyermek- és fiatalkori bűnözés csökkentése érdekében nagy szükség van a DADA (Dohányzás – Alkohol – Drog – AIDS) program működtetésre. A DADA program a rendőrség biztonságra nevelő iskolai programja, amely 1992-ben indult útjára Magyarországon. Városunkban is működik a program, a rendőrség által szervezetten, valamennyi korosztályra kiterjedően, a rendőrség képviselői folyamatosan látogatják az általános iskolás osztályokat. A fiatalok felvilágosító jellegű foglalkozásait hivatásos rendőrök tartják havonta egy napon. A foglalkozások 1-8. osztályig, valamennyi korosztályra kiterjednek. A DADA program tehát egyfajta személyiségfejlesztő, helyes önértékelésre nevelő, önbecsülést építő program. A DADA programhoz hasonló drog-prevenciós program. A RÉV-program, amely szintén az általános iskolában valósul meg. A kecskeméti RÉV Szenvedélybeteg-segítő Szolgálat munkatársai tartanak foglalkozásokat a célzott felső tagozatos célcsoportoknak és a pedagógusoknak. Minden felső tagozatos osztály 8-8 órányi foglalkozáson vesz részt. Az előadások azonban nem csak a drog kérdésére terjednek ki, hanem önismeretre, közösség fejlesztésre, hasznos időtöltések bemutatására. A gyermekjóléti szolgálat munkatársai tapasztalatai szerint az elmúlt időszakban a bűncselekményt elkövető gyermekek száma nem növekedett. Szabálysértési eljárást az utóbbi két évben kiskorúval szemben nem kezdeményezett a rendőrség. A védelembe vétel és az aktív családgondozás keretében próbálja a szolgálat az ilyen jellegű problémákat csökkenteni, illetve az alternatív napközbeni ellátásnak is feladata, hogy csökkentse az utcán csellengő, nem megfelelő magatartást tanúsító gyermekek számát.
4.1.6. A gyermekszegénység

A gyermekszegénység csökkentése átfogó, minden ágazatra kiterjedő intézkedéseket igényel. Az egyes részterületeken egymással összhangban álló és egymásra épülő intézkedéseket kell tenni, amelyek a gyermek megszületésének pillanatától segítenek az esélyek javításában. 

4.2 Szegregált, telepszerű lakókörnyezetben élő gyermekek helyzete, esélyegyenlősége

A szegregált lakókörnyezetben élő gyermekek helyzetét alapvetően meghatározza családi környezetük, amelyek jellemzője  a szegregátumok helyzetére vonatkozó 3.5. fejezetben került kifejtésre. Tapasztalataink alapján nagyon nagy szükség lenne a Biztos Kezdet típusú gyerekházakra, melyeknek közvetlen célcsoportja a településen élő hátrányos helyzetű családokban élő 0-5 éves kisgyermekek és az őket nevelő szülők, valamint a várandós anyukák. A gyerekház elsődleges célja a hátrányos helyzetű családokban nevelkedő 0-5 éves kisgyerekek képességeinek teljes kibontakoztatása, az alapkultúrtechnikák elsajátításához szükséges részképességek megfelelő ütemű fejlődésének biztosítása egy ingergazdag környezetben, ahol a szülői szerepek is erősödnek. Mérsékelni lehetne továbbá a gyerekek napközbeni ellátására vonatkozó hiányt a gyermekházban biztosított ideiglenes gyermekfelügyelet felvállalásával, mivel a településen bölcsőde nem működik. Gyerekház létrehozásával a védőnőkkel, a gyermekjóléti szolgálat családgondozóival, valamint egy gyógypedagógussal és egy beszédfejlesztő pedagógussal karöltve csökkenthetnénk  a hátránnyal élő gyermekek számát..

4.3 A hátrányos, illetve halmozottan hátrányos helyzetű, valamint fogyatékossággal élő gyermekek szolgáltatásokhoz való hozzáférése

4.3.1. A védőnői illetve a gyermekorvosi ellátás jellemzői

Településünkön 2 fő házi gyermekorvos, valamint 4 fő védőnő látja el gyermekek egészségügyi ellátásával kapcsolatos feladatokat. Betöltetlen házi gyermekorvosi, illetve védőnői státusz nincs. Az egészségügyi feladatokat ellátó személyek helyzetét és lehetőségeit alapvetően meghatározza a csökkenő gyermeklétszám. A házi gyermekorvos praxisába bejelentett betegek száma a 2008. évi 923 főről 2012. évi 601 főre csökkent. A védőnők gondozott létszáma minden korosztályban csökkenést mutat: gondozott létszám a 2008. évi 111 főről 2012. évre 90  főre csökkent. 

4.3.2. A 0-7 éves korúak speciális ellátási igényeire vonatkozó adatok

A 0-7 éves gyermekek speciális ellátási igényeit a település csak részben tudja biztosítani. A fentebb már ismertetett  Gyerekház céljai között szerepelhetne a korai szűrés, amihez szakembereket próbálnak nyújtani. Jelenleg a testi/mozgás/beszédfejlődésben történő elmaradást a védőnők, illetve a házi gyermekorvos tapasztalhatja. Egyre több az óvodákban is azon gyermekek száma, aki szenzomotoros, mozgáskoordinációs problémákkal rendelkeznek. Ezeket a gyermekeket gyógytornára irányítják, mivel speciális terápiát végző szakember kevés van. Az óvónők rendszeresen tapasztalják a fejlődési elmaradást legyen ez a beszéd, a mozgás vagy a kognitív képességprofil területén. Ebben az esetben kb. 5 éves kor körül irányítják a gyermeket a nevelési tanácsadóba Bajára, ahol túlterheltség miatt terápiát nem vállalnak, de a szűrővizsgálatokat követően elrendelik a fejlesztést. Az óvodában megbízási szerződéssel foglalkoztatnak gyógypedagógust és logopédust.  
4.3.3. A gyermekjóléti alapellátás és a gyermekvédelem
A gyermekjóléti szolgálat működését elsősorban a gyermekek védelméről és a gyámügyi igazgatásról szóló 1997. évi XXXI. törvény határozza meg. E jogszabályban foglaltak szerint a személyes gondoskodást nyújtó gyermekjóléti alapellátásnak hozzá kell járulnia a gyermek testi, érzelmi, értelmi, erkölcsi fejlődéséhez, a jólétét biztosító családban történő nevelkedéséhez.
A gyermekeknek joguk van ahhoz, hogy ehhez segítséget kapjanak. Ezt követően személyes segítség a gyermekek védelmének rendszerén keresztül, a gyermekjóléti szolgáltatások keretén belül biztosítható számára. A fenti törvény továbbá kimondja, hogy a gyermekjóléti szolgálat feladata: a családban nevelkedő gyermekek veszélyeztetettségének megelőzése, megszüntetése, védelembe vétellel kapcsolatos feladatok, javaslattétel gyermekvédelmi gondoskodás alkalmazására, családjából kiemelt gyermek saját családjába történő visszaillesztése, helyettes szülői hálózat működtetése.

A gyermekvédelmi rendszer négy alappillére:
I. pillér: Pénzbeli és természetbeli ellátások: 

Ide tartozik a rendszeres gyermekvédelmi kedvezmény, óvodáztatási támogatás; rendkívüli gyermekvédelmi támogatás, gyermektartásdíj megelőlegezése; otthonteremtési támogatás átneveti vagy tartós nevelt gyermeknél.

II. pillér: Személyes gondoskodás körébe tartozó gyermekjóléti alapellátások:

a. ) gyermekjóléti szolgáltatás: A szolgáltatáshoz való hozzáférést az Önkormányzat 1998 óta biztosítja az érintettek számára. 

A szolgáltatás célja:
· meghatározott ellátásokkal és intézkedésekkel segítséget nyújtani a gyermekek törvényben foglalt jogainak és érdekeinek érvényesítéséhez, a szülői kötelességek teljesítéséhez, illetve gondoskodni a gyermekek veszélyeztetettségének megelőzéséről és megszüntetéséről, a hiányzó szülői gondoskodás pótlásáról, valamint a gyermekvédelmi gondoskodásból kikerült fiatal felnőttek társadalmi beilleszkedéséről

· célok elérése érdekében a törvény meghatározza a gyermekek alapvető jogait, a jogok érvényesítésének garanciáit, a gyermekek védelmének rendszerét, alapvető szabályait

· a törvény alkalmazása során a gyermek mindenek felett álló érdekét figyelembe véve, jogát biztosítva kell eljárni

· családdal együttműködve, annak szükségleteihez igazodva biztosítani kell a gyermek családban történő nevelkedését

 A szolgáltatást igénybe vevők köre:

A szolgáltatásnak a településeken élő valamennyi gyermek számára elérhetőnek kell lennie. A szolgáltatás igénybe vétele önkéntességen alapul, igénybe veheti szülő, vagy maga a gyermek. A család életébe történő hatósági beavatkozás kizárólag csak akkor valósítható meg, ha a gyermek védelme az önkéntesség során nem valósul meg. A gyermekek védelmét pénzbeli, természetbeni és személyes gondoskodást nyújtó gyermekjóléti alapellátások, gyermekvédelmi szakellátások, valamint törvényben meghatározott hatósági intézkedések biztosítják. 

b.) gyermekek napközbeni ellátása: 

Bölcsőde, családi napközi, családi gyermekfelügyelet és házi gyermekfelügyelet nincs településünkön. 
c.) gyermekek átmeneti gondozása:  A helyettes szülő a családban élő gyermek átmeneti gondozását - a működtető által készített egyéni gondozási-nevelési terv alapján - saját háztartásában biztosítja. Ez a szolgáltatás kötelező jellege ellenére nem működik városunkban és nincs is jelentkező, aki vállalná ezeket a feladatokat alacsony finanszírozása miatt. 

III. pillér: Személyes gondoskodás keretébe tartozó szakellátások:

A gyermekjóléti szolgálat kapcsolatot tar a kecskeméti Területi Gyermekvédelmi Szakszolgálattal, illetve a bajai és bácsalmási nevelőszülői tanácsadókkal is az ellátott gyermekek és szüleik kapcsolattartásának elősegítése és esetleges hazagondozása céljából.
IV. pillér: Gyermekvédelmi gondoskodás keretébe tartozó hatósági intézkedések:

Ide tartozik a védelembe vétel, a családba fogadás, az ideiglenes hatályú elhelyezés, az átmeneti nevelésbe vétel, a tartós nevelésbe vétel, az utógondozás elrendelése. A védelembe vételt a 4.1. fejezetben már részletesen ismertettük.  
 a nevelési felügyelet elrendelése,

A gyermekjóléti szolgálat célja, hogy a gyámhivatali intézkedéseket igénylő esetek a jelzőrendszer együttműködésének szorosabb fonásával csökkenjenek.

4.3.4. A krízishelyzetben igénybe vehető szolgáltatások

Krízishelyzetben igénybe vehető szolgáltatás a településen nincs. A téli időszakokban az átmeneti otthonok teljesen telítettek, nehezen tudnak felvenni nem az illetékességi területükhöz tartozó családokat. Igény családok átmeneti otthonába történő elhelyezésre az elmúlt időszakban többször is jelentkezett, de sem a kiskunhalasi, sem a kiskunmajsai Menedékváros nem tudott helyet biztosítani az érintettek számára. A krízisközpontok is telítettek és már csak az illetékességi területükről tudnak szülőket gyermekkel fogadni. Szinte reménytelen a nehéz időszakokban családot elhelyeztetni. 

4.3.5. Egészségfejlesztési, sport és szabadidős programokhoz való hozzáférés

· Az egészségügyi, sport és szabadidős programokhoz való hozzáférés lehetősége a város  minden lakója részére, így a gyermekek részére is adott. 
A gyermekek a célcsoportjai a Petőfi Városi Sportegyesületnek ahol a labdarúgás, kézilabda,úszás területén karolják fel a sportolni vágyó gyermekeket. Ezen felül a Judo Sportegyesület is várja a gyermekeket.

4.3.6. Gyermekétkeztetés, ingyenes tankönyv

Bácsalmás városában a nyári gyermekétkeztetésnek a 2005. év óta hagyománya van. Az igénylők száma a 2008. évtől minden évben eléri, sőt olykor meghaladja a 150 főt. Az igénylések elbírálásánál figyelembe vesszük a rászorultság mértékét, valamint próbáljuk feltérképezni azokat a családokat, ahol a gyerekek étkeztetése gondot jelent a szülők számára, főleg a hónap végén. , és évről évre növekszik az igénylők száma. A törvény által meghatározott ingyenes tankönyvtámogatásban a 2012/2013. tanévben a tanulók közel háromnegyede részesült. 
4.3.7. Pozitív diszkrimináció az ellátórendszerek keretein bel

 A Gyermekjóléti központ nyújtotta tevékenységek  célzottan a hátrányos helyzetű gyermekeket preferálják. A különböző kirándulások, táborok megszervezése során is elsődlegesen rájuk koncentrál a program, tudván, hogy ezek a gyermekek és szüleik ritkán vagy egyáltalán nem jutnak ki a település határain kívül.
4.4 A kiemelt figyelmet igénylő gyermekek/tanulók, valamint fogyatékossággal élő gyerekek közoktatási lehetőségei és esélyegyenlősége

A téma elemzésénél elsősorban abból kell kiindulni, hogy mely gyermekek minősülnek kiemelt figyelmet igénylő tanulóknak. Az Nkntv. 4. §-ának 13. pontja értelmében – jelenleg - kiemelt figyelmet igénylő gyermek, tanuló a sajátos nevelési igényű gyermek, tanuló (SNI), beilleszkedési, a tanulási, magatartási nehézséggel küzdő gyermek, tanuló (BTMN), valamint a kiemelten tehetséges gyermek, tanuló.

4.4.1. A hátrányos, illetve halmozottan hátrányos helyzetű, valamint sajátos nevelési igényű és beilleszkedési, tanulási, magatartási nehézséggel küzdő gyermekek/tanulók óvodai, iskolai ellátása

A hátrányos, illetve halmozottan hátrányos helyzetű, valamint sajátos nevelési igényű és beilleszkedési, tanulási, magatartási nehézséggel küzdő gyermek ellátása mind az óvoda, mind az iskola esetében integráltan történik. 

Az óvodában a kiemelt figyelmet igénylő tanulók nevelése a gyermek életkorától és állapotától függően a többi gyerekkel integráltan azonos óvodai csoportban, gyógypedagógus óraadó biztosításával a szakértői véleményben meghatározott óraszámban, a megjelölt fejlesztési feladatok elvégzésével történik.  Az általános iskolában a kiemelt figyelmet igénylő tanulókat szintén integráltan oktatják, az előírt fejlesztéseket a megfelelő szakembertől (gyógy-, ill. fejlesztőpedagógus) megkapják. Az általános iskola a hallássérültek közül csak az enyhe hallássérült tanuló, a látássérült tanulók közül csak a gyengénlátó tanulók, míg a mozgásszervi fogyatékosok személyek közül még a kerekesszékkel tanulók oktatását is vállalja.

4.4.2. A közneveléshez kapcsolódó kiegészítő szolgáltatások 

Az óvodában megbízási szerződés alapján foglalkoztatnak gyógypedagógust, akinek  óraszáma a nevelési évben fejlesztésre javasolt gyermekek számától függ. Az általános iskola rendelkezik 1 fő gyógypedagógussal, iskolapszichológussal azonban nem. 
4.4.3. Hátrányos megkülönböztetés és jogellenes elkülönítés az oktatás, képzés területén, az intézmények között és az egyes intézményeken belüli szegregációs mutatók

Településünkön egy általános iskola és (2 feladat-ellátási hellyel) és egy óvoda működik(4 feladat ellátási hellye)l. A csoportok, osztályok  kialakításánál mindig nagy figyelmet fordítanak az intézményvezetők arra, hogy az egyes gyermekek, tanulók elosztása ne eredményezhessen indokolatlan megkülönböztetést, elkülönítést. 

A 2012. évi adatok szerint az óvodába járó 208 gyermek közül 76 fő (35,6%) volt hátrányos helyzetű gyermek, míg a nyilvántartott halmozottan hátrányos helyzetű gyermekek száma 29 fő (14 %).Megállapítható, hogy az óvodákban a HH-s gyermekek eloszlása meglehetősen egyenlőtlen, amelynek oka elsősorban a település egyes részein élők között meglévő szociális különbségekben rejlik.  A HHH-s gyermekek tagóvodák közti eloszlásában 3 feladatellátási hely esetében szinte nincs különbség, azonban a 4.-ik feladatellátási helyen már feltűnően sok a HHH-s gyermek. Ez a helyzet a feladatellátási hely szegregátumi elhelyezkedéséből adódik. 

Az általános iskolákban tanuló 570 főből a hátrányos helyzetű tanulók száma 239 fő (42 %), ebből a halmozottan hátrányos helyzetűek száma 114 fő (27%). A HH-s tanulók eloszlásával kapcsolatban elmondható, hogy a 8. osztályt kivéve minden osztályban 25%, vagy a feletti a halmozottan hátrányos tanulók aránya. A HHH-s tanulók eloszlásával kapcsolatban megállapítható, hogy a 6. évfolyamot leszámítva minden évfolyamon 10% feletti a tanulók aránya.

Az évfolyamokon meglehetősen alacsony az SNI tanulók létszáma (0-3 fő). 

Összességében megállapítható, hogy a köznevelési intézményekben hátrányos megkülönböztetés és jogellenes elkülönítés nem lelhető fel, az intézményekben törekednek a HH-s, HHH-s és SNI tanulók egyenletes elosztására. 

Az integráltan nem oktatható SNI tanulók a bajai speciális iskolában tanulnak.  A sajátos nevelési igényű gyermekek közül a tanulásban akadályozott gyermekek száma magas a településen, akik oktathatók normál rendszerű iskolában integrált formában, de általában a tárgyi és személyi feltételek hiánya miatt ez városunkban nem valósul meg. 

. 

Az integráció ott sikeres, ahol az iskolára nyílt és kooperatív vezetés jellemző. Megtalálhatók az együttműködés kötelező formái, amelyben a közös tervezés, a közös elemzés, illetve az igény szerinti szupervízió is helyet kap. A teljes tantestület támogatja az integráció gondolatát. Részletesen és alaposan tájékoztatják a szülőket az integrált nevelést megelőzően, valamint az egész folyamat során. Az integrációt vállaló pedagógusokat szervezett formában készítik fel a változásra, munkájukat folyamatosan segítik.

Az integráció előnyei:

· A gyermeket nem kell kiszakítani abból a szociális környezetből, gyermekközösségből, amelyben addig élt.

· A szülőknek nem kell messzire utazniuk, kísérni gyermeküket, illetve nem kell kollégiumba adniuk.

· Az integrált nevelés általában véve hátráltatja az iskolai kudarcok kialakulását, megszünteti a diszkriminációt és stigmatizálást.

· Segíti az előítéletek leépítését.

· Új pedagógiai megoldások, eljárások keresésére ösztönöz, fokozza a pedagógusok kreativitását.

· Segíti a különböző szakemberek együttműködését.

Az integráció számos kérdést, aggodalmat fogalmaz meg a pedagógusok részéről. Integráció esetén legfontosabb a tanulásszervezés. Ha a pedagógus itt többlettudáshoz jut, segítséget kap a keletkező problémák megoldásában a gyógypedagógus részéről, akkor az együttnevelés is gördülékenyebben fog megvalósulni. Ebben a folyamatban megkerülhetetlen szerepük van a fenntartóknak. Megfelelő ismeretekkel, rálátással és akarattal, együttműködéssel elérhetjük, hogy e változtatásoknak a gyerekek ne hátrányait, hanem előnyeit tapasztalják.

4.4.4. A tanulók iskolai eredményessége, az oktatás hatékonyságában mutatkozó eltérések

Az általános iskolában a tanulók eredményességének egyik mutatószáma az országos kompetenciamérések eredményei. A 2012. évi országos kompetenciamérések a 6. és 8. évfolyamos tanulók teljes körében mérték a matematikai eszköztudást és a szövegértési képességeket. A 6. évfolyam matematikai eszköztudás mérésén az iskola tanulói által elért átlageredmény (1558 pont) az országos átlagnál (1489 pont) szignifikánsan jobb. Ennek megfelelően a városi általános iskolák eredményénél (1471 pont) is, és a kisvárosi általános iskolák eredményénél (1442 pont) is jelentősen magasabb pontszámot értek el diákjaink. Ugyanezen évfolyam szövegértési képesség mérésén az iskola tanulói által elért átlageredmény (1648,1656, pont) az országos átlagnál (1472 pont) magasabb. A városi általános iskolák eredményénél (1453 pont) magasabb, a kisvárosi általános iskolák eredményénél is (1420 pont) magasabb pontszámot értek el diákjaink. A tanulók szociokultúrális háttérindexének figyelembevételével készült, az országos illetve a megfelelő településtípus telephelyeire illesztett regresszió alapján becsült várható értéknél matematikai eszköztudás területen is és a szövegértés területén is jelentősen jobban teljesítettek az iskola tanulói. Itt a hozzáadott pedagógiai érték pozitív. A 8. évfolyam matematikai eszköztudás mérésén az iskola tanulói által elért átlageredmény (1648,1656 pont) az országos átlagnál (1612 pont)magasabb. A városi általános iskolák eredményénél (1589 pont) is, és a kisvárosi általános iskolák eredményénél (1569 pont) magasabb pontszámot értek el a tanulók. A szövegértési képesség mérésén az iskola tanulói által elért átlageredmény (1558 pont) az országos átlagnál (1567 pont) szignifikánsan magasabb. A városi általános iskolák eredményétől (1542 pont), és a kisvárosi általános iskolák eredményétől (1509 pont) nem tér el jelentősen a diákok átlagpontszáma, a különbségek a statisztikai hibahatáron belül vannak. Mindkét területen a tanulók szociokulturális háttérindexének figyelembevételével készült, az országos illetve a megfelelő településtípus telephelyeire illesztett regresszió alapján becsült várható értéknél nem különbözik a teljesítmény, a hozzáadott pedagógiai érték megfelelő.

A tanulók iskolai eredményességének két igen fontos mutatószáma a továbbtanulási mutatók és a lemorzsolódási mutatók. Az általános iskolában a 2008/2009. évet figyelembe véve – egy-egy évet leszámítva - folyamatosan csökken a gimnáziumban, illetve a szakközépiskolában továbbtanulók aránya, ezzel párhuzamosan egyre nő azoknak a száma, akik szakiskolai képzésben folytatják tovább tanulmányaikat. továbbtanulók aránya. Kiemelendő, hogy nincs olyan HH-s, illetve HHH-s gyermek, aki nem tanulna tovább.

Ezzel kapcsolatban fontos megjegyezni, hogy a HH-s és a HHH-s tanulók számához és arányához viszonyítva kevesen vesznek részt az iskolából különböző ösztöndíjprogramokban, vagy tehetséggondozó programokban. 

4.4.5. Pozitív diszkrimináció a köznevelési intézményekben

Az Óvodában minden esetben tájékoztatják a gyermekek szülőit az ingyenes étkezési lehetőségekről, valamint az óvodáztatási támogatásról.

Az általános iskola tapasztalatai szerint az elmúlt évtizedekben a fiatalok sokkal több, egymástól eltérő viselkedésmintával szembesülnek, mint korábban. A családok - sok esetben megtalálható - gyengülése különösen nehézzé teszi az értékek megőrzését és közvetítését, amely széleskörű értékzavart, értékválságot okoz. A kedvezőtlen gazdasági hatások, az érték és normavilág, az egyre több családban érzékelhető életvezetési problémák miatt növekszik a feszültségszint és csökken a feszültségtűrő-képesség. A tanulóifjúság szociális válsághordozó lett. A káros hatások a tanulók teljesítmény-, viselkedés-, és kapcsolatzavarainak formájában jelennek meg. A gyermek- és ifjúságvédelmi munka során tapasztalt rendkívüli tanulói események mögött a leggyakoribb okok a következők:

· család alacsony jövedelmi szintje,

· gyakori a szülők alacsony iskolázottsági szintje,

· rossz lakáskörnyezet, egészségügyi veszélyeztetettség,

· csonka család,

· a család életmódja. 

Az okok a tanulók esélyegyenlőtlenségét növelik. A gyermek- és ifjúságvédelmi felelős az osztályfőnökökkel együtt a szociálisan hátrányos helyzetű tanulók részére igyekszik  megtalálni – a szűkös lehetőségek ellenére is - a felzárkóztatás, segítés módját , mellyel enyhül a tanuló szociális hátránya.

Az általános iskola az alábbi hátránykompenzáló juttatások, szolgáltatások nyújtása útján igyekszik enyhíteni a hátrányos gyermeken és családokon:

· szülői értekezleteken az osztályfőnökök takarékos, beosztó, helyes érték centrikus szemléletet közvetítenek a tanulók nevelésével, iskolába járatásával kapcsolatosan,

· a szaktanárok a tankönyvválasztásában fontosnak tartják az alacsonyabb árakon beszerezhető tankönyvek választását,

· biztosítja a törvényben előírt ingyenes tankönyvhöz jutást,

· a  tankönyvvásárlására fordítható összeg felhasználásánál – pénzmaradvány – esetén az iskola  (az osztályfőnökök, a diákönkormányzat és a szülői munkaközösség egyetértésével) differenciáltan, a rászorultság figyelembevételével támogatja a fizetős tankönyveket vásárló tanulókat,

· koordinálja és motiválja a tanulócsoportok flakon és hulladékgyűjtését, melyek révén a tanulók kirándulásaiban a gyűjtött anyag után kapott összegek mérséklik a rászoruló tanulók kiadásait,

· részt vesz az „Útravaló – Macika - Út a középiskolába” pályázatban, ahol elsősorban a halmozottan hátrányos tanulókat támogatja a pályázati kiírás,

· a pályaválasztás és iskolaválasztás során kiemelt figyelemmel kísérik a HH-s és HHH-s tanulókat,

· több éve már, hogy az iskola minden tanulója részesül - minden nap - az iskolatej elfogyaszthatóságában,

· részt vesz az iskolagyümölcs programban,

· a tanulók részt vesznek a Magyar Nemzeti Üdülési Alapítvány Erzsébet – tábor programjában, ahol mindenekelőtt a hátrányos helyzetű tanulókat preferálja a tantestület,

4.5 Következtetések: problémák beazonosítása, fejlesztési lehetőségek meghatározása.

	A gyerekek helyzete, esélyegyenlősége vizsgálata során településünkön



	beazonosított problémák


	fejlesztési lehetőségek



	a HH-s és a HHH-s tanulók számához és arányához viszonyítva kevesen vesznek részt az ösztöndíj- vagy tehetséggondozó programokban 

	az esélyteremtő programokban résztvevő tanulók számának növelése

	
	

	A veszélyeztetett kiskorú gyermekek 

száma növekvő tendenciát mutat. 


	Gyermekek veszélyeztetettségének megelőzése kulturált szabadidős programok szervezésén keresztül

	Hiányzik az alternatív nappali ellátás
	Források felkutatása az alternatív nappali ellátás létrehozására. 

	
	


5. A nők helyzete, esélyegyenlősége

A település népességének nemek szerinti összetételére évek óta az enyhe nőtöbblet jellemző: 2012. évi adatok szerint az állandó népességben a nők 52%-ban, a férfiak 48%-ban vannak jelen.  A népesség nemek szerinti megoszlását az életkor függvényében vizsgálva helyi szinten is kimutatható, hogy a nők átlagosan magasabb életkort érnek meg, mint a férfiak. 

5.1 A nők gazdasági szerepe és esélyegyenlősége

5.1.1. Foglalkoztatás és munkanélküliség a nők körében

Városunkban a nyilvántartott női álláskeresők száma évek óta meghaladja a nyilvántartott férfi álláskeresők számát, bár az utóbbi években a két nem közötti eltérés egyre inkább csökken. Tapasztalataink szerint a roma nők, az 50 év feletti nők és a kisgyermekes anyukák vannak a leginkább hátrányos helyzetben a foglalkoztatás területén. A veszélyeztetett korcsoportba tartozó nők foglalkoztatása különös figyelmet és támogatást igényel. A nők esetén további problémát jelent, hogy sokan nem tudják felmutatni a nyugdíjjogosultsághoz szükséges ledolgozott munkaidőt.

5.1.2. A nők részvétele a foglalkoztatást segítő és képzési programokban

Önkormányzatunk a 3.2.3. fejezetben már ismertetett Start munkaprogramok közül a mezőgazdasági projekt keretében tudja  leginkább segíteni a nők elhelyezkedését. A mezőgazdasági projektben részt vevők 75%-a nő. Ugyanakkor meg kell jegyezni, hogy  három munkaprogramban – jellegénél fogva - egyáltalán nem tudunk női munkaerőt alkalmazni. Kifejezetten a nők számára megvalósított képzési program sem a településen, sem a térségben nincs.

5.1.3. Alacsony iskolai végzettségű nők elhelyezkedési esélyei

A női munkavállalók körében szintén magas az alapfokú végzettséggel, vagy még azzal sem rendelkező álláskeresők aránya. Ugyancsak jelentős azon női álláskeresők száma, akik rendelkeznek ugyan szakiskolai végzettséggel, azonban azok jellege olyan, amely miatt a végzettségen nem tudják megfelelően hasznosítani a munkaerőpiacon (vagy mert a képzettségre nincs kereslet a településen, vagy éppen a fordítottja, túlkínálat van belőle).  

5.2 A munkaerő-piaci és családi feladatok összeegyeztetését segítő szolgáltatások (pl. bölcsődei, családi napközi, óvodai férőhelyek, férőhelyhiány; közintézményekben rugalmas munkaidő, családbarát munkahelyi megoldások stb.)

A kisgyermeket nevelő nők esélyeit a szolgáltatási hiányosságok alapvetően rontják. A kisgyermekesek munkaerő-piaci esélyeinek tekintetében elsődleges a bölcsődei férőhelyek száma. Településünkön sem bölcsődei, sem családi napközi nem működik. A bölcsőde hiányát enyhíti, hogy az óvoda a 2,5 éves gyermekeket is tudja fogadni a településen.

5.3 Családtervezés, anya- és gyermekgondozás területe

Településünkön 2008 év óta folyamatosan csökken a várandós anyák és a gyermekek száma, ami egyrészt annak köszönhető, hogy jelentős azon családok száma, amelyek meggondolják, hogy második, harmadik gyermeket merjenek-e vállalni, másrészt a fiatalok a  munkalehetőség hiánya miatt még a családalapítás előtt, vagy kisgyermekes családként a munkalehetőség reményében elköltöznek. A családtervezés, az anya- és gyermekgondozás a védőnői hálózat szakmai munkájában jelenik meg. Ennek során a szociálisan nehéz helyzetben élő várandós anya és gyermekekre fokozott figyelmet fordítanak. A leendő szülők számára a gyermekgondozással kapcsolatos ismeretek átadását már várandós korban megkezdik a védőnők - beszélgetések, családlátogatások formájában. Segítséget nyújtanak a családi-, szociális juttatások megismerésében és a hozzá tartozó nyomtatványok kitöltésében.  Családtervezéssel kapcsolatban a gyermekek felvilágosítására alapvetően az iskolában kerül sor. 
5.4 A nőket érő erőszak, családon belüli erőszak

A tapasztalatok szerint a nőket, illetve a családokat érő erőszakos cselekedetek nagy része ma még felderítetlen, az erőszak jelentős része a családban marad. A gyermekvédelmi és családsegítő szolgáltatások, illetve a jelzőrendszeri (védőnők, iskola, óvoda) tevékenység eredményeként azonban arra ma már egyre több esetre derül fény, egyre többen tudják, hogy problémáikkal kihez fordulhatnak segítségért. Városunkban 2009. évben 5, 2010-2011. években 2-2, míg a 2012. évben 4 alkalommal intézkedtek a rendőrség tagjai családon belüli erőszak miatt. Ezen cselekmények minden esetben magánlakásban történtek, és a bántalmazott személyek vagy nem szenvedtek sérülést, vagy könnyű sérülést szenvedtek. A sértettek magánindítványt egyik esetben sem terjesztettek elő, így a rendőrség részéről ezen esetekben külön feljelentések nem születtek. A sértett magánindítványa alapján büntetőeljárás zaklatás miatt 2011. és 2012. évben is egy-egy személy ellen indult. 

5.5 Krízishelyzetben igénybe vehető szolgáltatások 

Krízishelyzetben igénybe vehető szolgáltatás a településen nincs. Az idei évben a közelbe található Jánoshalmán is megszüntetésre került a szolgáltatás - finanszírozási okok miatt. A téli időszakokban az átmeneti otthonok teljesen telítettek, nehezen tudnak felvenni nem az illetékességi területükhöz tartozó családokat. Igény családok átmeneti otthonába történő elhelyezésre az elmúlt időszakban többször is jelentkezett, de sem a kiskunhalasi, sem a kiskunmajsai Menedékváros nem tudott helyet biztosítani az érintettek számára. A krízisközpontok is telítettek és már csak az illetékességi területükről tudnak szülőket gyermekkel fogadni. Szinte reménytelen a nehéz időszakokban családot elhelyeztetni. 

5.6 A nők szerepe a helyi közéletben

Településünkön a nők helyi közéletben betöltött szerepe igen erősnek mondható. Ugyan a 9 fős képviselő-testületben csak 1 fő női képviselő található. A Polgármesteri Hivatal vezetője, valamint két középvezetője ugyancsak nő. A Polgármesteri Hivatal munkatársainak 95 %-a szintén a női nem köréből kerül ki. Ezen túlmenően az önkormányzat által fenntartott négy intézményből három intézmény vezetője nő, ahogy az intézményi munkatársak 81%-a is. 
5.7 A nőket helyi szinten fokozottan érintő társadalmi problémák és felszámolásukra irányuló kezdeményezések

Az a régi beidegződés, miszerint a nőnek a konyhában a helye, napjainkban egyre kevésbé megvalósítható, ma már a nők is rá vannak kényszerítve  arra, hogy dogozzanak. A család és a karrier összeegyeztetése nem könnyű. A nők nehezebb helyzetben vannak, mint a férfiak, mert a munka mellett ott van a család és a háztartás is. Ahhoz, hogy mindkét helyen megállják a helyüket jó szervezőkészségre, hatalmas kitartásra és elszántságra van szükségük. 

A roma nők, a kisgyermeket nevelő, a sokgyermekes, vagy gyermeküket egyedül nevelő anyák, valamint az 50 év feletti nők különösen, többszörösen is hátrányos helyzetben vannak a munkaerőpiacon. A munkanélküliség aránya körükben magasabb, ez össztársadalmi probléma, amelyen komplex programokkal lehet enyhíteni.
5.8 Következtetések: problémák beazonosítása, fejlesztési lehetőségek meghatározása.

	A nők helyzete, esélyegyenlősége vizsgálata során településünkön



	beazonosított problémák


	fejlesztési lehetőségek



	A munkanélküliség aránya a nők esetében magasabb.
	képzési programok indítása, a távmunka és a részmunka szerepe erősítésének elősegítése,

	A gyermekét egyedül nevelő, vagy több gyermeket nevelő család esetében a szegénység kockázata magas.
	Szociális, gyermekjóléti szolgáltatások, ellátások során célzott támogatások körének kialakítása.

	nincs krízishelyzetben igénybe vehető szolgáltatás
	önkormányzati szociális bérlakások számának emelése


6. Az idősek helyzete, esélyegyenlősége

6.1 Az időskorú népesség főbb jellemzői (pl. száma, aránya, jövedelmi helyzete, demográfiai trendek stb.)

A település lakosságának életkor szerinti megoszlásában az idősek növekvő aránya tűnik ki. A lakosság 18 %-a gyermek, 82 %-a felnőtt korú. A 19-59 évesek száma közel 54%, az idősek (60 éven felüliek) aránya több mint a lakosság negyede (28%). 

A 65 éven felüliek aránya városunkban 19%. Településünkön a természetes fogyás-szaporodás tükrében természetes fogyást figyelhettünk meg, amely veszélyezteti a város társadalmi korosztályi egyensúlyát. A 14 év alatti és a 65 év feletti lakosság arányát illetően erőteljes elöregedési folyamatnak lehetünk tanúi, amelyet jól szemléltet az alábbi diagram:

Az időskorú népesség nemek közötti megoszlása igen érdekes jelenséget mutat. Amíg a 0-60 év közötti korosztály esetében a nők és férfiak aránya vagy azonos, vagy a férfiak javára tolódik el, addig a 60 év felett  feletti lakosság esetén a nők aránya közel kétharmados. Ez a jelenség az egész országban megfigyelhető, és a nők hosszabb élettartamára vezethető vissza. 

Az időskorúak helyzetét jelentősen befolyásolja a családi állapotuk, amely alapján megfigyelhető, hogy korban előrehaladva fokozatosan csökken a házasok, és növekszik az özvegyek aránya. Városunkban az egyedül élő idősek aránya igen magas. Az idős emberek nagy része magányosnak érzi magát, hiszen sokszor egyedül marad, unatkozik, e kettő által izolálódik, amely a szellemi és fizikai aktivitás hanyatlásához vezet, így önellátási képessége beszűkül, elesettség érzete folyamatosan erősödik. Ezen problémák láncolata sok embernél  pszichés megbetegedéseket okoz. 

6.2 Idősek munkaerő-piaci helyzete

6.2.1. Idősek, nyugdíjasok foglalkoztatottsága

Településünkön a 61 év feletti regisztrált munkanélküliek aránya elenyésző, évek óta a regisztrált munkanélküliek legfeljebb 0,4 %-át teszik ki. Kicsit kedvezőtlenebb a kép akkor, ha ezt az arányt az 56-60 év feletti korosztállyal egyben vizsgáljuk, hiszen ebben az esetben ez az arány 6 %, és évről évre fokozatosan emelkedő tendenciát mutat. Az idősek munkaerő-piaci helyzetének elemzésekor mindenképpen ki kell emelni, hogy városunkban igen magas a rokkantnyugdíjasok aránya. 

6.2.2. Tevékeny időskor

Tapasztalataink szerint az egészséges nyugdíjasok szívesen végeznének valamilyen jövedelemkiegészítő tevékenységét (egyrészt, hogy jövedelmi viszonyaikon javítsanak, másrészt, hogy az elszigeteltségük csökkenjen), azonban erre gyakorlatilag semmilyen esélyük sincs, a térség igen kedvezőtlen munkaerő-piaci helyzete miatt.

6.3 A közszolgáltatásokhoz, közösségi közlekedéshez, információhoz és a közösségi élet gyakorlásához való hozzáférés

6.3.1. Az idősek egészségügyi, szociális, kulturális és közművelődési szolgáltatásokhoz való hozzáférése

Általánosságban leszögezhető, hogy az egészségügyi, szociális, közművelődési és egyéb szolgáltatások egy része a város minden lakója részére, így az időskorúak részére is biztosított. Az önkormányzat fenti szolgáltatások területén eleget tesz minden kötelező feladatának, továbbá önként vállalt feladatok biztosításával is igyekszik jobb életkörülményeket biztosítani az időskorúak számára (házi segítségnyújtás működtetése a Gondozási Központon keresztül, vagy a J0-s vérvételi pont kialakítása, amelyet jelentős arányban vesznek igénybe az időskorúak). 

Az idősek ellátásában intézményi szinten az Alapszolgáltatási Központ adja a legjelentősebb segítséget. Az intézmény  – legfőképpen időseket érintő - tevékenysége az alábbiakra terjed ki:

· Étkeztetés: Az étkeztetés keretében azoknak a szociálisan rászorultaknak a legalább egyszeri meleg étkezéséről kell gondoskodni, akik azt önmaguk, illetve eltartottjaik részére tartósan vagy átmeneti jelleggel nem képesek biztosítani, különösen koruk, egészségügyi állapotuk, fogyatékosságuk, pszichiátriai betegségük, szenvedélybetegségük vagy fogyatékosságuk miatt. Az étkeztetést a 2012. évben 116 fő vette igénybe, a szolgáltatást igénybe vevőkön belül a 60 év felettiek aránya 93,1%.

· Idősek Klubja: Az Idősek Klubja a szociális és mentális támogatásra szoruló, önmaguk ellátására részben képes időskorúak nappali gondozására szolgál. A saját otthonukban élők részére biztosít lehetőséget a napközbeni tartózkodásra, társas kapcsolatok ápolására, valamint alapvető higiéniai szükségleteik kielégítésére. Az itt folyó gondozás célja a hiányzó családi kapcsolatok pótlása, az idős ember egyedüllétének megszüntetése, a tétlenséggel járó káros hatások megelőzése, egészségi állapotának figyelemmel kísérése. A 2012. évben az Idősek Klubjának létszáma 17 fő, a szolgáltatást igénybe vevőkön belül a 60 év felettiek aránya 58,8 %.

· Házi segítségnyújtás: A házi segítségnyújtás keretében a napi 4 órát meg nem haladó gondozási szükséglettel rendelkező igénybe vevő részére saját lakókörnyezetében biztosítják az önálló életvitel fenntartása érdekében szükséges ellátást. Így a házigondozó feladata az alapvető gondozási, ápolási feladatok elvégzése, az önálló életvitel fenntartásában, az ellátott és lakókörnyezete higiéniás körülményeinek megtartásában való közreműködés.  A házi segítségnyújtást a 2012. évben 27 fő vette igénybe, a szolgáltatást igénybe vevőkön belül a 60 év felettiek aránya 96,3%.

· Tanyagondnoki szolgáltatás: Településünkön  nem nagy a tanyán élő népesség aránya, azonban a külterületi településrészeken élők többsége időskorú, így az ellátást is zömében ők veszik igénybe. A tanyagondok az alábbi alapfeladatokat látja el: 

· szociális ellátás biztosítása,

· egészségügyi ellátásokhoz való hozzájutás segítése,

· étkeztetésben való részvétel,

· a helyi szociális szükségletek, egyéb szolgáltatási igények, információk közvetítése az önkormányzat és a külterületi lakosság között.

A tanyagondnoki szolgáltatás hozzájárul a települési hátrányok enyhítéséhez, lehetővé teszi az alapvető szükségletek kielégítését segítő szolgáltatásokhoz, a közszolgáltatásokhoz való hozzájutást, segíti az egyéni, közösségi szintű szükségletek teljesítését.  

· Idősek Otthona: Az Idősek Otthona az önmaguk ellátásra nem, vagy csak folyamatos segítséggel képes személyek részre nyújt teljes körű ellátást. 
Az Idősek Otthona szolgáltatásai:

· ápolási, gondozási feladatok ellátása,

· egészségügyi ellátás: prevenció, higiénés tevékenység, 

· mentálhigiénés ellátás keretén belül: társas kapcsolatok kiépítése, kapcsolat a családdal, kapcsolat a társadalommal, mentálhigiénés gondozás, foglalkoztatás

· életvezetési problémák megoldásában segítségnyújtás.

· a lakhatásról való gondoskodás 24 órás felügyelet mellett,

· napi háromszori étkezés biztosítása,

· ruházattal és textíliával való ellátás,

· a külön jogszabályban meghatározott egészségügyi ellátás biztosítása,

· mentálhigiénés ellátás biztosítása,

· a hivatalos ügyekben való segítségnyújtás,

· a lakók ruházatának, textíliájának mosása, vasalása, javítása,

· szükség esetén szervezi a foglalkoztatást és ellátja a rehabilitációs és habilitációs feladatokat.

Az Idősek Otthonában ellátott személyek száma a 2012. évben 31 fő volt, a szolgáltatást igénybe vevőkön belül a 60 év felettiek aránya 96,8% (a nők aránya ezen belül 73,3 %).

Az intézményrendszer mellett településünkön az utóbbi időben az időskorúak ellátásában egyre nagyobb szerepet vállalnak a civil szervezetek is. Az önkormányzat jelentős segítséget kap e területen a Mozgáskorlátozottak  Egyesületétől, illetve a helyi nyugdíjaskluboktól is.

6.3.2. Az idősek informatikai jártassága

Az elszigetelődés problematikáját jelentősen enyhítené, ha az idősek informatikai jártassága növekedne. Egy idei évben végzett helyi felmérés szerint 50 megkérdezett időskorúból 47 fő nem tudja használni a számítógépet, nem tudja mi az az internet. Pedig az internet használata segíthetne az időskorúaknak az elszigeteltség megszüntetésében, saját családjuk fiatal(abb) tagjaival való kapcsolattartásban, valamint abban, hogy lépést tartsanak a változásokkal.

6.4 Az időseket, az életkorral járó sajátos igények kielégítését célzó programok a településen

Az időskorúak egyre gyakrabban válnak bűncselekmény áldozatává. Hogy ez ne történhessen meg a település hivatalos lapjában több alkalommal is közzétesszük a Bács-Kiskun Megyei Rendőr-főkapitányság bűnmegelőzési célt szolgáló tájékoztató anyagait. Immáron 8 éve rendezzük meg minden év októberében az „Idősek Világnapja”és az „Idősek Karácsonya” elnevezésű rendezvényünket, amelyen a település nyugdíjas polgárai vesznek részt. Az időskorúak elszigeteltségének enyhítésére, valamint a feleslegessé-válás érzésének megszüntetésére nagyon jó lehetőséget nyújtanak az önkéntességi programok, amelyekbe egyre több helyi civil szervezet is bekapcsolódik. 

6.5 Következtetések: problémák beazonosítása, fejlesztési lehetőségek meghatározása.

	Az idősek helyzete, esélyegyenlősége vizsgálata során településünkön



	beazonosított problémák


	fejlesztési lehetőségek



	Magas az egyedül élő idősek aránya.
	Az idősek aktivitását célzó programok szervezése.

	Gyakran válnak áldozattá. 
	Idősek személyes környezetének, otthonának védelmét szolgáló intézkedések bővítése.

	Alacsony informatikai jártasság
	Informatikai kompetenciák fejlesztése

	
	

	
	

	
	


7. A fogyatékkal élők helyzete, esélyegyenlősége

A fogyatékos emberek a magyar társadalom leghátrányosabb helyzetű csoportjai közé tartoznak, hiszen a fogyatékos személyek jelentős részének helyzetét nem csupán saját egészségi állapota, hanem a társadalmi előítéletek, valamint az akadálymentesség hiánya is jelentősen nehezíti. A 2011. évi népszámlálás adatai szerint több mint 561 ezer fogyatékossággal élő ember él Magyarországon, vagyis a fogyatékkal élők a népesség több mint 5,6 %-át teszik ki. A népesség fogyatékosság-típus szerinti megoszlását vizsgálva elmondhatjuk, hogy a legjelentősebb a mozgáskorlátozottak aránya, őket követik a látássérültek és a hallássérültek, majd pedig az értelmi fogyatékosok. 

7.1 A településen fogyatékossággal élő személyek főbb jellemzői, sajátos problémái

Településünkön a fogyatékkal élőkre vonatkozóan sajnálatos módon nem állnak rendelkezésre olyan mérhető statisztikai adatok, amelyek alapján reális képet lehetne alkotni a fogyatékkal élők lakhatási, egészségügyi, foglalkoztatási helyzetéről. A csoport esélyegyenlőségének megteremtése érdekében a jövőben szükségesnek látjuk egy olyan átfogó felmérés elvégzése, amelyből kitűnik a településen fogyatékossággal élő személyek száma, jellemzői, problémái. Ezt követően feladatunk olyan környezet működtetése, hogy a fogyatékossággal élő személyek is egyenlő esélyekkel érvényesülhessenek a mindennapi élet valamennyi területén. 

A településen fogyatékkal élők foglalkoztatottságával kapcsolatban mindenképpen szükségesnek látjuk annak kiemelését, hogy a megváltozott munkaképességű személyek foglalkoztatása céljából létrejött „Pro-Team” Nonprofit Rehabilitáció Kft. (illetve annak jogelődje) 2006-ban telephelyet létesített városunkban. A bácsalmási telephelyen napi 4 munkaórában bérmunkában végzik tevékenységüket a dolgozók, akiknek létszáma az évek során ugyan folyamatosan csökkent, azonban még a 2012. évtől ismét 36 fő munkavállalót foglalkoztatott a Kft, amely munkavállalók mindegyike helyi lakos volt.  

7.2 Fogyatékkal élő személyek pénzbeli és természetbeni ellátása, kedvezményei

A szociális ellátásokat igénybevevők között nagy valószínűséggel jelen vannak fogyatékos személyek is, nyilvántartott adattal azonban csak az alanyi jogon közgyógyellátásban részesülők (2012. évben 29 fő) és az időskorúak járadékában (2012. évben 7 fő) részesülők vonatkozásában rendelkezünk. Kiemelendő mutatószám lehet még e témakörben a súlyos mozgáskorlátozottak közlekedési támogatásában részesők száma is, ezen ellátásban a 2012. évben 111 fő részesült településünkön. 

7.3 A közszolgáltatásokhoz, közösségi közlekedéshez, információhoz és a közösségi élet gyakorlásához való hozzáférés lehetőségei, akadálymentesítés

A közszolgáltatást nyújtó intézmények akadálymentesítése folyamatos, ezen intézmények 60%-ban akadálymentesítettek. A hatályos jogszabályoknak megfelelően új beruházás, felújítás akadálymentesített környezet biztosításával történik. Az akadálymentes intézmények száma, minden területen a jogszabályi előírásnak megfelel. Az Önkormányzat tulajdonában lévő járdák, zöldterületek, játszóterek felújítása során gondoskodunk a hozzáférés akadálymentességének biztosításáról.

7.4 Következtetések: problémák beazonosítása, fejlesztési lehetőségek meghatározása
	A fogyatékkal élők helyzete, esélyegyenlősége vizsgálata során településünkön



	beazonosított problémák


	fejlesztési lehetőségek



	 nem rendelkezünk releváns adatokkal a fogyatékkal élők számára és helyzetére vonatkozóan
	 adatbázis létrehozása a fogyatékkal élők számára és helyzetére vonatkozóan

	a fogyatékkal élők elhelyezkedési esélyei nem megfelelőek
	munkahelyek megkeresése és azok figyelmének felhívása a fogyatékkal élők foglalkoztatásának lehetőségére

	
	

	
	

	
	

	
	


8. Helyi partnerség, lakossági önszerveződések, civil szervezetek és for-profit szereplők társadalmi felelősségvállalása

8.1. A civil szervezetek, az egyházi szolgáltató és érdekvédelmi szervezetek, önszerveződések feltérképezése

Mint ahogyan azt már több fejezetben is említettük, településünkön a civil szervezetek aktív tevékenységet folytatnak, a lakosság nagy számban vesz részt azok programjain. A civil szervezetek az alábbi területeken fejtik ki tevékenységüket:

- sporttevékenység (5 db),

- szabadidős és hobbitevékenység (4 db),

- oktatási tevékenység (3 db),

- szociális tevékenység (3 db)

- kulturális tevékenység (2 db).

- környezetvédelmi tevékenység (2 db)

- polgári védelmi tevékenység (1 db)

- közbiztonság-védelmi tevékenység (1 db),

- egyéb tevékenység (3 db).

Az Önkormányzat – lehetőségeihez mérten - támogatja a civil szervezetek munkáját, működését. Törekszünk arra, hogy a szervezetekkel partneri viszonyt kialakítva a város életének egyre több szegmensébe vonjuk be azokat. A jó együttműködés következménye, hogy az önkormányzati rendezvényeken aktívan részt vesznek ezen szervezetek. 

Városunkban több olyan civil kezdeményezés is működik, amelyek nem bejegyzett társadalmi szervezetként funkcionálnak (pl. nyugdíjasklubok, asszonykórus). Ezen szerveződések általában valamelyik bejegyzett civil szervezet, illetve valamelyik önkormányzati intézmény keretén belül fejtik ki tevékenységüket, az önkormányzat a befogadó szervezeten keresztül tudja támogatásukat megvalósítani. 

8.2. Az önkormányzati, nemzetiségi önkormányzati, egyházi és civil szektor közötti partnerség bemutatása

Az önkormányzat és a civil szervezetek kapcsolata példaértékűnek mondható.

 Az önkormányzat szervezésében minden hónapban egyszer civil kerekasztal összejövetelt tartanak a szervezetek és az önkormányzat.

Ezen felül az önkormányzat a civilszervezetek pályázatainak megvalósításához együttműködés keretében anyagi segítséget nyújt pályázati előfinanszírozás tekintetében.

8.3. A nemzetiségi önkormányzatok célcsoportokkal kapcsolatos esélyegyenlőségi tevékenysége
Bácsalmáson három nemzetiség él: horvát,roma és sváb.

Önkormányzatunk mindhárom nemzetségi önkormányzattal már évek óta együttműködik. Ezen felül a nemzetiségi önkormányzatok a településen lévő intézményekkel (általános iskola, óvoda, Művelődési ház és Fiedler ház), a jelzőrendszer egyéb tagjaival (családsegítő szolgálat, védőnők, gyermekorvos), valamint a helyi civil szervezetekkel is együttműködnek. 

8.4. A civil szervezetek célcsoportokkal kapcsolatos esélyegyenlőségi tevékenysége

A civil szervezetek közül a Bácsalmási Mozgáskorlátozottak Egyesülete az esélyegyenlőségi célcsoportok közül kifejezetten a mozgáskorlátozottak támogatására alakult. E szervezetek célja a Bácsalmáson élő mozgáskorlátozottak társadalmi esélyegyenlőségének elősegítése, érdekeinek képviselete, érdekérvényesítése, szociális szolgáltatásnyújtás, egészség-, közösség- és ifjúságfejlesztés, sport- és szabadidős programok szervezése.

A gyermekek helyzetének előmozdítására jött létre az Óvodánkért és Jövőnkért Alapítvány. 

9. A helyi esélyegyenlőségi program nyilvánossága

9.1. A helyzetelemzésben meghatározott esélyegyenlőségi problémák kapcsán érintett nemzetiségi önkormányzatok, egyéb partnerek bevonásának eszközei és eljárásai a helyi esélyegyenlőségi program elkészítésének folyamatába

A helyzetelemzés előkészítésben részt vettek a településen dolgozó egészségügyi, gyermekjóléti, köznevelési, közművelődési és szociális szakemberek.  Módszere a személyes és online kapcsolattartás az egyes esélyegyenlőségi csoportokkal kapcsolatos problémák feltárására, majd program tervezet véleményezésére koncentrálódott.  A tervezet az önkormányzat hivatalos honlapján, a www.bacsalmas.hu oldalon közzétételre kerül, így állampolgárok is véleményt mondhatnak.  A honlapon az elfogadott dokumentum hozzáférhető lesz, amely alapján az esélyegyenlőség folyamatokat, intézkedéseket megismerik és így biztosított lesz a megvalósítás folyamatos ellenőrzése.

b) az a) pont szerinti szervezetek és a lakosság végrehajtással kapcsolatos észrevételeinek visszacsatolását szolgáló eszközök bemutatása.
A Helyi Esélyegyenlőségi Program Intézkedési Terve (HEP IT)

1. A HEP IT részletei

A helyzetelemzés megállapításainak összegzése

	Célcsoport
	Következtetések

	
	problémák beazonosítása 

rövid megnevezéssel
	fejlesztési lehetőségek meghatározása 

rövid címmel

	 mélyszegény-ségben élők
	- magas a tartós munkanélküliek aránya,

- a hátrányos helyzet sok esetben több generáción keresztül öröklődik,

- a mélyszegénységben élők nagy része az egészségügyi ellátást nem veszik igénybe 


	- a tendencia visszaszorítása a munkahelyteremtés elősegítésén keresztül,

- felzárkóztatási és fejlesztési programok felkutatása és működtetése,

- az egészségtudatos gondolkodás ösztönzésének elősegítése,



	Gyermekek
	- a HH-s és a HHH-s tanulók számához és arányához viszonyítva kevesen vesznek részt az ösztöndíj- vagy tehetséggondozó programokban 
- a veszélyeztetett kiskorú gyermekek 

száma növekvő tendenciát mutat, 

az alternatív nappali ellátás biztosítása
	- az esélyteremtő programokban résztvevő tanulók számának növelése,

- gyermekek veszélyeztetettségének megelőzése kulturált szabadidős programok szervezésén keresztül

- források felkutatása az alternatív nappali ellátás biztosításához 

	Idősek
	- magas az egyedül élő idősek aránya,

- gyakran válnak áldozattá,

- alacsony informatikai jártasság,
	- az idősek aktivitását célzó programok szervezése,

- idősek személyes környezetének, otthonának védelmét szolgáló intézkedések bővítése,

- informatikai kompetenciák fejlesztése,

	Nők
	- a munkanélküliség aránya a nők esetében magasabb,

- a gyermekét egyesül nevelő vagy több gyermeket nevelő család esetében a szegénység kockázata magasabb,

- nincs krízishelyzetben igénybe vehető szolgáltatás
	- képzési programok indítása, a távmunka és a részmunka szerepe erősítésének elősegítése,

- szociális, gyermekjóléti szolgáltatások,ellátások során célzott támogatások körének kialakítása,

- önkormányzati szociális bérlakások számának emelése 

	Fogyatékkal élők
	-  nem rendelkezünk releváns adatokkal a fogyatékkal élők számára és helyzetére vonatkozóan,

- a fogyatékkal élők elhelyezkedési esélyei nem megfelelőek,
	- adatbázis létrehozása a fogyatékkal élők számára és helyzetére vonatkozóan,

- munkahelyek megkeresése és azok figyelmének felhívása a fogyatékkal élők foglakoztatásának lehetőségére


A beavatkozások megvalósítói

	Célcsoport
	Következtetésben megjelölt 

beavatkozási terület, mint

  intézkedés címe, megnevezése
	Az intézkedésbe bevont 

aktorok és partnerek 

– kiemelve a felelőst

	 mélyszegény-ségben élők
	- a tendencia visszaszorítása a munkahelyteremtés elősegítésén keresztül,

- felzárkóztatási és fejlesztési programok felkutatása és működtetése,

- az egészségtudatos gondolkodás ösztönzésének elősegítése 


	Felelős: polgármester,

Partnerek: Munkaügyi Hivatal,  Bácsalmásii Roma Nemzetiségi Önkormányzat BRNÖ)

Felelős: polgármester

Partnerek: családgondozók, MRNÖ, civil szervezetek

Felelős: polgármester

Partnerek: felnőtt és gyermek háziorvosok, BRNÖ, védőnők

	Gyermekek
	- az esélyteremtő programokban résztvevő tanulók számának növelése,

- gyermekek veszélyeztetettségének megelőzése kulturált szabadidős programok szervezésén keresztül

- - források felkutatása az alternatív nappali ellátás létrehozására


	Felelős: Vörösmarty Mihály Általános Iskola   igazgatója,

Partnerek: családgondozók, BRNÖ

Felelős: polgármester

Partnerek: KIK, Óvoda, családgondozók, civil szervezetek

Felelős: polgármester

Partnerek: KIK, Óvoda, családgondozók, civil szervezetek

	Idősek
	- az idősek aktivitását célzó programok szervezése,

- idősek személyes környezetének, otthonának védelmét szolgáló intézkedések bővítése,

- informatikai kompetenciák fejlesztése,
	Felelős: Művelődési Ház  igazgatója

Partnerek: civil szervezetek

Felelős: polgármester

Partnerek: Rendőrség, Vagyonvédelmi Közalapítvány , civil szervezetek,

Felelős: Művelődési Ház igazgatója,

Partnerek: civil szervezetek

	Nők
	- képzési programok indítása, a távmunka és a részmunka szerepe erősítésének elősegítése,

- szociális, gyermekjóléti szolgáltatások ,ellátások során célzott támogatások körének kialakítása,

- önkormányzati szociális bérlakások számának emelése
	Felelős: polgármester

Partnerek: Munkaügyi Hivatal, civil szervezetek

Felelős: polgármester

Partnerek: családgondozók, BRNÖ, civil szervezetek

Felelős: Szociális Bizottság elnöke

Partnerek: Humánpolitikai Bizottság 

	Fogyatékkal élők
	- adatbázis létrehozása a fogyatékkal élők számára és helyzetére vonatkozóan,

- munkahelyek megkeresése és azok figyelmének felhívása a fogyatékkal élők foglakoztatásának lehetőségére
	Felelős: jegyző

Partnerek: lakosság, civil szervezetek

Felelős: polgármester

Partnerek: Munkaügyi Hivatal, gazdasági társaságok és egyéni vállalkozók, civil szervezetek


Bácsalmás Város Önkormányzatának
                Képviselő-testülete 

K i v o n a t 
a Bácsalmás Város Önkormányzata Képviselő-testületének

2013. szeptember 24-i ülésének jegyzőkönyvéből 

(Kihagyva a kihagyandókat.) 
258/2013. (IX. 24.) Bácsalmás v. öh.

Bursa Hungarica Felsőoktatási 

Önkormányzati Ösztöndíjrendszer 

2014. évi pályázati kiírása 
Határozat
1.
Bácsalmás Város Önkormányzatának Képviselő-testülete (a továbbiakban: Képviselő-testület) elfogadja a jelen határozat 1. mellékletét képező, a Bursa Hungarica Önkormányzati Ösztöndíjrendszer 2014. évi fordulójához való csatlakozásáról, valamint az elektronikus adatbázis használatáról szóló nyilatkozatot és felhatalmazza Németh Balázs polgármestert a nyilatkozat aláírására.

2. 
A Képviselő-testület a támogatásra 1 500 000 Ft keretösszeget biztosít a 2014. évi költségvetésében.

3.
A Képviselő-testület a pályázatot kiírja és a jelen határozat 2. mellékletét képező pályázati felhívást az önkormányzati tájékoztató újságban, Bácsalmás város honlapján és a Bácsalmási Közös Önkormányzati Hivatal hirdetőtábláján közzé teszi. 

4.
Jelen határozat normatív határozat.

Határidő: 
1. és 3. pont esetében: azonnal 


2. pont esetében: 2014. évi költségvetés tervezése

Felelős: Németh Balázs polgármester

Operatív felelős: Prikidánovics Antal oktatási, fejlesztési és gazdálkodási üi.

A határozatról értesül:

- kivonattal:
1. Németh Balázs polgármester



2. Patocskai Ibolya jegyző



3. Hortyiné Lapostyán Katalin mb. gazdasági osztályvezető



4. Farkas Zoltánné szoc., eü. és családvédelmi osztályvezető



5. Prikidánovics Antal oktatási, fejlesztési és gazdálk.-i ügyintéző

K. m. f.


Németh Balázs s.k. 
Patocskai Ibolya s.k.


polgármester
jegyző


Nagy Gábor s.k.
dr. Tanács Róbert s.k.


képviselők, jegyzőkönyv-hitelesítők

A kivonat hiteles.

Bácsalmás, 2013. szeptember 27.

Zobokiné Bite Gyöngyi 

testületi ügyintéző

Záradék: 

A határozat kihirdetése megtörtént.

Bácsalmás, 2013. szeptember 27.

Patocskai Ibolya


jegyző
1. melléklet a 258/2013. (IX. 24.) Bácsalmás v. öh. jelölésű határozathoz

Alulirott POLGARMESTER NEVE, mint a(z) GN

KORMANYZAT NEVE. polgarmestere (a polgarmester

akadalyoztatasa esetén teljes jogkdrrel eljaré he

1. Az &nkormanyzat a jogszaba ak megf

yettese) jelen nyilatkozat alairasaval igazolom, hogy:

lel6en” kifejezett és visszavonhatatlan dontést hozott

arrél, hogy csatlakozni kivan a hatranyos

szocialis helyzet( felséoktatasi hallgatok, illetéleg

felséoktatasi tanulmanyokat kezdé fiatalok.tdmogatasara létrehozott Bursa Hungarica Felséoktatasi

Onkorméanyzati Oszténdijrendszer2014. év

yazati forduléjahoz.

2. Az énkorméanyzat a te ktatasi hallgatok szamara, valamint a felséoktatasi tanulmanyokat kezdé

fiatalok részére kiirandé sa. Hungarica FelsGoktatasi Onkormanyzati Oszténdijrendszer 2014. évi

palyazatiforduléjanak Altalanos Szerzédési Feltételeit elfogadja, és kételezettséget vallal arra, hogy a

palyazatol kiirasa, elbiralasa és telepiilési dnkormanyzat altal nyljtott tdmogatds 6sszegének

tovabbitasa seran maradékialanul az Altalanos Szerzédési Feltételekben foglaltaknak megfeleléen jar

el.

3. Az dnkormanyzat kételezettséget vallal arra,

hogy a Bursa Hungarica Felsoktatasi Onkormanyzati

Oszténdijrendszer 2014. évi forduldja keretében a beérkezett palyazatokat és a palyazatokrél hozott

dontését a hitps://www.eper.hu/eperbursa/onk/tonkbelep.aspx internet cimen elérheté EPER-Bursa

rendszerben régziti.

4. Az dnkormanyzat nyilatkozik arrél, hogy az EPER-Bursa rendszerben altala meghatarozott és a

palyazéktél bekérendd, a szocidlis kérilmények igazolasara fontosnak tartott nyilatkozatok és

mellékletek nem allnak ellentétben a palyazati kiiras feltételeivel.

Nyomtatas: éééé.hh.nn. 66:pp

2. melléklet a 258/2013. (IX. 24.) Bácsalmás v. öh. jelölésű határozathoz

"A" TÍPUSÚ PÁLYÁZATI KIÍRÁS

Bácsalmás Város Önkormányzata az Emberi Erőforrások Minisztériumával együttműködve, az 51/2007. (III.26) Kormányrendelet alapján

ezennel kiírja a 2014. évre

a Bursa Hungarica Felsőoktatási Önkormányzati Ösztöndíjpályázatot

felsőoktatási hallgatók számára

a 2013/2014. tanév második és a 2014/2015. tanév első félévére vonatkozóan

1. A pályázat célja

A Bursa Hungarica Felsőoktatási Önkormányzati Ösztöndíjrendszer (a továbbiakban: Bursa Hungarica Ösztöndíjrendszer) célja az esélyteremtés érdekében a hátrányos helyzetű, szociálisan rászoruló fiatalok felsőoktatásban való részvételének támogatása. A Bursa Hungarica Ösztöndíjrendszer többszintű támogatási rendszer, amelynek pénzügyi fedezeteként három forrás szolgál: a települési önkormányzatok által nyújtott támogatás; a megyei önkormányzatok által nyújtott támogatás és a felsőoktatási intézményi támogatás. Az ösztöndíjpályázattal kapcsolatos adatbázis-kezelői, koordinációs, a települési és megyei ösztöndíj pénzkezelési feladatait az Emberi Erőforrás Támogatáskezelő (a továbbiakban: Támogatáskezelő) végzi, míg az elbírálási feladatokat az ösztöndíjpályázathoz csatlakozó települési és megyei önkormányzatok látják el.

A Bursa Hungarica Felsőoktatási Önkormányzati Ösztöndíjrendszer jogszabályi hátteréül a felsőoktatásban részt vevő hallgatók juttatásairól és az általuk fizetendő egyes térítésekről szóló 51/2007. (III. 26.) Kormányrendelet szolgál.
2. A pályázók köre

A Bursa Hungarica Ösztöndíjban az 51/2007. (III. 26.) Kormányrendelet 18. § (2) bekezdése alapján kizárólag a települési önkormányzat területén állandó lakóhellyel (a továbbiakban: lakóhely) rendelkezők részesülhetnek. [A Kormányrendelet „állandó lakóhely” fogalma a polgárok személyi adatainak és lakcímének nyilvántartásáról szóló 1992. évi LXVI. törvény „lakóhely” fogalmának feleltethető meg, amelyet a pályázó a lakcímkártyájával tud igazolni.]

Az ösztöndíjpályázatra azok a települési önkormányzat illetékességi területén lakóhellyel rendelkező, hátrányos szociális helyzetű felsőoktatási hallgatók jelentkezhetnek, akik felsőoktatási intézményben (felsőoktatási hallgatói jogviszony keretében) teljes idejű (nappali tagozatos), alapfokozatot és szakképzettséget eredményező alapképzésben, mesterfokozatot és szakképzettséget eredményező mesterképzésben, egységes, osztatlan képzésben vagy felsőfokú, illetve felsőoktatási szakképzésben folytatják tanulmányaikat. 

Az ösztöndíjra pályázhatnak a 2013 szeptemberében felsőoktatási tanulmányaik utolsó évét megkezdő hallgatók is. Amennyiben az ösztöndíjas hallgatói jogviszonya 2014 őszén már nem áll fenn, úgy a 2014/2015. tanév első félévére eső ösztöndíj már nem kerül folyósításra.

Az ösztöndíjra pályázatot nyújthatnak be azok a hallgatók is, akiknek a hallgatói jogviszonya a felsőoktatási intézményben a pályázás időpontjában szünetel. Az ösztöndíj folyósításának feltétele, hogy a 2013/2014. tanév második félévére a hallgató már beiratkozzon a felsőoktatási intézménybe.

Nem részesülhet ösztöndíjban az a pályázó, aki:

· középiskolai akkreditált iskolarendszerű felsőfokú szakképzésben vesz részt 

· a Magyar Honvédség és a fegyveres szervek hivatásos és szerződéses állományú hallgatója

· doktori (PhD) képzésben vesz részt 

· kizárólag külföldi intézménnyel áll hallgatói jogviszonyban
Az ösztöndíjat minden pályázati fordulóban újra kell pályázni.

3. A pályázat benyújtásának módja és határideje 

Figyelem! Változás a pályázás rendjében!

A pályázatbeadáshoz a Bursa Hungarica Elektronikus Pályázatkezelési és Együttműködési Rendszerében (a továbbiakban: EPER-Bursa rendszer) egyszeri pályázói regisztráció szükséges, melynek elérése: 

https://www.eper.hu/eperbursa/paly/palybelep.aspx
Azok a pályázók, akik a korábbi pályázati évben regisztráltak a rendszerben, már nem regisztrálhatnak újra, ők a meglévő felhasználónév és jelszó birtokában léphetnek be az EPER-Bursa rendszerbe. Amennyiben jelszavukat elfelejtették, az Elfelejtett jelszó funkcióval kérhetnek új jelszót. A pályázói regisztrációt vagy a belépést követően lehetséges a pályázati adatok feltöltése a csatlakozott önkormányzatok pályázói részére. A pályázati űrlapot minden évben újra fel kell tölteni! A személyes és pályázati adatok ellenőrzését és feltöltését követően a pályázati űrlapot kinyomtatva és aláírva a települési önkormányzatnál kell benyújtaniuk a pályázóknak. A pályázat csak a pályázati kiírásban meghatározott csatolandó mellékletekkel együtt érvényes. A pályázati kiírásban meghatározott valamely melléklet hiányában a pályázat formai hibásnak minősül. A benyújtott pályázatok befogadását az önkormányzat köteles az EPER-Bursa rendszerben igazolni. A nem befogadott pályázatok a bírálatban nem vesznek részt.

A pályázat rögzítésének és az önkormányzatokhoz történő benyújtásának 

határideje: 2013. november 15.

A pályázatot papíralapon (nyomtatott formában), a lakóhely szerint illetékes települési önkormányzat polgármesteri hivatalánál kell benyújtani. 

A pályázat kötelező mellékletei:

a)
A felsőoktatási intézmény által kitöltött eredeti hallgatói jogviszony-igazolás a 2013/2014. tanév első félévéről.

Amennyiben a pályázó egy időben több felsőoktatási intézménnyel is hallgatói jogviszonyban áll, pályázatában csak azt a felsőoktatási intézményt kell megneveznie, amellyel elsőként létesített hallgatói jogviszonyt. A felsőoktatási intézmények szerződése alapján folyó, közösen meghirdetett – egyik szakon nem hitéleti, a másik szakon hitoktató, illetve hittanár – kétszakos képzés esetében a hallgató az állami felsőoktatási intézményt köteles megnevezni. 

b)
Igazolás a pályázó és a pályázóval egy háztartásban élők egy főre jutó havi nettó jövedelméről.

A pályázati űrlap csak a fent meghatározott kötelező mellékletekkel együtt érvényes, valamely melléklet hiányában a pályázat formai hibásnak minősül.

Egy háztartásban élők: a pályázó lakóhelye szerinti lakásban életvitelszerűen együttlakó, ott bejelentett lakóhellyel vagy tartózkodási hellyel rendelkező személyek.

Jövedelem:
A szociális igazgatásról és szociális ellátásokról szóló 1993. évi III. törvény 4. § (1) bekezdés a) pontja alapján az elismert költségekkel és a befizetési kötelezettséggel csökkentett
- a személyi jövedelemadóról szóló 1995. évi CXVII. törvény szerint meghatározott, belföldről vagy külföldről származó - megszerzett - vagyoni érték (bevétel), ideértve a jövedelemként figyelembe nem vett bevételt és az adómentes jövedelmet is,

- az a bevétel, amely után az egyszerűsített vállalkozói adóról, illetve az egyszerűsített közteherviselési hozzájárulásról szóló törvény szerint adót, illetve hozzájárulást kell fizetni.

Elismert költségnek minősül a személyi jövedelemadóról szóló törvényben elismert költség, valamint a fizetett tartásdíj. Ha a magánszemély az egyszerűsített vállalkozói adó vagy egyszerűsített közteherviselési hozzájárulás alapjául szolgáló bevételt szerez, a bevétel csökkenthető a személyi jövedelemadóról szóló törvény szerint elismert költségnek minősülő igazolt kiadásokkal, ennek hiányában a bevétel 40%-ával. Ha a mezőgazdasági őstermelő adóévi őstermelésből származó bevétele nem több a kistermelés értékhatáránál (illetve ha részére támogatást folyósítottak, annak a folyósított támogatással növelt összegénél), akkor a bevétel csökkenthető az igazolt költségekkel, továbbá a bevétel 40%-ának megfelelő összeggel, vagy a bevétel 85%-ának, illetőleg állattenyésztés esetén 94%-ának megfelelő összeggel.

Befizetési kötelezettségnek minősül a személyi jövedelemadó, az egyszerűsített vállalkozási adó, a magánszemélyt terhelő egyszerűsített közteherviselési hozzájárulás, egészségbiztosítási hozzájárulás és járulék, egészségügyi szolgáltatási járulék, nyugdíjjárulék, nyugdíjbiztosítási járulék, magán-nyugdíjpénztári tagdíj és munkavállalói járulék.

Nem minősül jövedelemnek

1. a temetési segély, az alkalmanként adott átmeneti segély, a lakásfenntartási támogatás, az adósságcsökkentési támogatás,

2. a rendkívüli gyermekvédelmi támogatás, a gyermekek védelméről és a gyámügyi igazgatásról szóló 1997. évi XXXI. torvény (a továbbiakban: Gyvt.) 20/A. §-a szerinti pénzbeli támogatás, a Gyvt. 20/B. §-ának (4)-(5) bekezdése szerinti pótlék, a nevelőszülők számára fizetett nevelési díj és külön ellátmány,

3. az anyasági támogatás,

4. a tizenharmadik havi nyugdíj és a szépkorúak jubileumi juttatása,

5. a személyes gondoskodásért fizetendő személyi térítési díj megállapítása kivételével a súlyos mozgáskorlátozott személyek pénzbeli közlekedési kedvezményei, a vakok személyi járadéka és a fogyatékossági támogatás,

6. a fogadó szervezet által az önkéntesnek külön törvény alapján biztosított juttatás,

7. annak az alkalmi munkavállalói könyvvel történő foglalkoztatásnak a havi ellenértéke, amely a teljes munkaidőben foglalkoztatott munkavállaló külön jogszabály szerinti kötelező legkisebb munkabérének (minimálbér) 50%-át nem haladja meg,

8. a házi segítségnyújtás keretében társadalmi gondozásért kapott tiszteletdíj,

9. az energiafelhasználáshoz nyújtott támogatás.

4. Adatkezelés

A pályázó pályázata benyújtásával büntetőjogi felelősséget vállal azért, hogy az EPER-Bursa rendszerben rögzített, a pályázati űrlapon és mellékleteiben az általa feltüntetett adatok a valóságnak megfelelnek. Tudomásul veszi, hogy amennyiben a pályázati űrlapon és mellékleteiben nem a valóságnak megfelelő adatokat tüntet fel, úgy a Bursa Hungarica Ösztöndíjrendszerből pályázata kizárható, a megítélt támogatás visszavonható.

A pályázó pályázata benyújtásával 
a)       hozzájárul ahhoz, hogy a pályázati űrlapon rögzített személyes adatait a pályázatot kiíró települési önkormányzat nyilvántartásba vegye és azokat a megyei önkormányzat és a Támogatáskezelő részére – kizárólag az ösztöndíjpályázat lebonyolítása és a támogatásra való jogosultság ellenőrzése céljából – átadja, illetőleg az ösztöndíj időtartama alatt maga kezelje;

b)     hozzájárul ahhoz, hogy a Támogatáskezelő személyes adatait az ösztöndíjpályázat lebonyolítása és a támogatásra való jogosultság ellenőrzése céljából az ösztöndíj időtartama alatt kezelje;

c)       hozzájárul ahhoz, hogy a felsőoktatási intézmény hallgatói jogviszonyáról a Támogatáskezelőnek, illetve a támogató önkormányzatnak tájékoztatást nyújtson;
d)     hozzájárul továbbá a pályázáskor rendelkezésre bocsátott személyes adatainak az azonosítás célja érdekében szükséges mértékben történő kezeléséhez és az ösztöndíjpályázat lebonyolítása, valamint a támogatásra való jogosultság ellenőrzése céljából történő továbbításához. 

5. A pályázat elbírálása

A beérkezett pályázatokat az illetékes települési önkormányzat bírálja el 2013. december 14-ig:

a) az EPER-Bursa rendszerben nem rögzített, nem a rendszerből nyomtatott pályázati űrlapon, határidőn túl benyújtott, vagy formailag nem megfelelő pályázatokat a bírálatból kizárja, és kizárását írásban indokolja;

b) minden, határidőn belül benyújtott, formailag megfelelő pályázatot érdemben elbírál, és döntését írásban indokolja;

c) csak az illetékességi területén lakóhellyel rendelkező pályázókat részesítheti támogatásban;

d) az elbírálás során korra, fajra, nemre, bőrszínre, felekezeti vagy világnézeti hovatartozásra, tanulmányi eredményre tekintet nélkül, kizárólag a pályázó szociális rászorultságának objektív vizsgálata alapján járhat el.

A pályázó az elbíráló szerv döntése ellen fellebbezéssel nem élhet.

A megítélt ösztöndíjat az önkormányzat visszavonhatja abban az esetben is, ha az ösztöndíjas elköltözik a települési önkormányzat illetékességi területéről. A települési önkormányzat ebben az esetben határozatban rendelkezik a támogatás visszavonásáról. A határozat csak a meghozatalát követő tanulmányi félévtől ható hatállyal hozható meg.

6. Értesítés a pályázati döntésről

A települési önkormányzat a meghozott döntéséről és annak indokáról 2013. december 20-ig az EPER-Bursa rendszeren keresztül elektronikusan vagy postai úton küldött levélben értesíti a pályázókat.

A Támogatáskezelő az elbírálás ellenőrzését és az intézményi ösztöndíjrészek megállapítását követően, 2014. március 21-ig az EPER-Bursa rendszeren keresztül értesíti a települési önkormányzat által támogatásban részesített pályázókat a Bursa Hungarica ösztöndíj teljes összegéről és az ösztöndíj-folyósítás módjáról.

7. Az ösztöndíj folyósításának feltételei

A támogatott hallgatók ösztöndíjra való jogosultságát a felsőoktatási intézmények a nemzeti felsőoktatásról szóló 2011. évi CCIV. törvény 47. §-ában foglaltak figyelembevételével, az állam által támogatott tanulmányok időtartamára tekintettel állapítják meg.

Az ösztöndíj-folyósítás feltétele, hogy a támogatott pályázó hallgatói jogviszonya a 2013/2014. tanév második félévében megfeleljen a pályázati kiírásnak. Amennyiben a támogatott pályázó hallgatói jogviszonya nem felel meg a pályázati kiírásnak, a támogatott az ösztöndíjra való jogosultságát az adott félévben elveszíti. Azokban a hónapokban, amelyekben a hallgató hallgatói jogviszonya szünetel, vagy nem felel meg a pályázati kiírás feltételeinek, az ösztöndíj folyósítása a folyósítás véghatáridejének módosulása nélkül, teljes egészében szünetel.

8. Az ösztöndíj folyósítása

Az ösztöndíj időtartama 10 hónap, azaz két egymást követő tanulmányi félév: 

a 2013/2014. tanév második (tavaszi), illetve a 2014/2015. tanév első (őszi) féléve.

Az önkormányzatok egy tanulmányi félévre egy összegben utalják át a Támogatáskezelő Bursa Hungarica számlájára a támogatott hallgatók öthavi önkormányzati támogatási összegét. A Támogatáskezelő a beérkezett önkormányzati ösztöndíjrészeket a kifizetőhelyek (felsőoktatási intézmények) szerint újracsoportosítja, majd a jogosult hallgatók után továbbutalja a kifizető felsőoktatási intézményekhez abban az esetben, ha a felsőoktatási intézmény a hallgatók jogosultságát visszaigazolta, és az önkormányzat utalási kötelezettségét teljesítve a pontos támogatási összeget továbbította a Támogatáskezelő számlájára.

Az intézményi ösztöndíjrész forrása az 51/2007. (III. 26.) Korm. rendelet 18. § (3) bekezdése értelmében az intézmények költségvetésében megjelölt elkülönített forrás.

Az ösztöndíjat (mind az önkormányzati, mind az intézményi ösztöndíjrészt) az a felsőoktatási intézmény folyósítja a hallgatónak, amelytől a hallgató – az állami költségvetés terhére – támogatást kap. Amennyiben a hallgató egy időben több felsőoktatási intézménnyel is hallgatói jogviszonyban áll, abban a felsőoktatási intézményben részesülhet támogatásban, amellyel elsőként létesített hallgatói jogviszonyt. A felsőoktatási intézmények szerződése alapján folyó, közösen meghirdetett – egyik szakon nem hitéleti, a másik szakon hitoktató, illetve hittanár – kétszakos képzés esetében a hallgató az állami felsőoktatási intézmény részéről kaphat juttatást. A kifizetés előtt a jogosultságot, valamint a hallgatói jogviszony fennállását az intézmény megvizsgálja. 

Az ösztöndíj folyósításának kezdete legkorábban: 2014. március.

Az önkormányzati ösztöndíjrész kifizetése a tavaszi félévben március hónaptól, az őszi félévben október hónaptól, de legkésőbb a felsőoktatási intézményhez történő átutalást követő első ösztöndíj-kifizetéskor indul, majd a továbbiakban az ösztöndíjfizetés rendje szerint történik.

Az intézményi ösztöndíjrész folyósítása március, illetve október hónapban kezdődik, azt a hallgatói juttatásokkal azonos rendben kell kifizetni. Az intézményi ösztöndíjrészt abban az esetben is ki kell fizetni, ha az önkormányzati ösztöndíjrész fedezete nem áll rendelkezésre az intézmény számláján. Az intézményi ösztöndíjrész független minden más, a felsőoktatási intézményben folyósított támogatástól.

Az elnyert ösztöndíjat közvetlen adó- és TB-járulékfizetési kötelezettség nem terheli (lásd a személyi jövedelemadóról szóló 1995. évi CXVII. törvény 1. sz. melléklet 3.2.6. és 4.17. pontját).

9. A pályázók értesítési kötelezettségei

Az ösztöndíjban részesülő hallgató köteles az ösztöndíj folyósításának időszaka alatt minden, az ösztöndíj folyósítását érintő változásról haladéktalanul (de legkésőbb 15 napon belül) írásban értesíteni a folyósító felsőoktatási intézményt és a Támogatáskezelőt (levelezési cím: Bursa Hungarica 1381 Budapest, Pf. 1418). A bejelentést az EPER-Bursa rendszeren keresztül kell kezdeményezniük. Az értesítési kötelezettséget a hallgató 5 munkanapon belül köteles teljesíteni az alábbi adatok változásakor:

· tanulmányok halasztása; 

· tanulmányok helyének megváltozása (az új felsőoktatási intézmény, kar, szak, megnevezésével);

· tanulmányi státusz (munkarend, képzési forma, finanszírozási forma) változása;

· személyes adatainak (név, lakóhely) változása.

Az az ösztöndíjas, aki értesítési kötelezettségének elmulasztása miatt esik el az ösztöndíj folyósításától, a tanulmányi félév lezárását követően, legkésőbb június 30-ig, illetve január 31-ig ki nem fizetett ösztöndíjára már nem tarthat igényt.

Az ösztöndíjas 30 napon belül köteles a jogosulatlanul felvett ösztöndíjat a folyósító felsőoktatási intézmény részére visszafizetni.

Az ösztöndíjas lemondhat a számára megítélt támogatásról, amit az EPER-Bursa rendszerben kezdeményezhet és az onnan letölthető Lemondó nyilatkozatot aláírva és postai úton megküldve a Támogatáskezelő címére jelenthet be. A Lemondó nyilatkozat beküldésével az ösztöndíjas a nyertes ösztöndíjpályázatát megszünteti, azaz a megjelölt félévről és az ösztöndíj további félévi részleteiről is lemond. 

Amennyiben megállapítást nyer, hogy a pályázó a pályázatban nem a valóságnak megfelelő adatokat szolgáltatta vagy a pályázati feltételeknek egyébként nem felel meg, támogatásban nem részesülhet még abban az esetben sem, ha az ösztöndíj elnyeréséről szóló tájékoztatást már kézhez vette.

10. Lebonyolítás

Az ösztöndíjpályázattal kapcsolatos központi adatbázis-kezelői, koordinációs, a települési és a megyei önkormányzati ösztöndíjjal kapcsolatos pénzkezelési feladatokat a Támogatáskezelő látja el. 

A Támogatáskezelő elérhetősége:

Emberi Erőforrás Támogatáskezelő

Bursa Hungarica

1381 Budapest, Pf.: 1418

Tel.: (06-1) 795-7932, 795-7933, 795-7934, 795-7935

E-mail: bursa@emet.gov.hu

Internet: www.emet.gov.hu (Bursa Hungarica)

"B" TÍPUSÚ PÁLYÁZATI KIÍRÁS

Bácsalmás Város Önkormányzata az Emberi Erőforrások Minisztériumával 

Együttműködve, az 51/2007. (III.26) Kormányrendelet alapján
 ezennel kiírja a 2014. évre 

a Bursa Hungarica Felsőoktatási Önkormányzati Ösztöndíjpályázatot

felsőoktatási tanulmányokat kezdeni kívánó fiatalok számára

1. A pályázat célja

A Bursa Hungarica Felsőoktatási Önkormányzati Ösztöndíjrendszer (a továbbiakban: Bursa Hungarica Ösztöndíjrendszer) célja az esélyteremtés érdekében a hátrányos helyzetű, szociálisan rászoruló fiatalok felsőoktatásban való részvételének támogatása. A Bursa Hungarica Ösztöndíjrendszer többszintű támogatási rendszer, amelynek pénzügyi fedezeteként három forrás szolgál: a települési önkormányzatok által nyújtott támogatás; a megyei önkormányzatok által nyújtott támogatás és a felsőoktatási intézményi támogatás. Az ösztöndíjpályázattal kapcsolatos adatbázis-kezelői, koordinációs, a települési és megyei ösztöndíjjal kapcsolatos pénzkezelési feladatait az Emberi Erőforrás Támogatáskezelő (továbbiakban: Támogatáskezelő) végzi, míg az elbírálási feladatokat az ösztöndíjpályázathoz csatlakozó települési és megyei önkormányzatok látják el.

A Bursa Hungarica Felsőoktatási Önkormányzati Ösztöndíjrendszer jogszabályi hátteréül a felsőoktatásban részt vevő hallgatók juttatásairól és az általuk fizetendő egyes térítésekről szóló 51/2007. (III. 26.) Kormányrendelet szolgál.
2. Pályázók köre

A Bursa Hungarica Ösztöndíjban az 51/2007. (III. 26.) Kormányrendelet 18. § (2) bekezdése alapján kizárólag a települési önkormányzat területén állandó lakóhellyel (a továbbiakban: lakóhely) rendelkezők részesülhetnek. [A Kormányrendelet „állandó lakóhely” fogalma a polgárok személyi adatainak és lakcímének nyilvántartásáról szóló 1992. évi LXVI. törvény „lakóhely” fogalmának feleltethető meg, amelyet a pályázó a lakcímkártyájával tud igazolni.]

Az ösztöndíjpályázatra azok a települési önkormányzat illetékességi területén lakóhellyel rendelkező, hátrányos szociális helyzetű fiatalok jelentkezhetnek, akik:

a) a 2013/2014. tanévben utolsó éves, érettségi előtt álló középiskolások;

vagy

b) felsőfokú diplomával nem rendelkező, felsőoktatási intézménybe még felvételt nem nyert érettségizettek;

és a 2014/2015. tanévtől kezdődően felsőoktatási intézmény keretében teljes idejű (nappali tagozatos) alapfokozatot és szakképzettséget eredményező alapképzésben, egységes, osztatlan képzésben vagy felsőoktatási szakképzésben kívánnak részt venni. 

Nem részesülhet ösztöndíjban az a pályázó, aki:

· középiskolai akkreditált iskolarendszerű felsőfokú szakképzésben vesz részt 

· a Magyar Honvédség és a fegyveres szervek hivatásos és szerződéses állományú hallgatója

· doktori (PhD) képzésben vesz részt 

· kizárólag külföldi intézménnyel áll hallgatói jogviszonyban

A pályázók közül csak azok részesülhetnek ösztöndíjban, akik 2014-ben először nyernek felvételt felsőoktatási intézménybe, és tanulmányaikat a 2014/2015. tanévben ténylegesen megkezdik.

3. A pályázat benyújtásának módja és határideje

Figyelem! Változás a pályázás rendjében!

A pályázatbeadáshoz a Bursa Hungarica Elektronikus Pályázatkezelési és Együttműködési Rendszerében (a továbbiakban: EPER-Bursa rendszer) egyszeri pályázói regisztráció szükséges, melynek elérése: 

https://www.eper.hu/eperbursa/paly/palybelep.aspx
Azok a pályázók, akik a korábbi pályázati évben regisztráltak a rendszerben, már nem regisztrálhatnak újra, ők a meglévő felhasználónév és jelszó birtokában léphetnek be az EPER-Bursa rendszerbe. Amennyiben jelszavukat elfelejtették, az Elfelejtett jelszó funkcióval kérhetnek új jelszót. A pályázói regisztrációt vagy a belépést követően lehetséges a pályázati adatok feltöltése a csatlakozott önkormányzatok pályázói részére. A személyes és pályázati adatok ellenőrzését és feltöltését követően a pályázati űrlapot kinyomtatva és aláírva a települési önkormányzatnál kell benyújtaniuk a pályázóknak. A pályázat csak a pályázati kiírásban meghatározott csatolandó mellékletekkel együtt érvényes. A pályázati kiírásban meghatározott valamely melléklet hiányában a pályázat formai hibásnak minősül. A benyújtott pályázatok befogadását az önkormányzat köteles az EPER-Bursa rendszerben igazolni. A nem befogadott pályázatok a bírálatban nem vesznek részt.

A pályázat rögzítésének és az önkormányzatokhoz történő benyújtásának

határideje: 2013. november 15.

A pályázatot papíralapon (nyomtatott formában), a lakóhely szerint illetékes települési önkormányzat polgármesteri hivatalánál kell benyújtani.

A pályázat kötelező mellékletei:

1.
Igazolás a pályázó és a pályázóval egy háztartásban élők egy főre jutó havi nettó jövedelméről.

A pályázati űrlap csak a fent meghatározott kötelező mellékletekkel együtt érvényes, valamely melléklet hiányában a pályázat formai hibásnak minősül.

Egy háztartásban élők: a pályázó állandó lakóhelye szerinti lakásban életvitelszerűen együttlakó, ott bejelentett vagy tartózkodási hellyel rendelkező személyek.

Jövedelem:
A szociális igazgatásról és szociális ellátásokról szóló 1993. évi III. törvény 4. § (1) bekezdés a) pontja alapján az elismert költségekkel és a befizetési kötelezettséggel csökkentett
- a személyi jövedelemadóról szóló 1995. évi CXVII. törvény szerint meghatározott, belföldről vagy külföldről származó - megszerzett - vagyoni érték (bevétel), ideértve a jövedelemként figyelembe nem vett bevételt és az adómentes jövedelmet is,

- az a bevétel, amely után az egyszerűsített vállalkozói adóról, illetve az egyszerűsített közteherviselési hozzájárulásról szóló törvény szerint adót, illetve hozzájárulást kell fizetni.

Elismert költségnek minősül a személyi jövedelemadóról szóló törvényben elismert költség, valamint a fizetett tartásdíj. Ha a magánszemély az egyszerűsített vállalkozói adó vagy egyszerűsített közteherviselési hozzájárulás alapjául szolgáló bevételt szerez, a bevétel csökkenthető a személyi jövedelemadóról szóló törvény szerint elismert költségnek minősülő igazolt kiadásokkal, ennek hiányában a bevétel 40%-ával. Ha a mezőgazdasági őstermelő adóévi őstermelésből származó bevétele nem több a kistermelés értékhatáránál (illetve ha részére támogatást folyósítottak, annak a folyósított támogatással növelt összegénél), akkor a bevétel csökkenthető az igazolt költségekkel, továbbá a bevétel 40%-ának megfelelő összeggel, vagy a bevétel 85%-ának, illetőleg állattenyésztés esetén 94%-ának megfelelő összeggel.

Befizetési kötelezettségnek minősül a személyi jövedelemadó, az egyszerűsített vállalkozási adó, a magánszemélyt terhelő egyszerűsített közteherviselési hozzájárulás, egészségbiztosítási hozzájárulás és járulék, egészségügyi szolgáltatási járulék, nyugdíjjárulék, nyugdíjbiztosítási járulék, magán-nyugdíjpénztári tagdíj és munkavállalói járulék.

Nem minősül jövedelemnek

1. a temetési segély, az alkalmanként adott átmeneti segély, a lakásfenntartási támogatás, az adósságcsökkentési támogatás,

2. a rendkívüli gyermekvédelmi támogatás, a gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) 20/A. §-a szerinti pénzbeli támogatás, a Gyvt. 20/B. §-ának (4)-(5) bekezdése szerinti pótlék, a nevelőszülők számára fizetett nevelési díj és külön ellátmány,

3. az anyasági támogatás,

4. a tizenharmadik havi nyugdíj és a szépkorúak jubileumi juttatása,

5. a személyes gondoskodásért fizetendő személyi térítési díj megállapítása kivételével a súlyos mozgáskorlátozott személyek pénzbeli közlekedési kedvezményei, a vakok személyi járadéka és a fogyatékossági támogatás,

6. a fogadó szervezet által az önkéntesnek külön törvény alapján biztosított juttatás,

7. annak az alkalmi munkavállalói könyvvel történő foglalkoztatásnak a havi ellenértéke, amely a teljes munkaidőben foglalkoztatott munkavállaló külön jogszabály szerinti kötelező legkisebb munkabérének (minimálbér) 50%-át nem haladja meg,

8. a házi segítségnyújtás keretében társadalmi gondozásért kapott tiszteletdíj,

9. az energiafelhasználáshoz nyújtott támogatás;

4. Adatkezelés

A pályázó pályázata benyújtásával büntetőjogi felelősséget vállal azért, hogy az EPER-Bursa rendszerben rögzített, a pályázati űrlapon és mellékleteiben az általa feltüntetett adatok a valóságnak megfelelnek. Tudomásul veszi, hogy amennyiben a pályázati űrlapon és mellékleteiben nem a valóságnak megfelelő adatokat tüntet fel, úgy a Bursa Hungarica Ösztöndíjrendszerből pályázata kizárható, a megítélt támogatás visszavonható.

A pályázó pályázata benyújtásával hozzájárul ahhoz, hogy:

a) a pályázati űrlapon rögzített személyes adatait a pályázatot kiíró települési önkormányzat nyilvántartásba vegye és azokat a megyei önkormányzat és a Támogatáskezelő részére – kizárólag az ösztöndíjpályázat lebonyolítása és a támogatásra való jogosultság ellenőrzése céljából – átadja, illetőleg az ösztöndíj időtartama alatt maga kezelje;

b) a Támogatáskezelő személyes adatait az ösztöndíjpályázat lebonyolítása és a támogatásra való jogosultság ellenőrzése céljából az ösztöndíj időtartama alatt kezelje;

c) a felsőoktatási intézménybe történő felvételi jelentkezése eredményéről az Oktatási Hivatal a Támogatáskezelőnek, illetőleg a támogató önkormányzatnak tájékoztatást nyújtson;

d) a felsőoktatási intézmény hallgatói jogviszonyáról a Támogatáskezelőnek, illetve a támogató önkormányzatnak tájékoztatást nyújtson,
e) a pályázáskor rendelkezésre bocsátott személyes adatainak az azonosítás célja érdekében szükséges mértékben történő kezeléséhez és az ösztöndíjpályázat lebonyolítása, valamint a támogatásra való jogosultság ellenőrzése céljából történő továbbításához. 

A pályázók büntetőjogi felelősségük tudatában kijelentik, hogy a pályázati űrlap benyújtásakor felsőoktatási intézménybe még nem nyertek felvételt. 

5. A pályázat elbírálása

A beérkezett pályázatokat az illetékes települési önkormányzat bírálja el 2013. december 14-ig:

a.) az EPER-Bursa rendszerben nem rögzített, nem a rendszerből nyomtatott pályázati űrlapon, a határidőn túl benyújtott, vagy formailag nem megfelelő pályázatokat a bírálatból kizárja, és kizárását írásban indokolja;

b.) minden határidőn belül benyújtott, formailag megfelelő pályázatot érdemben elbírál, és döntését írásban indokolja;

c) csak az illetékességi területén lakóhellyel rendelkező pályázókat részesítheti támogatásban;

d.) az elbírálás során korra, fajra, nemre, bőrszínre, felekezeti vagy világnézeti hovatartozásra, tanulmányi eredményre tekintet nélkül, kizárólag a pályázó szociális rászorultságának objektív vizsgálatára tekintettel járhat el.

A pályázó az elbíráló szerv döntése ellen fellebbezéssel nem élhet.

A "B" típusú ösztöndíjasok szociális rászorultságát az önkormányzat évente egyszer jogosult és köteles felülvizsgálni. Amennyiben az ösztöndíjas a szociális rászorultság vizsgálata során az önkormányzat által kért igazolásokat nem bocsátja rendelkezésre, vagy az önkormányzattal a vizsgálat során az együttműködést egyéb módon kifejezetten megtagadja, az önkormányzat az ösztöndíjas szociális rászorultságának megszűntét vélelmezi, azaz az ösztöndíjas ösztöndíját elveszíti. A települési önkormányzat ebben az esetben határozatban rendelkezik a támogatás visszavonásáról. A határozat csak a meghozatalát követő tanulmányi félévtől ható hatállyal hozható meg.
A felsőoktatási intézménybe jelentkezők számára megítélt támogatást az önkormányzat visszavonhatja abban az esetben is, ha az ösztöndíjas elköltözik a települési önkormányzat illetékességi területéről. A települési önkormányzat ebben az esetben határozatban rendelkezik a támogatás visszavonásáról. A határozat csak a meghozatalát követő tanulmányi félévtől ható hatállyal hozható meg.

6. Értesítés a pályázati döntésről

A települési önkormányzat a meghozott döntéséről és annak indokáról 2013. december 20-ig az EPER-Bursa rendszeren keresztül elektronikusan vagy postai úton küldött levélben értesíti a pályázókat.

A Támogatáskezelő az elbírálás ellenőrzését és az intézményi ösztöndíjrészek megállapítását követően, 2014. március 21-ig az EPER-Bursa rendszeren keresztül értesíti a települési önkormányzat által támogatásban részesített pályázókat a Bursa Hungarica ösztöndíj teljes összegéről és az ösztöndíj-folyósítás módjáról.

A pályázó a felvételi értesítő másolatának megküldésével köteles 2014. augusztus 29-ig a Támogatáskezelő részére bejelenteni, hogy a 2014/2015. tanévben melyik felsőoktatási intézményben kezdi meg tanulmányait. Továbbá a pályázó köteles nyilatkozni arról, hogy a 2014-es felvételi évet megelőzően nyert-e felvételt felsőoktatási intézménybe. Az a pályázó, aki értesítési kötelezettségének nem tesz eleget, az ösztöndíj folyósításából és az ösztöndíjrendszer következő évi fordulójából kizárható.

Amennyiben a "B" típusú pályázat során támogatásban részesülő ösztöndíjas a támogatás időtartama alatt sikeresen pályázik "A" típusú ösztöndíjra, "B" típusú ösztöndíját automatikusan elveszti.

7. Az ösztöndíj folyósításának feltételei

Az ösztöndíj-folyósítás feltétele, hogy a támogatott pályázó hallgatói jogviszonya a 2014/2015. tanév első félévében megfeleljen a pályázati kiírásnak. Amennyiben a támogatott pályázó hallgatói jogviszonya nem felel meg a pályázati kiírásnak, a támogatott az ösztöndíjra való jogosultságát elveszíti.

Az ösztöndíj csak azokban a hónapokban kerül folyósításra, amelyekben a pályázó beiratkozott hallgatója a felsőoktatási intézménynek. 

A támogatott hallgatók ösztöndíjra való jogosultságát a felsőoktatási intézmények a nemzeti felsőoktatásról szóló 2011. évi CCIV. törvény 47. §-ában foglaltak figyelembevételével, az állam által támogatott tanulmányok időtartamára tekintettel állapítják meg.

Azokban a hónapokban, amelyekben a hallgató hallgatói jogviszonya szünetel, vagy nem felel meg a pályázati kiírás feltételeinek, (kivéve ha az a folyósítás első féléve) az ösztöndíj folyósítása - a folyósítás véghatáridejének módosítása nélkül - teljes egészében szünetel.

8. Az ösztöndíj folyósítása

Az ösztöndíj időtartama 3x10 hónap, azaz hat egymást követő tanulmányi félév (a 2014/2015. tanév, a 2015/2016. tanév és a 2016/2017. tanév).

Az ösztöndíj folyósításának kezdete a 2014/2015. tanév első féléve.

Az önkormányzatok egy tanulmányi félévre egy összegben utalják át a Támogatáskezelő Bursa Hungarica számlájára a támogatott hallgatók öthavi önkormányzati támogatási összegét. A Támogatáskezelő a beérkezett önkormányzati ösztöndíjrészeket a kifizetőhelyek (felsőoktatási intézmények) szerint újracsoportosítja, majd a jogosult hallgatók után továbbutalja a kifizető felsőoktatási intézményekhez abban az esetben, ha a felsőoktatási intézmény a hallgatók jogosultságát visszaigazolta, és az önkormányzat utalási kötelezettségét teljesítve a pontos támogatási összeget továbbította a Támogatáskezelő számlájára.

Az intézményi ösztöndíjrész forrása az 51/2007. (III. 26.) Korm. rendelet 18. § (3) bekezdése értelmében az intézmények költségvetésében megjelölt elkülönített forrás.

Az ösztöndíjat (mind az önkormányzati, mind az intézményi ösztöndíjrészt) az a felsőoktatási intézmény folyósítja a hallgatónak, amelytől a hallgató – az állami költségvetés terhére – támogatást kap. Amennyiben a hallgató egy időben több felsőoktatási intézménnyel is hallgatói jogviszonyban áll, abban a felsőoktatási intézményben részesülhet támogatásban, amellyel elsőként létesített hallgatói jogviszonyt. A felsőoktatási intézmények szerződése alapján folyó, közösen meghirdetett – egyik szakon nem hitéleti, a másik szakon hitoktató, illetve hittanár – kétszakos képzés esetében a hallgató az állami felsőoktatási intézmény részéről kaphat juttatást. A kifizetés előtt a jogosultságot, valamint a hallgatói jogviszony fennállását az intézmény megvizsgálja. 

Az ösztöndíj folyósításának kezdete legkorábban: 2014. október.

Az önkormányzati ösztöndíjrész kifizetése az őszi félévekben október hónaptól, a tavaszi félévekben március hónaptól, de legkésőbb a felsőoktatási intézményhez történő átutalást követő első ösztöndíj-kifizetéskor indul, majd a továbbiakban az ösztöndíjfizetés rendje szerint történik.

Az intézményi ösztöndíjrész folyósítása október, illetve március hónapban kezdődik, azt a hallgatói juttatásokkal azonos rendben kell kifizetni. Az intézményi ösztöndíjrészt abban az esetben is ki kell fizetni, ha az önkormányzati ösztöndíjrész fedezete nem áll rendelkezésre az intézmény számláján. Az intézményi ösztöndíjrész független minden más, a felsőoktatási intézményben folyósított támogatástól.

Az elnyert ösztöndíjat közvetlen adó- és TB-járulékfizetési kötelezettség nem terheli (lásd a személyi jövedelemadóról szóló 1995. évi CXVII. törvény 1. sz. melléklet 3.2.6. és 4.17. pontját).

9. A pályázók értesítési kötelezettségei

Az ösztöndíjban részesülő hallgató köteles az ösztöndíj folyósításának időszaka alatt minden, az ösztöndíj folyósítását érintő változásról haladéktalanul (de legkésőbb 15 napon belül) írásban értesíteni a folyósító felsőoktatási intézményt és a Támogatáskezelőt (1381 Budapest Pf. 1418). A bejelentést az EPER-Bursa rendszeren keresztül kell kezdeményezniük. Az értesítési kötelezettséget a hallgató 5 munkanapon belül köteles teljesíteni az alábbi adatok változásakor:

· tanulmányok halasztása; 

· tanulmányok helyének megváltozása (az új felsőoktatási intézmény, kar, szak, munkarend, finanszírozási forma megnevezésével);

· tanulmányi státusz (munkarend, képzési forma, finanszírozási forma) változása;

· személyes adatainak (név, lakóhely) változása.

Az az ösztöndíjas, aki értesítési kötelezettségének elmulasztása miatt esik el az ösztöndíj folyósításától, a tanulmányi félév lezárását követően, legkésőbb június 30-ig, illetve január 31-ig ki nem fizetett ösztöndíjára már nem tarthat igényt.

Az ösztöndíjas 30 napon belül köteles a jogosulatlanul felvett ösztöndíjat a folyósító felsőoktatási intézmény részére visszafizetni.
Az ösztöndíjas lemondhat a számára megítélt támogatásról, amit az EPER-Bursa rendszerben kezdeményezhet és az onnan letölthető Lemondó nyilatkozatot aláírva és postai úton megküldve a Támogatáskezelő címére jelenthet be. A Lemondó nyilatkozat beküldésével az ösztöndíjas a nyertes ösztöndíjpályázatát megszünteti, azaz a megjelölt félévről és az ösztöndíj további félévi részleteiről is lemond.

Amennyiben megállapítást nyer, hogy a pályázó a pályázatban nem a valóságnak megfelelő adatokat szolgáltatta vagy a pályázati feltételeknek egyébként nem felel meg, támogatásban nem részesülhet még abban az esetben sem, ha az ösztöndíj elnyeréséről szóló tájékoztatást már kézhez vette.

10. Lebonyolítás

Az ösztöndíjpályázattal kapcsolatos központi adatbázis-kezelői, koordinációs, a települési és a megyei önkormányzati ösztöndíjjal kapcsolatos pénzkezelési feladatokat az Emberi Erőforrás Támogatáskezelő látja el.

A Támogatáskezelő elérhetősége:

Emberi Erőforrás Támogatáskezelő

1381 Budapest Pf. 1418

Tel.: (06-1) 795-7932, 795-7933, 795-7934, 795-7935

E-mail: bursa@emet.gov.hu

Internet: www.emet.gov.hu (Bursa Hungarica)

